**JAVNI RAZPIS ZA SOFINANCIRANJE VLAGANJ V DVIG KAKOVOSTI NASTANITVENIH TURISTIČNIH KAPACITET ZA TRAJNOSTNI RAZVOJ SLOVENSKEGA TURIZMA**

**RAZPISNA DOKUMENTACIJA**

**Ljubljana, februar 2025**

**KAZALO**

[I. UVOD 4](#_Toc129939232)

[II. VSEBINA RAZPISA 5](#_Toc129939233)

[1. Pravne podlage 5](#_Toc129939234)

[2. Naziv in sedež nosilnega organa, ki dodeljuje sredstva 8](#_Toc129939235)

[3. Uvrstitev javnega razpisa v NOO 8](#_Toc129939236)

[4. Namen, cilji in predmet javnega razpisa ter upravičeno območje 8](#_Toc129939237)

[4.1 Namen in cilji javnega razpisa 8](#_Toc129939238)

[4.2 Predmet javnega razpisa 8](#_Toc129939239)

[4.3 Upravičeno območje, lokacija izvajanja investicije in dodatne zahteve, vezane na pravila o državni pomoči za investicijo v osnovna sredstva 10](#_Toc129939240)

[4.3.1. Splošna določila glede investicije v osnovna sredstva 10](#_Toc129939241)

[4.3.2. Investicije v nakup osnovnih sredstev tedaj, ko je prijavitelj mikro, malo in srednje veliko podjetje 11](#_Toc129939242)

[4.3.3. Investicije v nakup osnovnih sredstev tedaj, ko je prijavitelj veliko podjetje 12](#_Toc129939243)

[4.3.4. Lokacija investicije 12](#_Toc129939244)

[5. Prijavitelji oz. končni prejemniki 12](#_Toc129939245)

[6. Pogoji za kandidiranje 13](#_Toc129939246)

[6.1 Splošni pogoji za prijavitelje 14](#_Toc129939247)

[6.2 Posebni pogoji za investicijo 15](#_Toc129939248)

[6.2.1 Dodatni posebni pogoji za investicijo 19](#_Toc129939249)

[6.3 Posebni pogoji za prijavitelje 20](#_Toc129939250)

[7. Merila za ocenjevanje vlog ter postopek in način izbora investicije 21](#_Toc129939251)

[7.1. Postopek ocenjevanja in način izbora investicij 32](#_Toc129939252)

[8. Okvirna razpoložljiva sredstva javnega razpisa 34](#_Toc129939253)

[9. Obdobje, v katerem morajo biti porabljena dodeljena sredstva 35](#_Toc129939254)

[10. Sheme državnih oz. *de minimis* pomoči in splošna pravila postopka v zvezi z shemami državnih oz. *de minimis* pomoči 36](#_Toc129939255)

[10.1 Sheme državnih oz. *de minimis* pomoči 36](#_Toc129939256)

[10.1.1 Določila v zvezi z regionalno shemo in intenzivnost pomoči 37](#_Toc129939257)

[10.1.2 Določila v zvezi s shemo MSP in intenzivnost pomoči 41](#_Toc129939258)

[10.1.3 Določila v zvezi s shemo *de minimis* in intenzivnost pomoči 43](#_Toc129939259)

[10.1.4 Najvišja višina pomoči 44](#_Toc129939260)

[10.1.5 Opredelitev velikosti podjetij in vpliv na vrednost in delež sofinanciranja upravičenih stroškov 45](#_Toc129939261)

[11. Upravičeni stroški in način financiranja 46](#_Toc129939262)

[11.1 Splošno o stroških 46](#_Toc129939263)

[11.2 Upravičeni stroški 46](#_Toc129939264)

[11.2.1 Upravičeni stroški po regionalni shemi in shemi MSP 47](#_Toc129939265)

[11.2.2 Upravičeni stroški po shemi *de minimis* 49](#_Toc129939266)

[11.3 Načini financiranja upravičenih stroškov 51](#_Toc129939267)

[12. Roki in način prijave na javni razpis 52](#_Toc129939268)

[12.1 Popolnost vloge 53](#_Toc129939269)

[13. Odpiranje in pregled vlog za dodelitev sredstev 54](#_Toc129939270)

[14. Rok, v katerem bodo prijavitelji obveščeni o izidu javnega razpisa 55](#_Toc129939271)

[15. Zahteve glede informiranja in obveščanja 55](#_Toc129939272)

[17. Zahteve glede dostopnosti dokumentacije nadzornim organom 56](#_Toc129939273)

[18. Načelo »ne škoduj bistveno« (DNSH) v smislu člena 17 Uredbe (EU) 2020/852 57](#_Toc129939274)

[19. Zagotavljanje enakih možnosti in trajnostnega razvoja 57](#_Toc129939275)

[20. Varovanje osebnih podatkov in poslovna skrivnost 58](#_Toc129939276)

[21. Zahteve glede spremljanja in vrednotenja doseganja mejnikov, rezultatov in kazalnikov investicije 58](#_Toc129939277)

[22. Posledice, če se ugotovi, da je v postopku potrjevanja investicij ali izvajanja investicij prišlo do resnih napak, nepravilnosti, goljufije ali kršitve obveznosti 60](#_Toc129939278)

[23. Posledice, če se ugotovi, da aktivnosti investicije niso bile skladne s pravom Unije in pravom Republike Slovenije 61](#_Toc129939279)

[24. Posledice, če se ugotovi dvojno financiranje posamezne investicije ali, da je višina financiranja investicije presegla maksimalno dovoljeno stopnjo oz. znesek pomoči 61](#_Toc129939280)

[25. Razpoložljivost razpisne dokumentacije 61](#_Toc129939281)

[26. Dodatne informacije 61](#_Toc129939282)

[III. DEFINICIJE OZ. POJASNITVE POJMOV 63](#_Toc129939283)

[IV. DOKAZILA IN NAČIN PREVERJANJA POGOJEV TER VSEBINA VLOGE 67](#_Toc129939284)

[V. NAVODILA ZA IZPOLNJEVANJE DOKUMENTACIJE 80](#_Toc129939285)

# **UVOD**

Finančna sredstva za izvedbo javnega razpisa zagotavlja Evropska unija iz naslova Sklada za okrevanje in odpornost oz. se pravice porabe zagotavljajo iz podračuna, s katerim upravlja organ v sestavi Ministrstva za finance, Urad Republike Slovenije za okrevanje in odpornost in na kateremu se zbirajo sredstva mehanizma za okrevanje in odpornost za financiranje ukrepov iz Načrta za okrevanje in odpornost Republike Slovenije, ki je bil potrjen na Vladi RS dne 28. 4. 2021 in potrjen z Izvedbenim sklepom Sveta EU o odobritvi ocene načrta za okrevanje in odpornost za Slovenijo z dne 20. 7. 2021 in sprememba Načrta za okrevanje in odpornost Republike Slovenije, potrjene na Vladi RS dne 10. 7. 2023 in potrjene z Izvedbenim sklepom Sveta EU o spremembi Izvedbenega sklepa z dne 28. 7. 2021 o odobritvi ocene načrta za okrevanje in odpornost za Slovenijo z dne 10. 10. 2023 (v nadaljevanju: NOO).

Javni razpis je v NOO uvrščen v razvojno področje C3: Pametna, trajnostna in vključujoča rast, komponenta K11: Trajnostni razvoj slovenskega turizma, vključno s kulturno dediščino in v naložbo IB: Trajnostni razvoj slovenske nastanitvene turistične ponudbe za dvig dodane vrednosti turizma.

V okviru komponente Trajnostni razvoj slovenskega turizma, vključno s kulturno dediščino, katere cilj je prispevati k hitrejšemu razvoju trajnostnega turizma, se zasledujeta dva ključna cilja, in sicer »trdno pozicioniranje na mestu vodilne države na področju okoljske trajnosti« in »dvig dodane vrednosti v turizmu s preoblikovanjem v trajnostni turizem višje dodane vrednosti, vključno z obnovo, oživljanjem in valorizacijo kulturne dediščine«.

Slovenija se kot turistična destinacija, ki je usmerjena v razvoj turizma visoke dodane vrednosti, sooča z izrazitim pomanjkanjem investicij v zadnjih desetih oz. dvajsetih letih. Sloveniji primanjkuje turistične infrastrukture, ki bi odražala vizijo Slovenije kot butične turistične destinacije z vrhunskimi izkušnjami za obiskovalca, ki gradi na raznolikosti naravnega in kulturnega okolja. Nastanitvene zmogljivosti se ne razvijajo v skladu z mednarodnimi standardi kakovosti, primanjkuje predvsem ponudba hotelov in podobnih nastanitvenih obratov kategorije 3\* ali višje v ključnih turističnih destinacijah.

Javni razpis je skladno cilji te komponente zato usmerjen v investicije v dvig kakovosti in trajnostno naravnanost turistične nastanitvene infrastrukture. Z investicijami v celovito prenovo oz. rekonstrukcijo in novogradnje skladno z zahtevami javnega razpisa bo prišlo do dolgoročne in trajnostne krepitve potenciala rasti slovenskega turizma in izboljšanja njegove konkurenčnosti in odpornosti ob upoštevanju nosilne zmogljivosti posameznih turističnih destinacij in turističnih regij. Investicije bodo vplivale na povečanje povprečnih doseženih cen in na povečanje potrošnje v slovenskem turizmu, povečanje dodane vrednosti, povečanje produktivnosti, zmanjšanje negativnih vplivov na okolje, povečanje digitalne usposobljenosti in konkurenčnosti, znižanje sezonskosti turistične ponudbe, podaljšanje povprečne dobe bivanja, razvoj personalizirane in butične turistične ponudbe višje kakovosti, prispevale bodo k ohranitvi in ustvarjanju novih kvalitetnejših in obstojnejših delovnih mest in k večji odpornosti na nove krizne razmere v prihodnje tako v turizmu kot v s turizmom povezanih dejavnosti. Investicijske spodbude iz tega javnega razpisa so usklajene s strateškim razvojnim in trženjskim pozicioniranjem slovenskega turizma, ki temelji na trajnostni zeleni in butični podobi raznolikih doživetij turistične ponudbe.

# **VSEBINA RAZPISA**

**Republika Slovenija, Ministrstvo za gospodarstvo, turizem in šport, Kotnikova ulica 5, Ljubljana**

objavlja

**Javni razpis za sofinanciranje vlaganj v dvig kakovosti nastanitvenih turističnih kapacitet za trajnostni razvoj slovenskega turizma**

## **Pravne podlage**

Osnovo za izvedbo javnega razpisa predstavljajo naslednje pravne podlage:

* Uredba Sveta (EU) 2020/2094 z dne 14. decembra 2020 o vzpostavitvi Instrumenta Evropske unije za okrevanje v podporo okrevanju po krizi zaradi COVID-19 (UL L št. 433I z dne 22. 12. 2020, str. 23),
* Uredba (EU) 2021/241 Evropskega parlamenta in Sveta z dne 12. februarja 2021 o vzpostavitvi Mehanizma za okrevanje in odpornost (UL L št. 57 z dne 18. 2. 2021, str. 17), zadnjič popravljena s Popravkom (UL L št. 137 z dne 25. 5. 2023, str. 71), (v nadaljevanju Uredba (EU) 2021/241),
* Uredba (EU) 2023/435 Evropskega parlamenta in Sveta z dne 27. februarja 2023 o spremembi Uredbe (EU) 2021/241 glede poglavij REPowerEU v načrtih za okrevanje in odpornost ter spremembi uredb (EU) št. 1303/2013, (EU) 2021/1060 in (EU) 2021/1755 ter Direktive 2003/87/ES (UL L št. 63 z dne 28. 2. 2023, str. 1),
* Delegirana uredba Komisije (EU) 2021/2106 z dne 28. septembra 2021 o dopolnitvi Uredbe (EU) 2021/241 Evropskega parlamenta in Sveta o vzpostavitvi Mehanizma za okrevanje in odpornost z določitvijo skupnih kazalnikov in podrobnih elementov preglednice kazalnikov okrevanja in odpornosti (UL L št. 429 z dne 1. 12. 2021, str. 83), zadnjič popravljena s Popravkom (UL L št. 96 z dne 24. 3. 2022, str. 47),
* Delegirana uredba komisije (EU) 2021/2105 z dne 28. septembra 2021 o dopolnitvi Uredbe (EU) 2021/241 Evropskega parlamenta in Sveta o vzpostavitvi Mehanizma za okrevanje in odpornost z opredelitvijo metodologije za poročanje o socialnih odhodkih (UL L št. 429 z dne 1. 12. 2021, str. 79),
* Uredba (EU, Euratom) 2024/2509 Evropskega parlamenta in Sveta z dne 23. septembra 2024 o finančnih pravilih, ki se uporabljajo za splošni proračun Unije (prenovitev) (UL L št. 2024/2509 z dne 26. 9. 2024),
* Uredba (EU) 2020/852 Evropskega parlamenta in Sveta z dne 18. junija 2020 o vzpostavitvi okvira za spodbujanje trajnostnih naložb ter spremembi Uredbe (EU) 2019/2088 (UL L št. 198 z dne 22. 6. 2020, str. 13), zadnjič spremenjena z Delegirano uredbo Komisije (EU) 2023/2486 z dne 27. junija 2023 o dopolnitvi Uredbe (EU) 2020/852 Evropskega parlamenta in Sveta z določitvijo tehničnih meril za pregled za določitev pogojev, pod katerimi se šteje, da gospodarska dejavnost bistveno prispeva k trajnostni rabi ter varstvu vodnih in morskih virov, prehodu na krožno gospodarstvo, preprečevanju in nadzorovanju onesnaževanja ali varstvu in obnovi biotske raznovrstnosti in ekosistemov, in za ugotavljanje, ali ta gospodarska dejavnost ne škoduje bistveno kateremu od drugih okoljskih ciljev, ter o spremembi Delegirane uredbe Komisije (EU) 2021/2178 glede posebnih javnih razkritij za te gospodarske dejavnosti (UL L št. 2023/2486 z dne 21. 11. 2023), (v nadaljevanju: Uredba (EU) 2020/852),
* Uredba Komisije (EU) 2023/2831 z dne 13. decembra 2023 o uporabi členov 107 in 108 Pogodbe o delovanju Evropske unije pri pomoči *de minimis* (UL L št. 2023/2831 z dne 15. 12. 2023; v nadaljevanju: Uredba (EU) 2023/2831).
* Obvestilo Komisije Tehnične smernice za uporabo „načela, da se ne škoduje bistveno“ v skladu z uredbo o vzpostavitvi mehanizma za okrevanje in odpornost (UL C št. 58 z dne 18. 2. 2021, str. 1),
* Načrt za okrevanje in odpornost Republike Slovenije, potrjen na Vladi RS dne 28. 4. 2021 in potrjen z Izvedbenim sklepom Sveta EU o odobritvi ocene načrta za okrevanje in odpornost za Slovenijo z dne 20. 7. 2021 (<https://www.eu-skladi.si/sl/po-2020/nacrt-za-okrevanje-in-krepitev-odpornosti>),
* Izvedbeni sklep Sveta EU o odobritvi ocene načrta za okrevanje in odpornost za Slovenijo z dne 20. 7. 2021 (<https://data.consilium.europa.eu/doc/document/ST-10612-2021-INIT/SL/pdf>) (v nadaljevanju: Sklep CID),
* Sprememba Načrta za okrevanje in odpornost Republike Slovenije, potrjena na Vladi RS s sklepom št. 4100-8/2023/2 z dne 10. 7. 2023 in potrjena z Izvedbenim sklepom Sveta EU o spremembi izvedbenega sklepa z dne 28. julija 2021 o odobritvi ocene načrta za okrevanje in odpornost za Slovenijo z dne 10. 10. 2023,
* Izvedbeni sklep Sveta EU o spremembi Izvedbenega sklepa z dne 28. julija 2021 o odobritvi ocene načrta za okrevanje in odpornost za Slovenijo z dne 10. 10. 2023 (<https://data.consilium.europa.eu/doc/document/ST-13615-2023-INIT/sl/pdf>) (v nadaljevanju: Sprememba sklepa CID),
* Priloga k predlogu Izvedbenega sklepa EU o spremembi Izvedbenega sklepa Sveta EU z dne 28. julija 2021 o odobritvi ocene načrta za okrevanje in odpornost za Slovenijo z dne 10. 10. 2023 (<https://eur-lex.europa.eu/legal-content/SL/TXT/PDF/?uri=CONSIL:ST_13615_2023_ADD_1_REV_1&qid=1699438832765>),
* Operativne ureditve za izvajanje Mehanizma za okrevanje in odpornost med Evropsko komisijo in Slovenijo z dne 21. 3. 2022 (<https://ec.europa.eu/info/sites/default/files/slovenia_rrf_oa_-_countersigned.pdf>),
* Prilagoditev Operativnih ureditev za izvajanje Mehanizma za okrevanje in odpornost med Evropsko komisijo in slovenijo z dne 27. 10. 2023 (<https://www.gov.si/assets/organi-v-sestavi/URSOO/Sistem-izvajanja/Prilagoditev-Operativnih-ureditev-27102023-C_2023_7435_F1_ANNEX_EN_V3_P1_3057889.PDF>),
* Uredba o izvajanju Uredbe (EU) o Mehanizmu za okrevanje in odpornost (Uradni list RS, št. 167/21),
* Smernice za določitev načina financiranja iz sredstev Mehanizma za okrevanje in odpornost, št. 546-2/2021/14 z dne 21. januarja 2022 (<https://www.gov.si/assets/organi-v-sestavi/URSOO/Smernice-za-dolocitev-nacina-financiranja-iz-sredstev-Mehanizma-za-okrevanje-in-odpornost-17.-januar-2022.pdf>),
* Priročnik o načinu financiranja iz sredstev Mehanizma za okrevanje in odpornost, Verzija 1.4. z dne 18. oktobra 2024 (https://www.gov.si/assets/organi-v-sestavi/URSOO/Sistem-izvajanja/Prirocnik-o-nacinu-financiranja-iz-sredstev-Mehanizma-za-okrevanje-in-odpornost/Prirocnik-o-nacinu-financiranja-iz-sredstev-Mehanizma-za-okrevanje-in-odpornost\_Verzija-1-4.pdf),
* Smernice za določitev načina izvajanja Mehanizma za okrevanje in odpornost št. 546-36/2022-1621/21 z dne 15. aprila 2022 (<https://www.gov.si/assets/organi-v-sestavi/URSOO/Sistem-izvajanja/Smernice-za-dolocitev-nacina-izvajanja-Mehanizma-za-okrevanje-in-odpornost.pdf>),
* Priročnik o načinu izvajanja Mehanizma za okrevanje in odpornost, Verzija 1.6. z dne 18. oktobra 2024 (<https://www.gov.si/assets/organi-v-sestavi/URSOO/Sistem-izvajanja/Prirocnik-o-nacinu-izvajanja-mehanizma-za-okrevanje-in-odpornost/Prirocnik_o_nacinu_izvajanja_Mehanizma_za_okrevanje_in_odpornost_V1-6.pdf>),
* Strategija koordinacijskega organa Mehanizma za okrevanje in odpornost za boj proti goljufijam, 546-37/2021-1621/2 z dne 30. december 2021 (<https://www.gov.si/assets/organi-v-sestavi/URSOO/Strategija-koordinacijskega-organa-Mehanizma-za-okrevanje-in-odpornost-za-boj-proti-goljufijam.pdf>),
* Zakon o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18 in 195/20 – odl. US, 18/23 – ZDU-1O in 76/23),
* Zakon o spodbujanju razvoja turizma (Uradni list RS, št. 13/18),
* Uredba o razvojnih spodbudah za turizem (Uradni list RS št. 208/21),
* Zakon o spodbujanju skladnega regionalnega razvoja (Uradni list RS, št. 20/11, 57/12 , 46/16 in 18/23 – ZDU-1O),
* Uredba o dodeljevanju regionalnih državnih pomoči ter načinu uveljavljanja regionalne spodbude za zaposlovanje ter davčnih olajšav za zaposlovanje in investiranje (Uradni list RS, št. [93/14](http://www.uradni-list.si/1/objava.jsp?sop=2014-01-3846), [77/16](http://www.uradni-list.si/1/objava.jsp?sop=2016-01-3305), [14/18](http://www.uradni-list.si/1/objava.jsp?sop=2018-01-0649), [168/20](http://www.uradni-list.si/1/objava.jsp?sop=2020-01-2931), [121/21](http://www.uradni-list.si/1/objava.jsp?sop=2021-01-2584), [27/22](http://www.uradni-list.si/1/objava.jsp?sop=2022-01-0544), [47/22](http://www.uradni-list.si/1/objava.jsp?sop=2022-01-0972) in 63/24),
* Gradbeni zakon (Uradni list RS, št. 199/21,[105/22](http://www.uradni-list.si/1/objava.jsp?sop=2022-01-2603) – ZZNŠPP, 133/23 in 85/24 – ZAID-A; v nadaljevanju: GZ-1),
* Zakon o učinkoviti rabi energije (Uradni list RS, št. [158/20](http://www.uradni-list.si/1/objava.jsp?sop=2020-01-2762)),
* Zakon o spodbujanju rabe obnovljivih virov energije (Uradni list RS, št. 121/21,189/21 in 121/22 – ZUOKPOE),
* Pravilnik o učinkoviti rabe energije v stavbah (Uradni list RS, št. 70/22, 161/22, 129/23 in 103/24; v nadaljevanju PURES-3),
* Uredba o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16),
* Proračun Republike Slovenije za leto 2025 (DP2025) (Uradni list RS, št. 123/23 in 104/24),
* Zakon o izvrševanju proračunov Republike Slovenije za leti 2024 in 2025 (ZIPRS2425) (Uradni list RS, št. 123/23, 12/24 in 104/24 – ZIPRS2526),
* Pravilnik o postopkih za izvrševanje proračuna Republike Slovenije (Uradni list RS, št. [50/07](http://www.uradni-list.si/1/objava.jsp?sop=2007-01-2694), [61/08](http://www.uradni-list.si/1/objava.jsp?sop=2008-01-2615), [99/09](http://www.uradni-list.si/1/objava.jsp?sop=2009-01-4372) – ZIPRS1011, [3/13](http://www.uradni-list.si/1/objava.jsp?sop=2013-01-0109), [81/16](http://www.uradni-list.si/1/objava.jsp?sop=2016-01-3446), [11/22](http://www.uradni-list.si/1/objava.jsp?sop=2022-01-0202), [96/22](http://www.uradni-list.si/1/objava.jsp?sop=2022-01-2394),[105/22](http://www.uradni-list.si/1/objava.jsp?sop=2022-01-2603) – ZZNŠPP, 149/22, 106/23 in 88/24),
* Uredba o postopku, merilih in načinih dodeljevanja sredstev za spodbujanje razvojnih programov in prednostnih nalog (Uradni list RS, št. [56/11](http://www.uradni-list.si/1/objava.jsp?sop=2011-01-2618)),
* Uredba (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov (UL L št. 119 z dne 4. 5. 2016, str.1), z vsemi spremembami,
* Uredba Komisije (EU) št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (UL L št. 187 z dne 26. 6. 2014, z vsemi spremembami; v nadaljevanju: Uredba GBER),
* Zakon o varstvu osebnih podatkov (Uradni list RS, št. 163/22),
* Zakon o integriteti in preprečevanju korupcije (Uradni list RS, št. 69/11 – uradno prečiščeno besedilo in 158/20,3/22- ZDeb in [16/23](https://www.uradni-list.si/glasilo-uradni-list-rs/vsebina/2023-01-0301) – ZZPri; v nadaljevanju: ZIntPK),
* Zakon o javnem naročanju (Uradni list RS, št. [91/15](http://www.uradni-list.si/1/objava.jsp?sop=2015-01-3570), [14/18](http://www.uradni-list.si/1/objava.jsp?sop=2018-01-0588), [121/21](http://www.uradni-list.si/1/objava.jsp?sop=2021-01-2575), [10/22](http://www.uradni-list.si/1/objava.jsp?sop=2022-01-0107), [74/22](http://www.uradni-list.si/1/objava.jsp?sop=2022-01-1705) – odl. US,[100/22](http://www.uradni-list.si/1/objava.jsp?sop=2022-01-2511) – ZNUZSZS, [28/23](https://www.uradni-list.si/glasilo-uradni-list-rs/vsebina/2023-01-0530) in [88/23](https://www.uradni-list.si/glasilo-uradni-list-rs/vsebina/2023-01-2599) – ZOPNN-F; v nadaljevanju: ZJN-3),
* Zakon o splošnem upravnem postopku (Uradni list RS, št. [24/06](http://www.uradni-list.si/1/objava.jsp?sop=2006-01-0970) – uradno prečiščeno besedilo, [105/06](http://www.uradni-list.si/1/objava.jsp?sop=2006-01-4487) – ZUS-1, [126/07](http://www.uradni-list.si/1/objava.jsp?sop=2007-01-6415), [65/08](http://www.uradni-list.si/1/objava.jsp?sop=2008-01-2816), [8/10](http://www.uradni-list.si/1/objava.jsp?sop=2010-01-0251), [82/13](http://www.uradni-list.si/1/objava.jsp?sop=2013-01-3034),[175/20](http://www.uradni-list.si/1/objava.jsp?sop=2020-01-3096) – ZIUOPDVE in 3/22 – ZDeb),
* Zakon o poslovni skrivnosti (Uradni list RS, št. [22/19](http://www.uradni-list.si/1/objava.jsp?sop=2019-01-0914)),
* Zakon o gostinstvu (Uradni list RS, št. [93/07](http://www.uradni-list.si/1/objava.jsp?sop=2007-01-4602) – uradno prečiščeno besedilo, [26/14](http://www.uradni-list.si/1/objava.jsp?sop=2014-01-1069) – ZKme-1B in [52/16](http://www.uradni-list.si/1/objava.jsp?sop=2016-01-2298)),
* Pravilnik o kategorizaciji nastanitvenih obratov (Uradni list RS, št. [22/18](http://www.uradni-list.si/1/objava.jsp?sop=2018-01-0951), [5/19](http://www.uradni-list.si/1/objava.jsp?sop=2019-01-0141) in [182/20](http://www.uradni-list.si/1/objava.jsp?sop=2020-01-3197)),
* Uredba o dopolnilnih dejavnostih na kmetiji (Uradni list RS, št. 57/15, 36/18 in 151/22),
* Uredba o karti regionalne pomoči za obdobje 2022-2027 (Uradni list RS, št. 15/22, 44/23 in 95/24; v nadaljevanju: Uredba o karti),
* Shema državne pomoči »Regionalna shema državnih pomoči – program ukrepov MGTŠ« (št. sheme: BE02-2632616-2024, BE02-2632616-2024/I, potrjena dne 21. 11. 2024), trajanje do 31. 12. 2026 (v nadaljevanju: regionalna shema),
* Shema državne pomoči »Program ukrepov MGTŠ za spodbujanje podjetništva in konkurenčnosti v obdobju 2024-2030 - MSP« (št. sheme: BE04-2632616-2024, BE04-2632616-2024/I, potrjena dne 21. 11. 2024), trajanje do 31. 12. 2026 (v nadaljevanju: shema MSP),
* Shema državne pomoči »Program ukrepov MGTŠ za spodbujanje podjetništva in konkurenčnosti v obdobju 2024-2030 – *de minimis*« (št. sheme: M001-2632616-2024, M001-2632616-2024/I, potrjena dne 21. 11. 2024), trajanje do 31. 12. 2030 (v nadaljevanju: shema *de minimis*).

## **Naziv in sedež nosilnega organa, ki dodeljuje sredstva**

Neposredni proračunski uporabnik je Republika Slovenija, Ministrstvo za gospodarstvo, turizem in šport, Kotnikova ulica 5, 1000 Ljubljana (v nadaljevanju: ministrstvo). Ministrstvo nastopa pri izvedbi tega javnega razpisa v vlogi **nosilnega organa** in izvajalca javnega razpisa.

Finančna sredstva za izvedbo javnega razpisa zagotavlja Evropska unija iz naslova Mehanizma za okrevanje in odpornost oz. se pravice porabe zagotavljajo iz namenskega sklada / podračuna, s katerim upravlja organ v sestavi Ministrstva za finance, Urad Republike Slovenije za okrevanje in odpornost (v nadaljevanju: URSOO) in na katerem se zbirajo sredstva mehanizma za okrevanje in odpornost za financiranje ukrepov iz NOO.

## **Uvrstitev javnega razpisa v NOO**

Javni razpis je v NOO uvrščen v razvojno področje C3: Pametna, trajnostna in vključujoča rast, komponenta K11: Trajnostni razvoj slovenskega turizma, vključno s kulturno dediščino, in v naložbo IB: Trajnostni razvoj slovenske nastanitvene turistične ponudbe za dvig dodane vrednosti turizma.

## **Namen, cilji in predmet javnega razpisa ter upravičeno območje**

### **4.1 Namen in cilji javnega razpisa**

**Namen** javnega razpisa je spodbujanje investicij v trajnostni razvoj nastanitvene infrastrukture za dosego dviga kakovosti infrastrukture in storitev višje kakovosti za dvig konkurenčnosti in dodane vrednosti v turizmu.

Cilji javnega razpisa so:

* trdno pozicioniranje na mestu vodilne države na področju okoljske trajnosti,
* dvig dodane vrednosti v turizmu s trajnostnim razvojem turistične ponudbe v turizem višje dodane vrednosti.

### **4.2 Predmet javnega razpisa**

**Predmet javnega razpisa** se deli na dva sklopa:

**SKLOP 1** je sofinanciranje investicij v **popolno prenovo oz. rekonstrukcijo** nastanitvene turistične infrastrukture višje in visoke kakovosti (3-5 zvezdic- v nadaljevanju \* oz. 3-4 jabolka).

**Popolna prenova oz. rekonstrukcija** iz prejšnjega odstavka za potrebe tega javnega razpisa sledi opredelitvi iz GZ-1, kar pomeni da zajema posege v nastanitveni obrat, ki spreminjajo tehnične značilnosti obstoječega objekta, pri čemer se spreminjajo njegovi konstrukcijski elementi, zmogljivost ali izvedejo druge izboljšave, pri čemer se mora ohraniti vsaj del konstrukcijskih elementov obstoječega objekta, in se gabariti objekta praviloma ne povečajo, lahko pa se zmanjšajo. Povečanje gabaritov objekta je v okviru rekonstrukcije mogoče le zaradi usklajevanja z bistvenimi zahtevami, kot jih za objekte določajo predpisi, ki urejajo graditev. Rekonstrukcija je tudi sprememba namembnosti, zaradi katere se objekt razvrsti v višjo vrsto zahtevnosti v skladu s predpisom, ki ureja razvrščanje objektov glede na zahtevnost gradnje. Manjše rekonstrukcije, kot so opredeljene v GZ-1, niso upravičene do financiranja po tem sklopu.

**Prenova v smislu zgolj enostavne zamenjave opredmetenih osnovnih sredstev NI upravičena do sofinanciranja po tem javnem razpisu.**

**SKLOP 2** je sofinanciranje investicij v **izgradnjo novih nastanitvenih obratov** (**t.j. novogradenj**) nastanitvene turistične infrastrukture višje in visoke kakovosti (3-5\* oz. 3-4 jabolka).

**Novogradnja** za potrebe tega javnega razpisa iz prejšnjega odstavka je gradnja, katere posledica je novozgrajeni objekt ali prizidava, kot je opredeljeno v GZ-1.

Predmet sofinanciranja na obeh sklopih tega javnega razpisa so investicije, ki se nanašajo na vlaganja v naslednje nastanitvene obrate:

* hotele in motele, ki bodo po zaključeni investiciji imeli vsaj 20[[1]](#footnote-1) nastanitvenih enot (sob/apartmajev) kategorije 3\* ali vsaj 30[[2]](#footnote-2) nastanitvenih enot (sob/apartmajev) kategorije vsaj 4\*;
* penzione in gostišča, ki bodo po zaključeni investiciji imeli vsaj 10[[3]](#footnote-3) nastanitvenih enot (sob/apartmajev) kategorije vsaj 3\*;
* turistične kmetije, ki bodo po zaključeni investiciji imele vsaj 5 nastanitvenih enot (sob/apartmajev) kategorije 3 jabolka;
* kampe, ki bodo po zaključeni investiciji imeli vsaj 30 nastanitvenih enot (kampirna mesta) kategorije vsaj 4\*;
* glampinge, ki bodo po zaključeni investiciji imeli vsaj 5 nastanitvenih enot (bivalnih enot) kategorije vsaj 4\*.

V primeru, ko se nastanitveni obrat nahaja v objektu / stavbi, ki je poleg nastanitvam namenjena tudi drugačni namembnosti (ne za namene turističnih nastanitev in z nastanitvami neposredno povezanih spremljajočih dejavnosti), npr. zasebni uporabi oz. za bivanje lastnikov, najemnikov ipd. (npr. ko ima nekdo na naslovu objekta prijavljeno stalno ali začasno bivališče, ali v objektu neprestano, brez presledka biva daljši čas), je lahko predmet vloge oz. sofinanciranja po tem javnem razpisu le tisti del objekta, ki je registriran in se tudi uporablja za namene iz upravičenih SKD dejavnosti, ki navedene v točki 5. tega razpisa, in s slednjim neposredno povezanimi spremljajočimi dejavnostmi. Prijavitelj je takšno dejstvo dolžan razkriti v svoji vlogi in v vlogi v tem primeru uveljavljati le sofinanciranje sorazmernega dela investicije – to je tisti del investicije, ki se nanaša neposredno na trženje nastavitev in z nastanitvami neposredno povezanimi dejavnostmi (npr. welness za goste nastanitev, kongresne kapacitete z goste, rekreacijske površine za goste).

Predmet sofinanciranja v okviru obeh sklopov (sklop 1 in sklop 2) bodo zgolj investicije[[4]](#footnote-4), ki bodo usmerjene v energetsko in okoljsko učinkovite ter zeleno naravnane rešitve in bodo vplivale na povečanje energetske učinkovitosti nastanitvenih obratov ter tiste, ki bodo hkrati upravljanje, trženje in informiranje turistov o svoji ponudbi nadgradile z uporabo sodobnih digitalnih orodij, s katero bo zagotovljena kvalitetna uporabniška izkušnja.

**Prijavitelj lahko odda največ eno vlogo za en nastanitveni obrat. Prijavitelj, ki so mu bila s sklepom o izboru dodeljena sredstva in izvaja investicijo v okviru Javnega razpisa za sofinanciranje vlaganj v nastanitveno turistično ponudbo za dvig dodane vrednosti turizma, ki je bil objavljen v letu 2022, ne more kandidirati za sredstva tega javnega razpisa z isto investicijo.**

### **4.3 Upravičeno območje, lokacija izvajanja investicije in dodatne zahteve, vezane na pravila o državni pomoči za investicijo v osnovna sredstva**

Ta točka določa osnovne zahteve s področja državnih pomoči za investicijo oz. del celotnega projekta, ki obsega nakup opredmetenih in neopredmetenih sredstev osnovnih sredstev, dodatne zahteve glede državnih pomoči pa so opredeljene v točki 10.1.1 javnega razpisa oz. razpisne dokumentacije oz. v točki 10.1.2 javnega razpisa oz. razpisne dokumentacije.

Ta točka ne ureja zahtev v zvezi s sofinanciranjem dela celotnega projekta, ki obsega stroške zunanjih izvajalcev in stroške nakupa naprav za proizvodnjo električne energije iz obnovljivih virov energije, ki se financirajo na podlagi in skladno s shemo *de minimis,* temveč so zahteve v zvezi s tem navedene v točki 10.1.3 javnega razpisa oz. razpisne dokumentacije.

#### **4.3.1. Splošna določila glede investicije v osnovna sredstva**

Sofinanciranje tovrstne investicije je odvisno od velikosti podjetja prijavitelja in lokacije, na kateri bo izvedena investicija, ki je predmet vloge ter tudi od sheme državne pomoči, ki se uporabi za investicijo skladno z določili javnega razpisa.

**Zaradi večje jasnosti določil iz točke 4.3.2 in 4.3.3 na tem mestu pojasnjujemo pojem »začetna investicija«[[5]](#footnote-5). Začetna investicija je eden od predpogojev za ugotavljanje upravičenosti do sofinanciranja projekta oz. investicije iz sklopa 1 in sklopa 2 po regionalni shemi**, **in sicer zajema:**

* investicije v opredmetena in neopredmetena osnovna sredstva, povezane z:
* vzpostavitvijo nove poslovne enote,
* razširitvijo zmogljivosti obstoječe poslovne enote,
* diverzifikacijo proizvodnje poslovne enote na proizvode in storitve, ki jih na zadevnem območju prej ni proizvajala, ali
* bistveno spremembo proizvodnega procesa v obstoječi poslovni enoti.

Investicija je začetna investicija nadalje pod pogojem da investitor nabavi opredmetena in neopredmetena osnovna sredstva ali poslovno enoto od poslovno ali zasebno nepovezane osebe in da transakcija poteka pod tržnimi pogoji.

Pri ugotavljanju povezanosti investitorja s prodajalcem pri pridobitvi sredstev poslovne enote se uporablja opredelitev povezanih podjetij, kot jo določa 3. člen priloge I Uredbe GBER.

**Zaradi večje jasnosti določil iz točke 4.3.2 na tem mestu pojasnjujemo pojem »začetna investicija«[[6]](#footnote-6) oz. katera vrsta investicije zadostuje enemu od predpogojev za sofinanciranje pomoči za naložbe za MSP po shemi MSP, in sicer so po navedeni shemi državne pomoči, po kateri se sofinancirajo zgolj investicije na t.im. »belih lisah« upravičene do sofinanciranja investicije za mikro, mala in srednje velika podjetja, in sicer:**

* investicije v opredmetena in/ali neopredmetena sredstva, ki se nanašajo na:
* vzpostavitev nove poslovne enote,
* širitev obstoječe poslovne enote,
* diverzifikacijo proizvodnje poslovne enote v nove dodatne proizvode, ali
* bistvene spremembe v celotnem proizvodnem procesu obstoječe poslovne enote.

Zaradi večje jasnosti opredelitve upravičenega območja, na katerem je skladno s tem javnim razpisom po eni izmed relevantnih shem državne pomoči možno pridobiti finančno podporo oz. sofinanciranje nakupa osnovnih sredstev, na tem mestu pojasnjujemo pojem »bele lise« in pojem »območje »a« in »b«.

Pojem »bele lise« zajema tista območja v Republiki Sloveniji, kot jih opredeljuje točka 10.1.2. tega javnega razpisa oz. razpisne dokumentacije. Namen uporabe pojma »bele lise« za potrebe tega javnega razpisa uporabljamo zgolj za lažje ločevanje oz. za opis območja, kjer investicije v osnovna sredstva ni dovoljeno sofinancirati na podlagi regionalne sheme, saj gre za območja, ki skladno z Uredbo o karti niso upravičena do prejema regionalne državne pomoči. Na območjih »belih lis« so skladno s tem javnim razpisom predmet sofinanciranja le investicije mikro, malih in srednje velikih podjetij, medtem ko velika podjetja niso upravičena do sofinanciranja. Sofinanciranje na območju »belih lis« se izvaja po shemi MSP.

Območje »a« in »c« je tisto območje v Republiki Sloveniji, kot ga opredeljuje točka 10.1.1. tega javnega razpisa oz. razpisne dokumentacije in ki kot takšno obsega upravičeno območje do prejema regionalne državne pomoči za investicijo v osnovna sredstva po Uredbi o karti oz. zajema vsa preostala območja Republike Slovenije, ki niso »bele lise«. Na območjih »a« in »c« so skladno s pogoji oz. zahtevami tega javnega razpisa upravičena do sofinanciranja mikro, mala, srednja in velika podjetja. Sofinanciranje na območju »belih lis« se izvaja po shemi - MSP.

**Zaradi jasnejše opredelitve kako se določa velikost prijavitelja**, na tem mestu poudarjamo, da se za opredelitev velikosti podjetja prijavitelja (podjetja oz. gospodarske družbe) se upoštevajo določila iz Priloge I Uredbe GBER.. Za povezano podjetje oz. gospodarsko družbo se šteje tudi gospodarska družba, ki je povezana prek lastniških deležev fizičnih oseb, z upoštevanjem določil Priloge I Uredbe GBER. Uredba GBER je objavljena na spletni strani: <https://eur-lex.europa.eu/legal-content/SL/TXT/PDF/?uri=CELEX:32014R0651&from=EN> .

#### **4.3.2. Investicije v nakup osnovnih sredstev tedaj, ko je prijavitelj mikro, malo in srednje veliko podjetje**

**Investicije v nakup osnovnih sredstev mikro, malih in srednje velikih prijaviteljev oz. podjetij (v nadaljevanju: MSP) se bodo lahko izvajale na celotnem ozemlju Republike Slovenije. Vendar pa pri tem velja naslednje:**

* v kolikor gre za začetno investicijo mikro, malega ali srednje velikega podjetja, kot je opredeljena v točki 4.3.1. javnega razpisa oz. razpisne dokumentacije in je hkrati lokacija investicije na območju, ki je upravičeno do prejema regionalne državne pomoči skladno z Uredbo o karti, to je na območju »a« ali »c« iz te uredbe, se bo investicija obravnavala in izvajala na podlagi in skladno z regionalno shemo,
* v kolikor gre za investicijo mikro, malega ali srednje velikega podjetja, kot je opredeljena v točki 4.3.1 javnega razpisa in je hkrati lokacija investicije na območju t.im. »belih lis«, se bo investicija obravnavala in izvajala na podlagi in skladno s shemo MSP.

#### **4.3.3. Investicije v nakup osnovnih sredstev tedaj, ko je prijavitelj veliko podjetje**

**Investicije velikih prijaviteljev oz. podjetij bodo upravičene do sofinanciranja zgolj v kolikor je lokacija investicije na območjih, ki so upravičena do prejema regionalne državne pomoči skladno z Uredbo o karti, to je na območjih »a« in »c«, kar pomeni da se lahko investicije velikih prijaviteljev v vsakem primeru obravnavajo in izvajajo le na podlagi in skladno z regionalno shemo. Poleg same lokacije investicije za velike prijavitelje velja dodatno še:**

* da mora investicija predstavljati začetno investicijo, kot je opredeljena v točki 4.3.1. javnega razpisa oz. razpisne dokumentacije in
* na območju »c« velika podjetja lahko prejmejo pomoč le za investicije, ki predstavljajo novo gospodarsko dejavnost, ki pomeni:
* vzpostavitev nove poslovne enote ali diverzifikacijo dejavnosti poslovne enote pod pogojem, da nova dejavnost ni enaka ali podobna dejavnosti, ki jo poslovna enota že opravlja (tj. druga štirimestna klasifikacija dejavnosti)[[7]](#footnote-7);
* investicija oz. prijavitelj mora izpolnjevati tudi vse dodatne zahteve, ki so za veliko podjetje določene v točki 10.1.1. javnega razpisa oz. razpisne dokumentacije.

#### **4.3.4. Lokacija investicije**

Lokacija nastanitvenega obrata, ki je predmet vloge prijavitelja, določa lokacijo izvajanja projekta oz. investicije. Prijavitelj mora v vlogi na javni razpis nedvoumno opredeliti lokacijo investicije ter s tem naslov, območje oz. občino in regijo, kjer se bodo v celoti izvajale aktivnosti investicije, ki bodo predmet sofinanciranja. Sprememba lokacije investicije po oddaji vloge ni dovoljena in predstavlja upravičen razlog za odpoved pogodbe o sofinanciranju.

Na lokaciji nastanitvenega obrata, ki je predmet investicije, za potrebe tega javnega razpisa ni nujno registriran sedež ali poslovna enota prijavitelja. Ključno je, da se na tej lokaciji v zahtevanem obdobju (izvajanja in spremljanja) izvaja investicija, ki predstavlja ekonomsko nedeljivo celoto oz. se izvajajo poslovne oz. turistične aktivnosti investicijskega projekta ter je ali bo do zaključka izvedbe investicije na tej lokaciji registriran nastanitveni obrat. Le pod temi pogoji je investicija za potrebe tega javnega razpisa in skladno s pogoji in zahtevami slednjega, upravičena do sofinanciranja čeprav na lokaciji investicije ni registriran sedež ali poslovna enota podjetja / podružnice podjetja.

## **Prijavitelji oz. končni prejemniki**

Na razpis se skladno s pogoji in zahtevami le-tega lahko prijavijo mikro, mala, srednje velika in velika podjetja, s sedežem ali poslovno enoto ali podružnico v Republiki Sloveniji, ki so kot pravna ali fizična oseba registrirani za gospodarsko dejavnost najkasneje na dan 31. 12. 2022 (upošteva se datum registracije na sodišču oz. pri pristojnem organu) in so organizirani kot gospodarske družbe, samostojni podjetniki posamezniki in fizične osebe, ki so nosilci dopolnilne dejavnosti Turizem na kmetiji, ter imajo na dan oddaje vloge najmanj dva (2) zaposlena in izpolnjujejo vse pogoje in zahteve javnega razpisa (v nadaljevanju: prijavitelji ali podjetja ali končni prejemniki).

Za prijavitelje iz prejšnjega odstavka se štejejo prijavitelji, ki so registrirani za opravljanje dejavnosti s področja gostinstva in turizma ter imajo, skladno s Prilogo I k Standardni klasifikaciji dejavnosti (Uradni list RS, št. 69/07, 17/08 in 27/24 - SKD 2008), registrirano eno od naslednjih dejavnosti:

* 55.100 – Dejavnost hotelov in podobnih nastanitvenih obratov,
* 55.202 – Turistične kmetije s sobami,
* 55.300 – Dejavnost avtokampov, taborov.

Prijavitelji (po odobritvi sofinanciranja: končni prejemniki) morajo biti registrirani za opravljanje dejavnosti iz prejšnjega odstavka najkasneje na dan 31. 12. 2022 (upošteva se datum registracije na sodišču oz. pri pristojnem organu).

Na javni razpis se ne morejo prijaviti podjetja v javni lasti. Za podjetje v javni lasti se štejejo podjetja, kjer ima država ali lokalna skupnost 25 % ali več kot 25 % kapitala ali glasovalnih pravic. Lastniški deleži se določajo v skladu s Prilogo I Uredbe GBER.

## **Pogoji za kandidiranje**

Za kandidiranje na javnem razpisu je potrebno oddati vlogo z vso potrebno dokumentacijo v pisni obliki. Vloga mora izpolnjevati vse zahteve in pogoje javnega razpisa. Pogoji so navedeni v tej točki javnega razpisa oz. razpisne dokumentacije, lahko pa so kot pogoji in/ali zahteve navedeni tudi na drugih mestih javnega razpisa oz. razpisne dokumentacije

Glede izpolnjevanja razpisnih pogojev prijavitelj podpiše izjavo (Obrazec št. 2, ki je del razpisne dokumentacije), s katero pod kazensko in materialno pravno odgovornostjo potrdi izpolnjevanje in sprejemanje razpisnih pogojev za kandidiranje na tem javnem razpisu. Ne glede na podpisano izjavo bo ministrstvo preverilo izpolnjevanje posameznih pogojev v uradnih in drugih relevantnih evidencah.

V primeru dvoma glede izpolnjevanja pogojev, lahko ministrstvo zahteva dodatna pojasnila ali dokazila. V kolikor prijavitelj zahtevanih dokazil in pojasnil ne priloži v roku, ki ga določi ministrstvo, se šteje, da pogoj ni izpolnjen.

Izpolnjevanje pogojev mora biti razvidno iz vsebine celotne vloge. Če vloga ne bo izpolnjevala vseh pogojev, se zavrne. V primeru, da se neizpolnjevanje pogojev ugotovi po izdaji sklepa o izboru investicije, se pogodba o dodelitvi sredstev ne bo podpisala, sklep o izboru pa se bo odpravil oz. razveljavil.

Pogoji za kandidiranje in navodila za dokazovanje izpolnjevanja pogojev za kandidiranje so podrobneje navedeni v poglavju IV razpisne dokumentacije Dokazila in način preverjanja pogojev ter vsebina vloge.

V primeru, da se neizpolnjevanje pogojev ugotovi po podpisu pogodbe o dodelitvi sredstev, lahko ministrstvo odstopi od pogodbe o dodelitvi sredstev, pri čemer bo končni prejemnik dolžan vrniti že prejeta sredstva skupaj z zakonskimi zamudnimi obrestmi od dneva nakazila sredstev na njegov transakcijski račun do dneva vračila sredstev v sklad NOO, skladno s pozivom ministrstva.

Za izvedbo postopka obravnave vlog (preverjanje pogojev, ocenjevanje, priprava sklepov itd.) je imenovana strokovna komisija za izvedbo javnega razpisa (v nadaljevanju: strokovna komisija). Za vse pravočasne, pravilno označene in formalno popolne vloge (v nadaljevanju: formalna popolnost vloge) strokovna komisija najprej preveri, ali vloga izpolnjuje vse pogoje razpisa. Če ugotovi, da vloga ne izpolnjuje vseh pogojev javnega razpisa, nadaljnjega ocenjevanja po merilih strokovna komisija ne izvede, vloga prijavitelja pa se zaradi neizpolnjevanja pogojev zavrne.

### **6.1 Splošni pogoji za prijavitelje**

1. Prijavitelj mora izpolnjevati vse pogoje glede velikosti, upravičenosti in opravljanja dejavnosti ter ostalih pogojev, ki so navedeni v točki 4 Namen, cilji in predmet javnega razpisa ter upravičeno območje in v točki 5. Prijavitelji oz. končni prejemniki.
2. Prijavitelj je moral imeti na dan 31. 12. 2022 sedež / poslovno enoto / podružnico na območju Republike Slovenije.
3. V kolikor je prijavitelj podjetje s sedežem v katerikoli drugi državi članici Evropske unije je moral imeti najkasneje do 31. 12. 2022 ustanovljeno podjetje (podružnico ali hčerinsko podjetje) v Republiki Sloveniji, kar dokaže z izpiskom iz sodnega registra.
4. Prijavitelj na dan oddaje vloge nima neporavnanih zapadlih finančnih obveznosti v višini 50,00 eurov ali več do ministrstva oz. njegovih izvajalskih institucij: Slovenskega podjetniškega sklada in Javne agencije Republike Slovenije za spodbujanje investicij, podjetništva in internacionalizacije, pri čemer neporavnane obveznosti izhajajo iz naslova pogodb o sofinanciranju iz javnih sredstev in so bile kot neporavnane in zapadle spoznane v pravnomočni odločbi pristojnega organa.
5. Prijavitelj na dan oddaje vloge nima neporavnanih zapadlih finančnih obveznosti iz naslova obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ (v višini 50,00 eurov ali več na dan oddaje vloge); šteje se, da prijavitelj, ki je gospodarski subjekt, ne izpolnjuje obveznosti tudi, če na dan oddaje vloge ni imel predloženih vseh obračunov davčnih odtegljajev za dohodke iz delovnega razmerja za obdobje zadnjega leta do dne oddaje vloge.
6. Zoper prijavitelja na dan oddaje vloge ne tečejo postopki zaradi insolventnosti oz. ni v postopku prisilnega prenehanja v skladu z določbami Zakona o finančnem poslovanju, postopkih zaradi insolventnosti in prisilnem prenehanju (Uradni list RS, št. 176/21 – uradno prečiščeno besedilo, 178/21 – popr., 196/21 – odl. US, 157/22 – odl. US, 35/23 – odl. US, 57/23 – odl US in 102/23) oziroma s posli prijavitelja iz drugih razlogov ne upravlja sodišče oziroma ni opustil svoje poslovne dejavnosti.
7. Prijavitelj v obdobju zadnjega leta do datuma oddaje vloge nima blokiranega transakcijskega računa. Navedeno velja za vse transakcijske račune prijavitelja. V takšnih primerih, odprtje novega transakcijskega računa za potrebe prijave na javni razpis NI dovoljeno. Takšne vloge bodo s sklepom o zavrnitvi izločene iz postopka nadaljnje obravnave.
8. Prijavitelj ne prejema in ni v postopku pridobivanja državnih pomoči za reševanje in prestrukturiranje podjetij v težavah po Zakonu o pomoči za reševanje in prestrukturiranje gospodarskih družb in zadrug v težavah (Uradni list RS, št. 5/17) in ni podjetje v težavah skladno z 18. točko 2. člena Uredbe GBER.
9. Za prijavitelja ni podana prepoved poslovanja v razmerju do ministrstva v obsegu, kot izhaja iz 35. in 36. člena ter drugih relevantnih členov ZIntPK.
10. Prijavitelj ni v postopku vračanja neupravičeno prejete državne pomoči na podlagi odločbe Evropske komisije, ki je prejeto državno pomoč razglasila za nezakonito in nezdružljivo s skupnim trgom Skupnosti.
11. Za iste že povrnjene upravičene stroške in aktivnosti, ki so predmet sofinanciranja v tem razpisu, prijavitelj ni in ne bo pridobil sredstev iz drugih javnih virov (sredstev evropskega, državnega ali lokalnega proračuna) (prepoved dvojnega financiranja).
12. Dejanski lastnik(i) podjetja v skladu z Zakonom o preprečevanju pranja denarja in financiranja terorizma (Uradni list RS, št. 48/22 in 145/22) ni(so) vpleten(i) v postopke pranja denarja in financiranja terorizma. Prijavitelj je skladno z navedenim zakonom zavezan k vpisu podatkov v Register dejanskih lastnikov (v nadaljevanju: Register), ki ga upravlja Agencija Republike Slovenije za javnopravne evidence in storitve (v nadaljevanju: AJPES).
13. Prijavitelj mora upoštevati pravilo kumulacije državnih pomoči - skupna višina državne pomoči za investicijo v zvezi z istimi upravičenimi stroški ne sme presegati največje intenzivnosti pomoči ali zneska državne pomoči, kot jih določajo sheme državnih pomoči, po katerih se izvaja predmetni javni razpis.
14. Prijavitelj nima neporavnanega vračila preveč izplačane pomoči po pravilu *de minimis* ali državne pomoči na podlagi predhodnega poziva ministrstva, pristojnega za finance.

### **6.2 Posebni pogoji za investicijo**

1. Investicija mora biti skladna z namenom, cilji in s predmetom javnega razpisa.
2. Za investicijo je izkazan spodbujevalni učinek in nujnost pomoči v skladu s 6. členom Uredbe GBER, kar pomeni, da se investicija ni smela začeti pred oddajo vloge na javni razpis. Investicije, ki so se pričele izvajati pred oddajo vloge na javni razpis, niso upravičene do sofinanciranja. Začetek izvajanja investicije pomeni bodisi začetek gradbenih del v okviru investicije bodisi prvo pravno zavezujoče naročilo ali vsako drugo zavezo, zaradi katere investicije ni več mogoče preklicati (podpis/sklenitev pogodbe, predplačila, are, izdaja avansnih računov, izdaja računov, se lahko izvrši šele po datumu oddaje vloge na ta razpis). Za začetek del se ne šteje nakup zemljišč, pridobivanje dovoljenj, opravljanje predhodnih študij in analiz izvedljivosti, ki se lahko izvršijo oz. izdelajo pred oddajo vloge. Za začetek del se ne šteje tudi priprava in izdelava projektne in investicijske dokumentacije, ki se lahko prav tako izdela pred oddajo vloge na javni razpis, vendar ne pred 10. 10. 2023[[8]](#footnote-8), v kolikor želi prijavitelj stroške priprave in izdelave projektne in investicijske dokumentacije uveljavljati kot upravičen strošek investicije.
3. Investicija, ki je predmet prijave na razpis, mora biti zaključena najkasneje do 30. 6. 2026. Zaključek investicije pomeni, da so dela končana in je investicija izvedena v višini, obsegu in času, kot bo določeno v pogodbi o sofinanciranju ter da so pridobljena vsa soglasja in dovoljenja za uporabo, vključno z uporabnim dovoljenjem.
4. Načrtovana vrednost investicije (vsota upravičenih in neupravičenih stroškov) mora znašati najmanj 300.000,00 EUR. Višina sofinanciranja upravičenih stroškov investicije ne sme presegati deleža pomoči, ki je skladen z relevantno shemo državnih ali *de minimis* pomoči, vendar pa hkrati sofinanciranje celotne investicije, ki je predmet vloge, lahko nominalno znaša največ 1.100.000,00 EUR za popolne prenove oz. rekonstrukcije (sklop 1) ter 1.800.000,00 EUR za novogradnje (sklop 2).
5. Iz vloge mora izhajati, da ima prijavitelj zaprto finančno konstrukcijo. Zaprta finančna konstrukcija pomeni, da ima prijavitelj za prijavljeno investicijo v celoti zagotovljene vire financiranja oz. da so v celoti zagotovljena sredstva za zaprtje finančne konstrukcije za celotno vrednost investicije, vključno z DDV, ki je neupravičen strošek. Pri tem se poleg lastnih sredstev (sredstva prijavitelja na transakcijskem računu in krediti, pridobljeni pod tržnimi pogoji) upoštevajo tudi pričakovana sredstva iz naslova tega javnega razpisa. Prijavitelj v finančnem načrtu investicije navede vire in vrednosti financiranja iz vseh virov financiranja. Prijavitelj vlogi priloži Izjavo o zaprtosti finančne konstrukcije. V primeru, da je odobreno sofinanciranje nižje od pričakovanega iz prvotne vloge, bo prijavitelj pozvan, da poda izjavo, s katero tudi ob odobrenem znesku zagotavlja zaprto finančno konstrukcijo ter da predloži spremenjeno finančno konstrukcijo, iz katere bo izhajalo, da so v celoti zagotovljeni viri za financiranje investicije in da sprejema nižje sofinanciranje. Financiranje oz. zapiranje finančne konstrukcije sofinanciranih stroškov z lizingom ni dovoljeno.
6. Prijavitelj mora za izvedbo investicije zagotoviti vsaj 25 % lastnih sredstev[[9]](#footnote-9), ki ne smejo vsebovati javnih sredstev. V ta odstotek se štejejo tudi krediti, pridobljeni pod tržnimi pogoji. Prijavitelj mora k vlogi priložiti izjavo poslovne banke, iz katere izhaja, da ima ustrezno boniteto in ustrezen investicijski načrt (potrjen s strani poslovne banke, ki bo izjavo izdala), na osnovi katerih mu bo poslovna banka, v primeru odobritve sredstev za sofinanciranje, odobrila kredit (zavezujoča izjava). V primeru odobritve sredstev sofinanciranja bo prejemnik dolžan, v roku 30 dni po podpisu pogodbe o dodelitvi sredstev, ministrstvu predložiti podpisano pogodbo s poslovno banko, ki mu je odobrila kredit. Pogodba bo morala biti predložena za celotno vrednost predvidenega kredita za zaprtje finančne konstrukcije.
7. Investicija ni in ne bo do prejetja sklepa o izboru predmet prijave na katerega izmed javnih razpisov za pridobitev javnih sredstev za isti namen. V primeru ugotovitve dvojnega financiranja investicije, neupoštevanja veljavne zakonodaje ali navodil v vseh postopkih izvajanja investicije lahko pride do odstopa od podpisa pogodbe o dodelitvi sredstev oz. same pogodbe o dodelitvi sredstev ter vračila vseh že izplačanih sredstev s pripadajočimi zamudnimi obrestmi.
8. Vloga mora vsebovati terminski plan z razdelanimi aktivnostmi za izvedbo investicije.
9. Vlogi mora biti priložena investicijska dokumentacija, ki mora biti izdelana v skladu z Uredbo o enotni metodologiji za pripravo in obravnavo investicijske dokumentacije na področju javnih financ, in sicer:
	* za investicijske projekte z ocenjeno vrednostjo do 500.000,00 EUR najmanj dokument identifikacije investicijskega projekta (DIIP);
	* za projekte nad vrednostjo 500.000,00 EUR dokument identifikacije investicijskega projekta (DIIP) in investicijski program (IP);
	* za projekte nad vrednostjo 2,5 mio EUR dokument identifikacije investicijskega projekta (DIIP), predinvesticijska zasnova (PIZ) in investicijski program (IP).

Prijavitelj mora vlogi priložiti sklep pristojnega organa prijavitelja o potrditvi investicijske dokumentacije. V kolikor prijavitelj takega organa nima, priloži izjavo odgovorne osebe prijavitelja o potrditvi investicijske dokumentacije (posebej za DIIP, IP in PIZ).

1. Naziv, predmet, zneski in viri financiranja prijavljene investicije morajo biti v investicijski dokumentaciji skladni z nazivom, predmetom, zneski in viri financiranja prijavljene investicije, navedenimi v vlogi oziroma obrazcih vloge na javni razpis.

1. Na področju državnih pomoči, kjer gre za nakup osnovnih sredstev, morajo investicije izpolnjevati vse zahteve iz točke 4 javnega razpisa oz. razpisne dokumentacije. Investicije, ki bodo predvidevale koriščenje sredstev iz regionalne sheme, morajo dodatno upoštevati vsa določila iz točke 10.1.1 javnega razpisa oz. razpisne dokumentacije. Investicije, ki bodo predvidevale koriščenje sredstev iz sheme MSP, morajo dodatno upoštevati vsa določila iz točke 10.1.2 javnega razpisa oz. razpisne dokumentacije. Investicije, ki bodo predvidevale koriščenje sredstev iz sheme de minimis, pa morajo biti upoštevana vsa določila iz točke 10.1.3 javnega razpisa oz. razpisne dokumentacije.
2. V okviru investicije mora biti vsaj 50 % upravičenih stroškov investicije namenjenih ukrepom za doseganje višje energetske in snovne učinkovitosti. Prijavitelj vlogi priloži prikaz izračuna stroškov, ki se nanašajo na ukrepe za doseganje večje energetske in snovne učinkovitosti, podpisan tudi s strani odgovornega projektanta.
3. Investicija mora v okviru meril, ki se nanašajo na prispevek investicije k zelenemu prehodu, dosegati najmanj 40 % vseh možnih točk pri merilih od 8 do 14.
4. Investicija mora biti izvedena v skladu z načelom »Do No Significant Harm« oz. »načelom, da se ne škoduje bistveno« okoljskim ciljem Evropske unije (načelo DNSH) in biti skladna s »Tehničnimi smernicami za uporabo »načela, da se ne škoduje bistveno« v skladu z uredbo o vzpostavitvi mehanizma za okrevanje in odpornost«. Iz navedenega izhaja, da spodbude niso dovoljene za investicijo in dejavnost, na katero se investicija nanaša, ki škodujejo enemu izmed šestih okoljskih ciljev:
	* + 1. da bistveno škoduje blažitvi podnebnih sprememb, kadar vodi do znatnih emisij toplogrednih plinov;
			2. da bistveno škoduje prilagajanju podnebnim spremembam, kadar vodi do povečanega škodljivega vpliva na podnebje (na sedanje in pričakovano stanje);
			3. da bistveno škoduje trajnostni rabi in varstvu vodnih in morskih virov, kadar škoduje dobremu stanju ali dobremu ekološkemu potencialu vodnih teles, vključno s površinskimi in podzemnimi vodami, ali dobremu okoljskemu stanju morskih voda;
			4. da bistveno škoduje krožnemu gospodarstvu (vključno s preprečevanjem odpadkov in recikliranjem), kadar vodi do znatne neučinkovitosti pri uporabi materialov ali neposredne ali posredne rabe naravnih virov ali do znatnega povečanja nastajanja, sežiganja ali odlaganja odpadkov ali kadar lahko dolgoročno odlaganje odpadkov bistveno in dolgoročno škoduje okolju;
			5. da bistveno škoduje preprečevanju in nadzorovanju onesnaževanja, kadar vodi do znatnega povečanja emisij onesnaževal v zrak, vodo ali zemljo;
			6. da bistveno škoduje varstvu in obnovi biotske raznovrstnosti in ekosistemov, kadar je bistveno škodljiva za dobro stanje in odpornost ekosistemov ali škodljiva za stanje ohranjenosti habitatov in vrst, vključno s tistimi, ki so v interesu Evropske unije.
5. Investicija mora biti skladna s predpisi s področja ohranjanja narave, varstva okolja in voda, upoštevati mora pogoje zavarovanega območja Natura 2000 in drugega varovanega območja, v kolikor se investicija nahaja na tem območju.
6. Nastanitveni obrat mora ob zaključku investicije pridobiti enega izmed mednarodno uveljavljenih znakov za nastanitvene obrate (v kolikor so znotraj investicije med upravičenimi stroški vključeni tudi stroški, vezani na gostinski prehrambni obrat, mora obrat pridobiti tudi enega izmed mednarodno uveljavljenih znakov za gostinske obrate), ki jih za pridobitev znaka Slovenia Green priznava Zelena shema slovenskega turizma. Prijavitelj mora pridobljeni znak, najkasneje v roku enega leta po zaključku investicije, nadgraditi še s pridobitvijo znaka Slovenia Green v okviru Zelene sheme slovenskega turizma. Nastanitveni obrat mora znake ohranjati vsaj ves čas spremljanja investicije. Seznam znakov, ki jih priznava Zelena shema slovenskega turizma je dostopen na spletni povezavi

<https://www.slovenia.info/uploads/RR%20Masa%202024/Seznam_znakov_12_02_24_OK.pdf>.

1. Vsi nastanitveni obrati, vključno z nastanitvenimi enotami (sobe in/oz. apartmaji in/oz. druge enote), ki so predmet prijave na javni razpis, bodo morali po zaključeni investiciji obratovati skozi celo leto oz. najmanj 10 mesecev na leto.
2. Za investicije v popolno prenovo ali rekonstrukcijo ali novogradnjo glampingov se za namen tega razpisa upoštevajo minimalni standardi, navedeni v Prilogi 3, ki je del razpisne dokumentacije[[10]](#footnote-10).
3. Investicija mora vključevati elemente digitalizacije, in sicer najmanj v obliki javno dostopne digitalne predstavitve ponudbe investicije ter vključenosti v najmanj en digitalni rezervacijski in prodajni sistem z zagotavljanjem digitalnega informiranja gostov o ponudbi s strani prijavitelja kot ponudnika.
4. Investicija mora vključevati program usposabljanja in izobraževanja za vodje in zaposlene pri prijavitelju.
5. Investicija se v delu stroškov, ki se nanašajo na stroške po shemi *de minimis* (stroški investicij v opredmetena osnovna sredstva, vezana zgolj na nakup in vgradnjo naprav za proizvodnjo električne energije iz obnovljivih virov energije in stroški storitev zunanjih izvajalcev), navedeni v točki 11.2.2 razpisne dokumentacije, sofinancira po pravilu *de minimis*, kar pomeni, da skupni znesek pomoči, dodeljen enotnemu podjetju[[11]](#footnote-11), ne sme preseči 300.000,00 EUR *de minimis* pomoči v obdobju zadnjih treh (3) let, ne glede na obliko ali namen pomoči ter ne glede na to, ali se pomoč dodeli iz sredstev države, občine ali Unije (pri skupnem znesku pomoči *de minimis* se upošteva tudi predvideno sofinanciranje po tem razpisu).
6. Investicija mora biti izvedena skladno z GZ-1 in PURES-3, pri čemer se kazalniki energetske učinkovitosti določajo po računski metodi, ki je določena v PURES-3.

### **Dodatni posebni pogoji za investicijo[[12]](#footnote-12)**

1. Stopnja energetske učinkovitosti v segmentu specifične potrebne toplote za ogrevanje stavbe - Q´H,nd,an (kWh/(m2an)) izvedene investicije mora znašati:

- Q´H,nd,an  ≤ 25 kWh/(m2an) pri sklopu 1 (popolna prenova oz. rekonstrukcija);

- Q´H,nd,an  ≤ 20 kWh/(m2an) pri sklopu 2 (izgradnja novih nastanitvenih obratov).

1. Nastanitveni obrat mora po izvedeni investiciji dosegati najmanj naslednje razrede skladno s Pravilnikom o metodologiji izdelave in izdaji energetskih izkaznic stavb (Uradni list RS, št. 4/23):

- razred najmanj B1 pri sklopu 1 (popolna prenova oz. rekonstrukcija);

- razred najmanj B1 pri sklopu 2 (izgradnja novih nastanitvenih obratov).

1. Kazalnik specifične potrebne skupne primarne energije za delovanje TSS (E'Ptot,an ) izvedene investicije mora znašati:

- E'Ptot,an ≤ 75 kWh/(m2an) pri energetsko nezahtevnih in pri energetsko manj zahtevnih stavbah oz. E'Ptot,kor,an ≤ E'Ptot,ref,an pri energetsko zahtevnih stavbah vse pri sklopu 1 (popolna prenova oz. rekonstrukcija),

- E'Ptot,an ≤ 60 kWh/(m2an) pri energetsko nezahtevnih in pri energetsko manj zahtevnih stavbah oz. E'Ptot,kor,an ≤ E'Ptot,ref,an X 0,8 pri energetsko zahtevnih stavbah[[13]](#footnote-13), vse pri sklopu 2 (izgradnja novih nastanitvenih obratov).

1. Razmernik OVE (v nadaljevanju: ROVE) - razmerje med potrebno obnovljivo primarno energijo energentov, proizvedenih v, na, ob stavbi ali v njeni neposredni bližini ali dovedenih v stavbo iz oddaljenih sistemov (E'Pren,an), glede na skupno potrebno primarno energijo za delovanje TSS v enem letu (E'Ptot,an) mora znašati:

- ROVE ≥ 50 % pri sklopu 1 (popolna prenova oz. rekonstrukcija);

- ROVE ≥ 60 % pri sklopu 2 (izgradnja novih nastanitvenih obratov).

1. Doseganje pogojev iz 1., 3. in 4. točke se izkazuje z Izkazom o energijskih lastnostih stavbe, kot del projektne dokumentacije za izvedbo gradnje (PZI), izdelan skladno z 19. členom PURES-3, ki ga mora prijavitelj priložiti k vlogi na javni razpis. Ob zaključku projekta se doseganje pogojev iz 1., 3. in 4. točke izkazuje z Izkazom o energijskih lastnostih stavbe, kot del projektne dokumentacije izvedenih del (PID), izdelan skladno z 19. členom PURES-3. Če je predmet investicije energetsko nezahtevna stavba, mora prijavitelj v Izkazu o energijskih lastnostih stavbe izpolniti vse podatke, ki jih je potrebno izpolniti v delu, ki se nanaša na energijsko učinkovitost energetsko manj zahtevne stavbe – za področje TSS. Ob zaključku projekta se doseganje pogoja iz 2. točke izkazuje s pridobljeno energetsko izkaznico, ki jo prijavitelj predloži ob zaključku projekta.
2. Nastanitveni obrat mora biti najkasneje ob zaključku investicije evidentiran v Registru nastanitvenih obratov, ki ga upravlja AJPES, in kategoriziran v sistemu kategorizacije [www.kategorizacija.si](http://www.kategorizacija.si), pri sklopu 1 (popolna prenova oz. rekonstrukcija) pa mora biti nastanitveni obrat, ki bo predmet investicije, že na dan oddaje vloge na javni razpis evidentiran v Registru nastanitvenih obratov in kategoriziran v sistemu kategorizacije [www.kategorizacija.si](http://www.kategorizacija.si) (z izjemo glampingov (glede kategorizacije)), razen v primeru, ko se popolna prenova oz. rekonstrukcija nanaša na vzpostavitev novega nastanitvenega obrata v objektu, kjer se na dan oddaje vloge ni izvajala nastanitvena dejavnost (v tem primeru mora biti nastanitveni obrat ob zaključku investicije evidentiran v Registru nastanitvenih obratov in kategoriziran v sistemu kategorizacije [www.kategorizacija.si](http://www.kategorizacija.si)). Nastanitveni obrat mora pridobiti najmanj kategorijo 3\* oz. jabolka oz. 4\* v primeru kampov in glampingov, pri čemer mora biti ocenitev opravljena s strani zunanjega neodvisnega ocenjevalca nastanitvenih obratov s seznama ocenjevalcev, objavljenega na spletni strani [www.kategorizacija.si](http://www.kategorizacija.si).

### **6.3 Posebni pogoji za prijavitelje**

1. Prijavitelj mora imeti nepremičnino ob oddaji vloge v svoji lasti, oz. mora imeti služnostno oz. stavbno pravico na nepremičnini še najmanj pet (5) let po zaključku investicije v primeru velikih podjetij oz. najmanj tri (3) leta v primeru MSP, kar bo ministrstvo preverilo z vpogledom v zemljiško knjigo. V kolikor prijavitelj tega ne izpolnjuje, mora k vlogi priložiti overjeno pogodbo o najemu, koncesijsko pogodbo, sklenjeno med prijaviteljem in lastnikom nepremičnine, vse s trajanjem še najmanj pet (5) let po zaključku investicije v primeru velikih podjetij oz. najmanj tri (3) leta v primeru MSP. V primeru, da ima prijavitelj služnostno ali stavbno pravico na nepremičnini, mora predložiti tudi pogodbo o ustanovitvi služnosti oz. pogodbo o ustanovitvi stavbne pravice.
2. Prijavitelj mora imeti pravico graditi oz. posegati v prostor v skladu z veljavno gradbeno zakonodajo. Pridobljena mora imeti vsa ustrezna dovoljenja in soglasja za izvedbo investicije, upoštevaje, da mora biti veljavno pravnomočno gradbeno dovoljenje priloženo k vlogi na javni razpis. Pravnomočno gradbeno dovoljenje se mora glasiti na prijavitelja in investicijo, ki je predmet prijave na javni razpis. V primeru, ko v skladu z veljavno zakonodajo gradbenega dovoljenja ni potrebno pridobiti, prijavitelj priloži izjavo krajevno pristojne upravne enote, da gradbeno dovoljenje NI potrebno.
3. Prijavitelj, ki je nosilec dopolnilne dejavnosti Turizem na kmetiji, mora k vlogi priložiti tudi dovoljenje za izvajanje dopolnilne dejavnosti kmetije z nastanitvijo, ki ga je izdala krajevno pristojna upravna enota.
4. Prijavitelj mora ob zaključku investicije, najkasneje do 30. 6. 2026, pridobiti in ministrstvu predložiti uporabno dovoljenje, če se v skladu z veljavno zakonodajo zahteva njegova pridobitev. V nasprotnem primeru lahko ministrstvo odstopi od pogodbe o sofinanciranju in zahteva vračilo vseh izplačanih sredstev, vključno z zakonskimi zamudnimi obrestmi od dneva nakazila na transakcijski račun prejemnika do dneva vračila v Sklad NOO oziroma proračun Republike Slovenije, skladno s pozivom ministrstva.
5. Prijavitelj mora predložiti fotografije lokacije investicije, in sicer najmanj tri fotografije sedanjega stanja lokacije, kjer se bo izvajala investicija, na katerih mora biti obvezno viden datum fotografije (digitalno), ki je lahko največ 3 dni pred oddajo vloge na javni razpis. Fotografije lokacije investicije morajo biti posnete iz različnih zornih kotov, tako, da je jasno razvidno celotno območje, kjer se bo izvajala investicija. V primeru, ko se nastanitveni obrat nahaja v objektu / stavbi, ki je poleg nastanitvam namenjena tudi drugačni namembnosti, mora prijavitelj fotografijam predložiti tudi grafično razmejitev investicije v objekt. Iz fotografij in razmejitve mora biti jasno in nedvoumno razvidno, s katerimi prostori oz. dejavnostmi prijavitelj kandidira na razpis, ter kateri so drugi prostori in dejavnosti, ki niso predmet vloge na razpis.
6. Prijavitelji ne smejo biti podjetja v javni lasti. Za podjetje v javni lasti se štejejo podjetja, kjer:
* ima država ali lokalna skupnost 30 % ali več kot 30 % kapitala ali glasovalnih pravic – velja za podjetja, ki se na razpis prijavljajo na podlagi regionalne sheme oziroma
* ima država ali lokalna skupnost 25 % ali več kot 25 % kapitala ali glasovalnih pravic – velja za podjetja, ki se na razpis prijavljajo na podlagi sheme MSP.

Lastniški deleži se določajo v skladu s Prilogo I. Uredbe GBER.

1. Prijavitelj mora tekom celotnega izvajanja investicije upoštevati načela gospodarnosti, učinkovitosti in uspešnosti, zagotavljanja konkurence med ponudniki, transparentnosti, enakopravne obravnave ponudnikov in sorazmernosti.
2. Prijavitelj ni kapitalsko ali kakorkoli drugače lastniško, upravljavsko ali sorodstveno povezan z izbranim zunanjim izvajalcem.
3. Prijavitelj mora investicijo, ki je predmet vloge (tako upravičene kot neupravičene stroške investicije), voditi na posebnem ločenem stroškovnem mestu ter imeti ločeno knjigovodsko evidenco stroškov, skladno s točko 16 tega javnega razpisa.
4. Iz vloge mora biti razvidna najmanj ohranitev števila zaposlenih v obdobju do zaključka spremljanja investicije (tri (3) leta po zaključku investicije v primeru MSP in pet (5) let po zaključku investicije v primeru velikih podjetij), na osnovi stanja zaposlitev iz evidence Ajpes na dan 31. 12. 2023 glede na število opravljenih delovnih ur[[14]](#footnote-14). Prijavitelji, ki niso zavezani k oddaji letnega poročila na Ajpes morajo ob oddaji vloge za vsakega zaposlenega predložiti kopijo pogodbe o zaposlitvi in obrazec M1/M2 z dnem 31. 12. 2023. Prijavitelji, ki so nosilci dopolnilne dejavnosti Turizem na kmetiji za zaposlene družinske člane k vlogi priložijo izpisek iz ZZZS (za naslednje šifre[[15]](#footnote-15) glede na vrsto zavarovanja, ki pomeni podlago v pokojninsko in invalidsko ter zdravstveno zavarovanje, zavarovanje za starševsko varstvo in zavarovanje za primer brezposelnosti: 51, 52, 007 + 64) in v primeru zaposlitev (zunanjih) delavcev za vsakega zaposlenega kopijo pogodbe o zaposlitvi in obrazec M1/M2.

**Navedbe prijavitelja v vlogi bodo del pogodbenih obveznosti. Med drugim še posebej opozarjamo na navedbe prijavitelja glede izboljšanja energijske učinkovitosti in ROVE in deleža uporabljenih naravnih obnovljivih gradbenih materialov pri izvedbi investicije, ki bodo del pogodbenih obveznosti.**

**Če končni prejemnik** **pogodbenih obveznosti ne bo izpolnil, je to lahko razlog za prekinitev pogodbe o sofinanciranju in vračilo vseh izplačanih sredstev, skupaj z zamudnimi obrestmi od dneva izplačila do plačila zahtevka.**

## **Merila za ocenjevanje vlog ter postopek in način izbora investicije**

Strokovna komisija bo vloge ocenila na podlagi naslednjih meril:

1. **DVIG KONKURENČNOSTI**
2. **Število novo ustvarjenih delovnih mest**

Pri tem merilu lahko prijavitelj prejme največ **6 točk**.

|  |  |
| --- | --- |
| **Novo ustvarjena delovna mesta** | **Maksimalno število točk****(6)** |
| Investicije prijaviteljev, ki so nosilci dopolnilnih dejavnosti Turizem na kmetiji, mikro in malih podjetij: vsako novo delovno mesto 2 točki | 6 |
| Investicije srednje velikih podjetij: vsako novo delovno mesto 1 točka | 6 |
| Investicije velikih podjetij: vsaki dve (2) novi delovni mesti 1 točka | 6 |
| Investicija ne predvideva novo ustvarjenih delovnih mest | 0 |

Novo ustvarjena delovna mesta morajo biti neposredno povezana z investicijo, ustvarjena po oddaji vloge.

Pri investicijah prijaviteljev, ki so nosilci dopolnilnih dejavnosti Turizem na kmetiji, mikro in malih podjetij bo prijavitelj za vsako novo ustvarjeno delovno mesto oz. zaposlitev prejel 2 točki, pri čemer prijavitelj za investicijo, po tem merilu ne more prejeti več kot 6 točk.

Pri investicijah srednje velikih podjetij bo prijavitelj za vsako novo ustvarjeno delovno mesto oz. zaposlitev prejel 1 točko, pri čemer prijavitelj za investicijo, po tem merilu ne more prejeti več kot 6 točk.

Pri investicijah velikih podjetij bo prijavitelj za vsaki dve novo ustvarjeni delovni mesti oz. zaposlitvi prejel 1 točko, pri čemer prijavitelj za investicijo, po tem merilu ne more prejeti več kot 6 točk.

Število novo zaposlenih delavcev se bo preverjalo na osnovi števila opravljenih delovnih[[16]](#footnote-16) ur iz evidence Ajpes. Upoštevalo se bo število novo zaposlenih za polni delovni čas. Delo zaposlenih, ki ne bodo delali celo leto, se bo upoštevalo kot del letnih delovnih ur zaposlenih za polni delovni čas.

Prijavitelj mora realizirati nove zaposlitve najkasneje do 30. 6. 2026. Nova delovna mesta morajo biti ohranjena najmanj tri (3) leta, šteto od datuma, ko je bilo delovno mesto prvič zasedeno v primeru MSP ter nosilcev dopolnilnih dejavnosti Turizem na kmetiji in pet (5) let v primeru velikih podjetij.

Osnova za izračun bo stanje zaposlitev na dan 31. 12. 2023 glede na število opravljenih delovnih ur (iz izkaza poslovnega uspeha, evidenca Ajpes). Število novih zaposlitev se bo izračunalo kot povprečje zaposlenih glede na število opravljenih delovnih ur v treh letih po končanju investicije (petih letih v primeru velikih podjetij). Prijavitelji, ki niso zavezani k oddaji letnega poročila na Ajpes morajo ob oddaji vloge za vsakega zaposlenega predložiti kopijo pogodbe o zaposlitvi in obrazec M1/M2. Prijavitelji, ki so nosilci dopolnilne dejavnosti Turizem na kmetiji za zaposlene družinske člane k vlogi priložijo izpisek iz ZZZS (za naslednje šifre[[17]](#footnote-17) glede na vrsto zavarovanja, ki pomeni podlago v pokojninsko in invalidsko ter zdravstveno zavarovanje, zavarovanje za starševsko varstvo in zavarovanje za primer brezposelnosti: 51, 52, 007 + 64) in v primeru zaposlitev (zunanjih) delavcev za vsakega zaposlenega kopijo pogodbe o zaposlitvi in obrazec M1/M2. Doseganje števila novo zaposlenih, ki jih bo prijavitelj navedel v vlogi in bodo predmet ocenjevanja, bo pogodbena obveza.

Prijavitelji, ki predvidevajo zgolj ohranitev izhodiščnega stanja zaposlitev na dan 31. 12. 2023 glede na število opravljenih delovnih ur in ne predvidevajo novo ustvarjenih delovnih mest, bodo po tem merilu prejeli 0 točk.

*Primer: Podjetje ima na dan 31. 12. 2023 zaposlenih 3,52 delavcev glede na število opravljenih delovnih ur. Projekt predvideva 2 novi zaposlitvi. Projekt se zaključi 31. 12. 2025. Stanje zaposlitev glede na število opravljenih delovnih ur na dan 31. 12. 2025 mora znašati 5,52. Na dan 31. 12. 2026 je stanje zaposlitev 4,81, na dan 31. 12. 2027 je 5,11 in na dan 31. 12. 2028 je 9,89 (vse glede na število opravljenih delovnih ur).*

*Podjetje je imelo v treh letih povprečno zaposlenih 6,6 delavcev glede na število opravljenih delovnih ur.*

Izpolnjevanje doseganja tega merila bo del pogodbenih obveznosti in jih bo moral prijavitelj dokazovati pri končnem poročilu in v vsakoletnih poročilih za čas spremljanja investicije, in sicer bo moral za vsako novo zaposlitev predložiti kopijo pogodbe o zaposlitvi in obrazec M1/M2, v primeru turističnih kmetij pa za zaposlene družinske člane izpisek iz ZZZS (za naslednje šifre[[18]](#footnote-18) glede na vrsto zavarovanja, ki pomeni podlago v pokojninsko in invalidsko ter zdravstveno zavarovanje, zavarovanje za starševsko varstvo in zavarovanje za primer brezposelnosti: 51, 52, 007 + 64).

1. **Dodana vrednost na zaposlenega / Vpliv na podaljšanje dobe bivanja turistov v Sloveniji**

Pri tem merilu lahko prijavitelj prejme največ **8 točk**. Merilo je razdeljeno na dve točki, ki se medsebojno izključujeta. Vsi prijavitelji bodo ocenjeni znotraj točke a), razen prijaviteljev, ki so nosilci dopolnilne dejavnosti Turizem na kmetiji, ki bodo ocenjeni znotraj točke b).

1. **Merilo velja za vse prijavitelje, razen za prijavitelje, ki nosilci dopolnilne dejavnosti Turizem na kmetiji**

|  |  |
| --- | --- |
| **Povečanje dodane vrednosti na zaposlenega** | **Število točk****(8)** |
| več kot 10 % | 8 |
| od 8 % do 10 % | 4 |
| od 5 % do 8% | 2 |
| manj kot 5% | 0 |

Kot izhodiščno stanje se upoštevajo podatki dodane vrednosti na zaposlenega na dan 31. 12. 2023.

Dodana vrednost na zaposlenega (DV/zap) se izračuna na naslednji način:

* v primeru MSP in velikih podjetij:

|  |  |  |
| --- | --- | --- |
| **dodana vrednost na zaposlenega**(v EUR) |   | kosmati donos iz poslovanja (AOP126) - stroški blaga, materiala in storitev (AOP128) - drugi odhodki iz poslovanja (AOP148) |
|  = |  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |   |
|   | povprečno število zaposlenih na podlagi delovnih ur v obračunskem obdobju (AOP188) |  |

* v primeru samostojnih podjetnikov:

|  |  |  |
| --- | --- | --- |
| **dodana vrednost na zaposlenega**(v EUR) |   | Čisti prihodki od prodaje (AOP050) + povečanje vrednosti zalog proizvodov in nedokončane proizvodnje (AOP054) - zmanjšanje vrednosti zalog proizvodov in nedokončane proizvodnje (AOP055) + usredstveni lastni proizvodi in lastne storitve (AOP056) + drugi poslovni prihodki (AOP057) - stroški blaga, materiala in storitev (AOP060) - drugi odhodki iz poslovanja (AOP073) |
|  = |  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|   | povprečno število zaposlenih na podlagi delovnih ur v obračunskem obdobju (AOP089) |

Upošteval se bo odstotek povečanja dodane vrednosti na zaposlenega na podlagi obračunskih ur v prvem letu po zaključku investicije, glede na poslovno leto 2023. Preverjali se bodo bilančni podatki po stanju na dan 31. 12. leta zaključka investicije, kot izhodiščni pa bilančni podatki za leto 2023. Za prijavitelje, ki niso zavezani k oddaji letnega poročila na Ajpes, se bo kot izhodiščno stanje[[19]](#footnote-19) upoštevalo povprečje dodane vrednosti na zaposlenega v letu 2023 v eni izmed upravičenih dejavnosti (SKD I55.100 – Dejavnost hotelov in podobnih nastanitvenih obratov in SKD I55.300 – Dejavnost avtokampov, taborov), ki jo ima prijavitelj registrirano.

**Po tem merilu se ne ocenjujejo prijavitelji, ki so nosilci dopolnilne dejavnosti Turizem na kmetiji.**

1. **Merilo velja zgolj za prijavitelje, ki nosilci dopolnilne dejavnosti Turizem na kmetiji**

|  |
| --- |
| **Vpliv na podaljšanje dobe bivanja turistov v Sloveniji** |
| **Dvig povprečne dobe bivanja (v dnevih) turistov v nastanitvenih enotah na turistični kmetiji** | **Število točk****(8)** |
| nad 20 % | 8 |
| od 10 % do 20 % | 4 |
| od 5 % do 9 % | 2 |
| manj kot 5% | 0 |

Upošteval se bo odstotek povprečne dobe bivanja turistov glede na povprečno dobo bivanja turistov na kmetiji prijavitelja v letu 2023.

1. **Prispevek k doseganju ciljev iz NOO**

Pri tem merilu lahko prijavitelj prejme največ **8 točk**.

|  |  |
| --- | --- |
| **Prispevek investicije k doseganju ciljev iz NOO[[20]](#footnote-20)** | **Število točk****(8)** |
| Investicija predstavlja vlaganja v več kot 50 nastanitvenih enot (sob / apartmajev / kampirnih mest / drugih bivalnih enot v primeru glampingov)  | 8 |
| Investicija predstavlja vlaganja v 50 ali manj nastanitvenih enot (sob / apartmajev / kampirnih mest / drugih bivalnih enot v primeru glampingov) | 0 |

1. **DVIG KAKOVOSTI TURISTIČNE PONUDBE**
2. **Skladnost s strateškimi usmeritvami na področju turizma**

Pri tem merilu lahko prijavitelj prejme največ **3 točke**.

|  |  |
| --- | --- |
| **Investicija je skladna s ključnimi usmeritvami strategije turizma** | **Število točk****(3)** |
| Jasno je izraženih vseh sedem (7) elementov tržnega pozicioniranja | 3 |
| Jasno je izraženih vsaj pet (5) elementov ključnih usmeritev | 1 |
| Jasno je izraženih manj kot (5) elementov ključnih usmeritev  | 0 |

Strategija slovenskega turizma 2022-2028[[21]](#footnote-21) predvideva naslednje ključne usmeritve:

* 1. ZELENO – Slovenija turizem razvija na uravnotežen in odgovoren način, po mednarodnih standardih trajnosti (upoštevanje vseh treh stebrov trajnosti).
	2. BUTIČNO – Ustvarjamo kakovostno ponudbo z višjo dodano vrednostjo, po trajnostnih standardih in po meri individualnega odgovornega obiskovalca.
	3. Nagovarjamo INDIVIDUALNEGA, ODGOVORNEGA, zahtevnejšega gosta, ki v skladu s trendi novega luksuza išče in ceni avtentična, edinstvena in kakovostna (5-zvezdična) doživetja.
	4. Slovenija je destinacija, kjer je NARAVA vedno na dosegu. Narava, ki navdihuje in vabi k aktivnostim. Narava, ki nas uči pomena odgovornega ravnanja.
	5. V Sloveniji se človek ustavi in poskrbi za svoje ZDRAVJE in dobro počutje. Stoletja tradicije in edinstvene termo-mineralne vode in naravni zdravilni faktorji.
	6. Slovenija na stičišču Alp, Krasa, Mediterana in Panonske nižine nudi raznolika in lahko dostopna KULTURNA DOŽIVETJA z močnim lokalnim AVTENTIČNIM KARAKTERJEM.
	7. Varna destinacija, majhne, uravnotežene in gostoljubne lokalne skupnosti.

Prijavitelju se bo priznalo izpolnjevanje posameznega elementa tržnega pozicioniranja strategije turizma zgolj v primeru, ko bo njegovo doseganje v ustreznem obrazcu razpisne dokumentacije natančno opredelil in bo iz navedenega jasno in nedvoumno razvidno, da posamezno usmeritev v celoti dosega.

1. **Raven kakovosti nastanitvenega obrata**

Pri tem merilu lahko prijavitelj prejme največ **6 točk**.

|  |  |
| --- | --- |
| **Dosežena kakovostna raven kategorizacije nastanitvenega obrata ob zaključku investicije** | **Število točk****(6)** |
| hoteli: vsaj 4 zvezdicemoteli, penzioni in gostišča: 4 zvezdiceturistične kmetije: vsaj 4 jabolkakampi in glampingi: 5 zvezdic  | 6 |
| hoteli, moteli, penzioni in gostišča: 3 zvezdice turistične kmetije: 3 jabolkakampi in glampingi: 4 zvezdice | 0 |

1. **Pridobljeni znaki kakovosti**

Pri tem merilu lahko prijavitelj prejme največ **4 točke**.

|  |  |
| --- | --- |
| **Znaki kakovosti** | **Število točk****(4)** |
| Prijavitelj je nosilec znaka kakovosti Michelin (zvezdice) ali Gault Millau (kapa) | 4 |
| Prijavitelj je nosilec znaka kakovosti Michelin (krožnik ali drugo priznanje) ali znaka Gault Millau (druga priznanja) | 2 |
| Prijavitelj je nosilec drugih znakov kakovosti (drugi nacionalni, destinacijski ali produktni znaki kakovosti, ki so posredno ali neposredno vezani na turizem) | 1 |
| Prijavitelj ni nosilec nobenega od zgoraj navedenih znakov kakovosti | 0 |

Za dodelitev točk v okviru tega merila mora biti prijavitelj v obdobju zadnjih treh let (2022 – 2024) nosilec katerega od zgoraj navedenih znakov kakovosti, pri čemer ni nujno, da se navedeni znaki nanašajo na investicijo, ki je predmet prijave na razpis. V primeru, ko se znaki ne nanašajo na investicijo, ki je predmet prijave na razpis, temveč na prijavitelja za njegov drug gostinski (nastanitveni in/ali prehrambni) obrat, prijavitelj utemelji povezavo.

1. **Trajnost predvidenih rezultatov**

Pri tem merilu lahko prijavitelj prejme največ **5 točk**.

|  |  |
| --- | --- |
| **Novi turistični produkti** | **Število točk****(5)** |
| Razvoj vsaj treh (3) novih turističnih produktov, od katerih se bo vsaj en (1) produkt nanašal na kulturo oz. umetnost. | 5 |
| V okviru investicije bosta razvita vsaj dva (2) nova turistična produkta.  |  2  |
| V okviru investicije bosta razvita manj kot dva (2) nova turistična produkta. | 0 |

V okviru investicije bodo razviti novi turistični produkti, ki bodo imeli pozitiven vpliv na podaljšanje dobe bivanja (npr. wellness ponudba, športno-rekreativna ponudba, kulturni dogodki, kulinarična doživetja). Prijavitelj lahko razvije turistične produkte sam, lahko pa aktivno sodeluje pri razvoju novih tematskih ali integralnih turističnih produktov v turistični destinaciji, s čimer krepi odpornost investicije in vpliv na podaljšanje dobe bivanja. V primeru sodelovanja pri razvoju turističnih produktov v destinaciji, prijavitelj k vlogi priloži podpisane sporazume o sodelovanju pri razvoju oz. trženju turističnih produktov s partnerji v destinaciji (iz zasebnega, javnega ali civilnega sektorja).

Upoštevali se bodo zgolj turistični produkti, ki v vseh svojih bistvenih elementih še niso prisotni na trgu. Prijavitelj bo moral ob zaključku projekta dokazati, da so bili turistični produkti, ki so bili predmet dodelitve točk na razpisu, razviti in so na voljo turistom.

1. **PRISPEVEK INVESTICIJE K ZELENEMU PREHODU**
2. **Specifična potrebna skupna primarna energija za delovanje TSS v stavbi E'Ptot,an**

Pri tem merilu lahko prijavitelj prejme največ **13 točk.**

|  |  |
| --- | --- |
| **Izboljšanje kazalnika specifične potrebne skupne primarne energije za delovanje TSS v stavbi E'Ptot,an** | **Število točk****(13)** |
| Izboljšanje energijske učinkovitosti - specifične potrebne skupne primarne energije za delovanje TSS v stavbi E'Ptot,an oziroma korigirane specifične potrebne skupne primarne energije za delovanje stavbe E'Ptot,kor,an (kWh/(m2an)) za vsaki dve *kWh/(m2 an)* od minimalne zahtevane vrednosti, ki je navedena pri pogojih za kandidiranje v točki 6.2.1. Dodatni posebni pogoji za investicijo se prejme 1 točko - maksimalno se lahko prejme 13 točk | 1-13 |
| Izboljšanje energijske učinkovitosti - specifične potrebne skupne primarne energije za delovanje TSS v stavbi E'Ptot,an oziroma korigirane specifične potrebne skupne primarne energije za delovanje stavbe E'Ptot,kor,an (kWh/(m2an)) za manj kot dve *kWh/(m2 an)* od minimalne zahtevane vrednosti, ki je navedena pri pogojih za kandidiranje v točki 6.2.1. | 0 |

Skupna primarna energija za delovanje TSS (EPtot,an) na leto je skupna primarna energija obnovljivega in neobnovljivega dela energentov, ki je potrebna za delovanje TSS v enem letu. V točki 6.2.1 in njeni podtočki 3. so navedene minimalne vrednosti kazalnika specifične potrebne skupne primarne energije za delovanje TSS v stavbi E'Ptot,an oz. pri energetsko zahtevnih stavbah minimalne zahtevane vrednosti kazalnika korigirane specifične potrebne skupne primarne energije za delovanje stavbe E'Ptot,kor,an (kWh/(m2an)), ki ga mora imeti izvedena investicija, izboljšanje kazalnika za dve kWh/(m2 an)od minimalne zahtevane vrednosti prinese 1 točko, izboljšanje vrednosti za štiri kWh/(m2 an) od minimalne zahtevane vrednosti prinese 2 točki, itd.

1. **ROVE v primarni energiji, potrebni za delovanje stavbe**

Pri tem merilu lahko prijavitelj prejme največ **18 točk**.

|  |  |
| --- | --- |
| **ROVE v primarni energiji, potrebni za delovanje stavbe** | **Število točk****(18)** |
| Izboljšanje ROVE za vsaki dve odstotni točki od minimalne zahtevane vrednosti, ki je navedena pri pogojih za kandidiranje v točki 6.2.1 Dodatni posebni pogoji za investicijo se prejme 1 točko - maksimalno se lahko prejme 18 točk | **1-18** |
| Izboljšanje ROVE za manj kot dve odstotni točki od minimalne zahtevane vrednosti, ki je navedena pri pogojih za kandidiranje v točki 6.2.1  | **0** |

ROVE pomeni skladno s PURES-3 razmerje med potrebno obnovljivo primarno energijo energentov, proizvedenih v, na, ob stavbi ali v njeni neposredni bližini ali dovedenih v stavbo iz oddaljenih sistemov (E'Pren,an) glede na skupno potrebno primarno energijo za delovanje TSS v enem letu (E'Ptot,an). V točki 6.2.1 in njeni podtočki 4. so navedene minimalne vrednosti ROVE, izboljšanje vrednosti za dve odstotni točki od minimalne zahtevane vrednosti, prinese 1 točko, izboljšanje vrednosti za štiri odstotne točke od minimalne zahtevane vrednosti prinese 2 točki, itd.

1. **Delež uporabljenih naravnih obnovljivih gradbenih materialov pri izvedbi investicije**

Pri tem merilu lahko prijavitelj prejme največ **8 točk**.

|  |  |
| --- | --- |
| **Delež uporabljenih naravnih obnovljivih gradbenih materialov pri izvedbi investicije** | **Število točk (8)** |
| nad 40 %  | 8 |
| od 30 % do 39 %  | 4 |
| 20 % do 29 %  | 2 |
| manj kot 20 % | 0 |

Naravni obnovljivi materiali so materiali, ki v naravnem življenjskem ciklu s pomočjo fotosinteze gradijo biomaso, v kateri se za obdobje njegove uporabe veže CO2 (les, konoplja, slama itd.).

Ocena se izračuna glede na delež uporabljenih naravnih obnovljivih gradbenih materialov pri izvedbi investicije v celotni prostornini vgrajenih materialov.

1. **Povečanje snovne učinkovitosti**

Pri tem merilu lahko prijavitelj prejme največ **6 točk**.

|  |  |
| --- | --- |
| **Ukrepi za povečanje snovne učinkovitosti** | **Število točk (6)** |
| V vlogi so jasno razdelani ukrepi prijavitelja za zmanjšanje volumna oziroma količine snovnih odpadkov | 3 |
| V vlogi so jasno razdelani ukrepi prijavitelja za zmanjšanje količin odpadnih voda | 3 |
| V vlogi ni jasno razdelanih ukrepov, ki bi nedvoumno prispevali k zmanjšanju volumna oziroma količine snovnih odpadkov ali zmanjšanje količin odpadnih voda | 0 |

Prijavitelj doseže lahko največ 6 točk, če ima razdelane ukrepe tako za zmanjšanje volumna oziroma količine snovnih odpadkov kot za zmanjšanje količin odpadnih voda.

1. **Trajnostna mobilnost**

Pri tem merilu lahko prijavitelj prejme največ **4 točke**.

|  |  |
| --- | --- |
| **Trajnostna mobilnost** | **Število točk (4)** |
| Investicija vključuje vsaj tri (3) elemente trajnostne mobilnosti:* možnost izposoje koles (vsaj 5 zagotovljenih koles),
* polnilna postaja za električna vozila na območju (vsaj 1),
* zagotovljen javni prevoz na destinaciji, ki vključuje tudi vstopno/izstopno postajo v bližini nastanitvenega obrata (do 300 m oz. organizirana možnost prevoza do postaje), organiziran javni prevoz do ključnih atrakcij
 | 4 |
| Investicija vključuje vsaj dva (2) elementa trajnostne mobilnosti:* možnost izposoje koles (vsaj 5 zagotovljenih koles),
* polnilna postaja za električna vozila na območju (vsaj 1),
* zagotovljen javni prevoz na destinaciji, ki vključuje tudi vstopno/izstopno postajo v bližini nastanitvenega obrata (do 300 m oz. organizirana možnost prevoza do postaje), organiziran javni prevoz do ključnih atrakcij
 | 2 |
| Investicija vključuje vsaj en (1) element trajnostne mobilnosti:* možnost izposoje koles (vsaj 5 zagotovljenih koles),
* polnilna postaja za električna vozila na območju (vsaj 1),
* zagotovljen javni prevoz na destinaciji, ki vključuje tudi vstopno/izstopno postajo v bližini nastanitvenega obrata (do 300 m oz. organizirana možnost prevoza do postaje), organiziran javni prevoz do ključnih atrakcij
 | 1 |
| Investicija ne vključuje elementov trajnostne mobilnosti | 0 |

1. **Družbena trajnost**

Pri tem merilu lahko prijavitelj prejme največ **4 točke**.

|  |  |
| --- | --- |
| **Sodelovanje s širšo lokalno skupnostjo** | **Število točk (4)** |
| Prijavitelj bo vzpostavil sistem sodelovanja z lokalno skupnostjo (lokalni dobavitelji, rokodelci in obrtniki; vodilna destinacija ali lokalna turistična organizacija v destinaciji; kmetije; predstavniki naravnih in kulturnih znamenitosti ter drugih atrakcij; gostiln in restavracij; organizatorji dogodkov itd.) in o sodelovanju predložil podpisano pismo o nameri vsaj sedmih (7) predstavnikov lokalne skupnosti, v vlogi pa je opredelil način sodelovanja (skupne komunikacijske akcije, predstavitve, dobava, organizacija dogodkov...). Poleg tega bo prijavitelj določene skupne prostore v nastanitvenem obratu odprl za lokalno skupnost ter spodbujal vključevanje lokalne skupnosti v aktivnosti obrata (npr.: gostinski obrat odprt tudi za lokalno prebivalstvo, občasni programi prednostno namenjeni lokalni skupnosti,..). | 4 |
| Prijavitelj bo vzpostavil sistem sodelovanja z lokalno skupnostjo (lokalni dobavitelji, rokodelci in obrtniki; vodilna destinacija ali lokalna turistična organizacija v destinaciji; kmetije; predstavniki naravnih in kulturnih znamenitosti ter drugih atrakcij; gostiln in restavracij; organizatorji dogodkov itd.) in o sodelovanju predložil podpisano pismo o nameri vsaj petih (5) predstavnikov lokalne skupnosti, v vlogi pa je opredelil način sodelovanja (skupne komunikacijske akcije, predstavitve, dobava, organizacija dogodkov...). | 2 |
| Prijavitelj bo vzpostavil sistem sodelovanja z lokalno skupnostjo (lokalni dobavitelji, rokodelci in obrtniki; vodilna destinacija ali lokalna turistična organizacija v destinaciji; kmetije; predstavniki naravnih in kulturnih znamenitosti ter drugih atrakcij; gostiln in restavracij; organizatorji dogodkov itd.) in o sodelovanju predložil podpisano pismo o nameri manj kot petih (5) predstavnikov lokalne skupnosti, v vlogi pa je opredelil način sodelovanja (skupne komunikacijske akcije, predstavitve, dobava, organizacija dogodkov...). | 0 |

1. **Prispevek k digitalni preobrazbi**

Pri tem merilu lahko prijavitelj prejme največ **7 točk**.

|  |  |
| --- | --- |
| **Digitalizacija** | **Število točk (7)** |
| Investicija vključuje vlaganja v vse štiri naslednje sklope digitalizacije:* oprema;
* procesi dela;
* komuniciranje z zaposlenimi za izboljšanje delovnih procesov;
* komuniciranje s ključnimi ciljnimi skupinami z namenom oblikovanja personalizirane ponudbe.
 | 7 |
| Investicija vključuje vlaganja v vsaj tri od zgoraj navedenih sklopov digitalizacije. | 4 |
| Investicija vključuje vlaganja v manj kot tri od zgoraj navedenih sklopov digitalizacije. | 0 |

Prijavitelju se bo priznalo izpolnjevanje posameznega elementa digitalizacije zgolj v primeru, ko bo njegovo doseganje v ustreznem obrazcu razpisne dokumentacije natančno opredeljeno in bo iz navedenega jasno in nedvoumno razvidno, da investicija vključuje vlaganja v posamezne sklope digitalizacije, ki predstavljajo (vsebinsko in ne nujno tudi finančno) pomembne (in ne zgolj minorne/zanemarljive) spremembe/novosti/doprinose k investiciji, s čimer se bo izboljšala tržna pozicija, ugled in finančno poslovanje podjetja.

**DODATNO MERILO**

1. **Lokacija izvajanja investicije**

Pri tem merilu lahko prijavitelj prejme največ **10 točk**.

|  |  |
| --- | --- |
| **Obmejno problemsko območje ali območje Triglavskega narodnega parka (TNP)** | **Število točk****(10)** |
| Investicija se izvaja na območju občine, ki sodi v obmejno problemsko območje | **10** |
| Investicija se izvaja na območju občine, ki sodi v okvir parkovnih občin Triglavskega narodnega parka (TNP) | **10** |
| Investicija se ne izvaja na nobenem od zgoraj navedenih območjih | **0** |

Za investicije, ki se bodo izvajale v občini, ki sodi tako v obmejno problemsko območje kot v območje Triglavskega narodnega parka (TNP) se po tem merilu dodeli največ 10 točk. To merilo se pri skupnem številu točk upošteva samo v primeru, da vloga prijavitelja že pred oceno tega merila dosega pragova števila točk, nad katerim bo odobreno sofinanciranje, to sta najmanj 50 točk pri merilih od 1 do 15 ter najmanj 40 % vseh možnih točkiz naslova meril, ki prispevajo k zelenemu prehodu (merila od 8 do 14) in se ob izpolnjevanju teh pogojev prišteje prej pridobljenim točkam. Ob izpolnjevanju tega merila se končni oceni investicije prišteje 10 točk.

Med obmejna problemska območja v skladu z Uredbo o določitvi obmejnih problemskih območij (Uradni list RS, št. [22/11](http://www.uradni-list.si/1/objava.jsp?sop=2011-01-0954), [97/12](http://www.uradni-list.si/1/objava.jsp?sop=2012-01-3705), [24/15](http://www.uradni-list.si/1/objava.jsp?sop=2015-01-0993), [35/17](http://www.uradni-list.si/1/objava.jsp?sop=2017-01-1928), [101/20](http://www.uradni-list.si/1/objava.jsp?sop=2020-01-1909), 112/22 in 92/24) se uvrščajo naslednje občine:Ajdovščina, Apače, Bistrica ob Sotli, Bohinj, Bovec, Brda, Brežice, Cankova, Cerkno, Cirkulane, Črenšovci, Črna na Koroškem, Črnomelj, Divača, Dobrovnik, Dolenjske Toplice, Dornava, Dravograd, Gorje, Gornji Petrovci, Grad, Hodoš, Hrpelje - Kozina, Ilirska Bistrica, Jezersko, Kanal, Kobarid, Kobilje, Kočevje, Komen, Kostanjevica na Krki, Kostel, Kozje, Kranjska Gora, Kungota, Kuzma, Lendava, Loška dolina, Loški Potok, Lovrenc na Pohorju, Luče, Majšperk, Metlika, Mežica, Miren - Kostanjevica, Moravske Toplice, Muta, Ormož, Osilnica, Pesnica, Pivka, Podčetrtek, Podlehnik, Podvelka, Poljčane, Postojna, Preddvor, Prevalje, Puconci, Radlje ob Dravi, Ravne na Koroškem, Renče - Vogrsko, Ribnica na Pohorju, Rogašovci, Rogatec, Ruše, Selnica ob Dravi, Semič, Sežana, Slovenj Gradec, Solčava, Središče ob Dravi, Sveta Ana, Sveti Tomaž, Šalovci, Šentjernej, Šmarje pri Jelšah, Tišina, Tolmin, Tržič, Velika Polana, Videm, Vipava, Vuzenica, Zavrč, Žetale.

Območje TNP je opredeljeno v Zakonu o Triglavskem narodnem parku (Uradni list RS, št. [52/10](http://www.uradni-list.si/1/objava.jsp?sop=2010-01-2821), [46/14](http://www.uradni-list.si/1/objava.jsp?sop=2014-01-1918) – ZON-C, [60/17,](http://www.uradni-list.si/1/objava.jsp?sop=2017-01-2881) [82/20](http://www.uradni-list.si/1/objava.jsp?sop=2020-01-1234) in 18/23 – ZDU-10) in zajema naslednje občine: Bovec, Bohinj, Kranjska Gora, Bled, Tolmin, Kobarid, Gorje in Jesenice

Največje možno število doseženih točk je **110**, v kolikor je prijavitelj upravičen do 10 točk iz dodatnega merila.

### **7.1. Postopek ocenjevanja in način izbora investicij**

Formalno in vsebinsko popolne vloge, ki bodo izpolnjevale vse pogoje razpisa in so skladne z namenom, predmetom in cilji javnega razpisa, bo ocenila strokovna komisija na osnovi meril, opredeljenih v tč. 7 Merila za ocenjevanje vlog ter postopek in način izbora investicije. Pomembno je, da prijavitelj v celoti poda vse zahtevane podatke v okviru prijavnih obrazcev, jih strokovno in realno utemelji ter predloži vse zahtevane priloge in dokazila ter tako komisiji omogoči ustrezno ocenjevanje posameznih aktivnosti in investicije kot celote.

Vsako vlogo, ki izpolnjuje vse pogoje za kandidiranje, ocenita ločeno dva člana strokovne komisije in sicer na osnovi zgoraj navedenih meril in ocenjevalnih kriterijev. Pri ocenjevanju se sledi podatkom iz vloge, iz spremljajoče dokumentacije ter morebitnim drugim javno dostopnim podatkom. V primeru razhajanj ocen ocenjevalcev pri posameznemu merilu, se do ocene opredeli strokovna komisija na seji, ki tudi določi končno oceno zadevnega merila, kar ustrezno evidentira v okviru zapisnika.

Prag končne ocene vloge nad katerim bo investicija upravičena do sofinanciranja je 50 točk. Če je investicija pri merilih od 1 do 15, pri čemer se dodatno merilo 15 ne upošteva, ocenjena z manj kot 50 točkami, se vloga zavrne.

Investicija mora v okviru meril, ki se nanašajo na prispevek investicije k zelenemu prehodu (gre za merila od 8 do 14. točke), dosegati najmanj 40 % vseh možnih točk pri teh merilih. V kolikor prag 40 % ni dosežen, se vloga zavrne.

Vloge, ki ob ostalih zahtevah glede ocenjevanja dosežejo prag za sofinanciranje, ministrstvo za posamezni rok za oddajo vlog razdeli v dve ločeni skupini, in sicer eno za sklop 1 in drugo za sklop 2, kar je povezano z zahtevami za izpolnitev cilja 151 in cilja 152 iz spremembe sklepa CID. Razpoložljiva sredstva bodo za investicije, ki so v postopku ocenjevanja vlog dosegle prag in ki so razvrščene v navedeni dve skupini, dodeljena po vrsti projektov oz. investicijam od najvišje ocenjenih proti nižje rangiranim oz. ocenjenim, na način, da se praviloma podpre investicija do polne višine zaprošene državne pomoči, vendar le do izčrpanja razpoložljivih sredstev po tem javnem razpisu.

V primeru, da bo več vlog ocenjenih z enakim skupnim številom točk, bodo imele prednost vloge z višjim številom točk po merilu št. 9 »ROVE v primarni energiji, potrebni za delovanje stavbe«, zatem bodo imele prednost vloge po merilu št. 8 »Potrebna primarna energija za delovanje TSS **(**EPtot,an) na leto«, zatem po merilu št. 10 »Delež uporabljenih naravnih obnovljivih gradbenih materialov pri izvedbi investicije«, zatem po merilu št. 5 »Raven kakovosti nastanitvenega obrata«, nato po merilu št. 2 »Dodana vrednost na zaposlenega« / Vpliv na podaljšanje dobe bivanja turistov v Sloveniji» in nazadnje po merilu št. 1 »Število novih ustvarjenih delovnih mest«.

Strokovna komisija bo predstojniku ministrstva v odločanje podala predlog za vloge, ki so prispele v okviru posameznega roka za oddajo vlog na javni razpis. Minister sprejme končno odločitev s sklepom o zavrženju za formalno nepopolne vloge, vključno z neustrezno dopolnjenimi vlogami (vloge, ki so po dopolnitvi še vedno formalno nepopolne) in za prepozno prispele vloge, s sklepom o zavrnitvi pa za vse vsebinsko neustrezne vloge (vloge, ki ne izpolnjujejo pogojev), vloge, ki niso dosegle praga za sofinanciranje in vloge, ki so sicer dosegle prag za sofinanciranje, pa za njihovo sofinanciranje v okviru posameznega roka za oddajo vlog ni bilo na voljo dovolj razpoložljivih sredstev, razen v primeru, ki je naveden v nadaljevanju te točke in v točki 8 razpisne dokumentacije (torej tedaj ko gre za zmanjšani obseg sofinanciranja).

Del razpisanih sredstev lahko ostane nerazdeljen v primeru premajhnega števila in/ali prenizke višine zaprošene vrednosti sofinanciranja iz oddanih vlog ali premajhnega števila ali prenizke višine zaprošene vrednosti sofinanciranja tistih vlog, ki v okviru posameznega sklopa oz. v okviru ločene skupine kot navedeno zgoraj (povezano s ciljema 151 in 152 iz spremembe sklepa CID), dosežejo minimalno število točk oz. prag, ki je predpogoj za odobritev sofinanciranja.

Del razpisanih sredstev lahko ostane nerazdeljen tudi v primeru, ko v okviru posameznega roka za oddajo vlog za posamezen sklop preko razvrstitve strokovne komisije v ločeni skupini kot navedeno zgoraj (povezano s ciljema 151 in 152 iz spremembe sklepa CID) ni na voljo dovolj razpoložljivih sredstev tega javnega razpisa za podporo zadnje izmed vlog, ki je po izvedenem postopku ocenjevanja glede na rangiranje vlog po številu doseženih točk po merilih javnega razpisa naslednja v vrsti za sofinanciranje, v višini, kot je zaprošeno sofinanciranje iz same vloge na javni razpis, ter prijavitelji ne sprejmejo zmanjšanega obsega sofinanciranja, kot je to navedeno in pojasnjeno v nadaljevanju te točke. Nerazdeljena/neporabljena sredstva iz posameznega roka za oddajo vlog za posamezni sklop, upoštevaje razdelitev strokovne komisije v dve ločeni skupini (povezano s ciljem 151 in 152 iz spremembe sklepa CID), bodo prijaviteljem lahko na voljo v okviru naslednjega roka za oddajo vlog. Višino morebitnih nerazdeljenih/neporabljenih sredstev, ki bo na razpolago za naslednji rok za oddajo vlog, bo ministrstvo objavilo na spletni strani, kjer je objavljena tudi razpisna dokumentacija.

Vloge v okviru posameznega sklopa in ob upoštevanju razdelitve vlog v posamezno skupino s strani strokovne komisije (povezano s ciljema 151 in 152 iz spremembe sklepa CID), se potrjujejo v zgoraj navedenem vrstnem redu višine prejetih točk v postopku ocenjevanja vlog, skladno z merili, in upoštevaje razpoložljiva finančna sredstva za posamezni rok za oddajo vlog. V primeru, ko v okviru posameznega roka za oddajo vlog, za posamezen sklop, upoštevaje razdelitev vlog na dve ločeni skupini s strani strokovne komisije (povezano s ciljema 151 in 152 iz sklepa CID), ni na voljo dovolj razpoložljivih sredstev za podporo zadnje izmed vlog, ki je po izvedenem postopku ocenjevanja naslednja v vrsti za sofinanciranje, v višini celotnega, to je v višini zaprošenega sofinanciranja kot izhaja iz vloge, lahko ministrstvo prijavitelja pozove k izjavi oz. opredelitvi do možnosti izvedbe investicije z zmanjšanim obsegom sofinanciranja. Zmanjšani obseg sofinanciranja pomeni, da prijavitelj za izvedbo projekta oz. investicije prejme sofinanciranje v nižjem nominalnem znesku (in s tem v nižjem deležu sofinanciranja), kot pa je za to zaprosil ob oddaji vloge Zmanjšani obseg sofinanciranja se prijavitelju odobri v kolikor prijavitelj na podlagi poziva strokovne komisije izjavi in potrdi, da sprejema zmanjšan obseg sofinanciranja za izvedbo projekta oz. investicije in izjavi ter potrdi, da lahko zagotovi dodatna lastna sredstva ter ministrstvu posreduje tudi novo finančno konstrukcijo za izvedbo celotnega projekta ter izjavo o zaprtju finančne konstrukcije in o izvedbi investicije kljub zmanjšanemu obsegu sofinanciranja. V tem primeru ministrstvo izda sklep o izboru vloge z zmanjšanim obsegom sofinanciranja.

V kolikor se posamezni prijavitelj, po pozivu s strani strokovne komisije, ne strinja z izvedbo investicije z manjšim obsegom financiranja, se sofinanciranje z nižjim obsegom sofinanciranja lahko ponudi naslednjemu prijavitelju v vrsti glede na višino prejetih točk v postopku ocenjevanja. V primeru, ko po tem postopku zmanjšanega sofinanciranja ne sprejme noben prijavitelj, ki je po višini prejetih točk dosegel minimalni prag za sofinanciranje, lahko sredstva v skrajnem primeru ostanejo nerazporejena.

V primeru, da posamezni prijavitelj odstopi od podpisa pogodbe o dodelitvi sredstev, se sproščena sredstva lahko dodelijo pozitivno ocenjenemu projektu, ki je naslednji v vrsti za sofinanciranje glede na višino prejetih točk, skladno z zgoraj opredeljenim postopkom ali pa se v skrajnem primeru prenesejo na naslednji rok za oddajo vlog.

Zaprošeno vrednost sofinanciranja je možno z dopolnitvijo vloge in ob predložitvi nove finančne konstrukcije, izjave o zaprtju finančne konstrukcije in predložitvi nove razdelitve stroškov investicije na upravičene/neupravičene stroške, znižati tudi tedaj:

* ko se prijavitelj napačno razvrsti po velikosti (npr. prijavitelj navede, da je malo podjetje, strokovna komisija pa pri preverjanju izpolnjevanja pogoje ugotovi, da je srednje veliko podjetje),
* ko prijavitelj med upravičenimi stroški navede strošek, ki ni upravičen do sofinanciranja ali pri posamezni vrsti upravičenih stroškov (npr. pri stroških zunanjih izvajalcev,…) preseže maksimalno dovoljeno višino oz. odstotek sofinanciranja.

## **Okvirna razpoložljiva sredstva javnega razpisa**

Skupna predvidena višina sredstev, ki je na razpolago za izvedbo razpisa je **17.383.010,70 EUR,** od tega:

* za **sklop 1: 4.908.268,19 EUR** in
* za **sklop 2 : 12.474.742,51 EUR**.

Okvirna dinamika izplačil sredstev po letih:

|  |  |  |  |  |
| --- | --- | --- | --- | --- |
| **Proračunska postavka** | **SKLOP** | **Leto 2025****(v EUR)** | **Leto 2026****(v EUR)** | **SKUPAJ****(v EUR)** |
| PP 221455 – C3K11IB – Trajnostni razvoj slovenskega turizma - Dvig kakovosti nastanitvenih turističnih kapacitet -NOO-MGRT-MGTŠ | 1. | 3.435.787,73 | 1.472.480,46 | **4.908.268,19** |
| 2.  |  8.732.319,76 |  3.742.422,75 | **12.474.742,51** |
| **Skupaj** |  | 12.168.107,49 | 5.214.903,21 | **17.383.010,70** |

Pogodbe o sofinanciranju na osnovi tega javnega razpisa ne bodo podpisane dokler ne bodo zagotovljena sredstva na proračunski postavki PP 221455 – C3K11IB Trajnostni razvoj slovenskega turizma – dvig kakovosti nastanitvenih turističnih kapacitet NOO – MGRT-MGTŠ in dokler investicije ne bodo uvrščene v načrt razvojnih programov.

Obdobje razpoložljivosti sredstev za javni razpis obsega proračunska leta v obdobju 2025 - 2026, oz. traja do porabe razpisanih sredstev.

V primeru, da se spremeni skupna višina razpisanih sredstev tega javnega razpisa, se to objavi v Uradnem listu Republike Slovenije, in sicer do izdaje sklepov o izboru za posamezno odpiranje.

Ministrstvo bo v primeru presežnega interesa s strani prijaviteljev, kakovosti prejetih vlog ali iz drugih razlogov, vendar zgolj v primeru, ko bodo zagotovljena dodatna razpoložljiva sredstva za predmetni javni razpis iz naslova Mehanizma za okrevanje in odpornost, integralna sredstva ali sredstva iz drugih virov financiranja, po potrebi lahko pred izdajo sklepov o izboru v okviru posameznega roka za oddajo vlog, s spremembo javnega razpisa, ki bo objavljena v Uradnem listu in na spletni strani ministrstva, objavilo zvišanje razpisanih sredstev. Zvišanje razpisanih sredstev bo pri tem prvenstveno najmanj tolikšno, kolikor znaša razlika med obstoječo razpisano vrednostjo in sredstvi, ki so potrebna za podporo ene oz. zadnje izmed vlog, ki je po višini prejetih točk zadnja v vrsti za izdajo pozitivnega sklepa o izboru, in sicer do višine zaprošenega sofinanciranja, kot le-ta izhaja iz vloge. V primeru zagotovitve več dodatnih razpoložljivih sredstev (s katerimi je možno podpreti več kot zgolj eno oz. zadnjo izmed vlog, ki so v vrsti za sofinanciranje), se projekti izbirajo na enak način kot navedeno v točki 7 razpisne dokumentacije, torej glede na število prejetih točk v postopku ocenjevanja po merilih (od projektov, ki so v vrsti z več, do tistih projektov, ki so v vrsti z manjšim številom prejetih točk).

Navedena možnost zvišanja razpisane vrednosti je zgolj možnost in ne zaveza, saj v trenutku objave javnega razpisa ministrstvo nima zagotovljenih dodatnih razpoložljivih sredstev, nad višino trenutno razpisane vrednosti. Ob objavi spremembe javnega razpisa iz navedenega razloga bo ministrstvo navedlo novo, višjo razpisano vrednost ter tudi vir za to povišanje sredstev. Postopek iz prejšnjega odstavka ima prednost pred postopkom zmanjševanja obsega sofinanciranja za vlogo, ki je glede na višino prejetih točk v postopku ocenjevanja zadnja v vrsti za sofinanciranje, kot je navedeno v točki. 7 razpisne dokumentacije. To pomeni, da le v kolikor ministrstvo ne bo imelo na voljo dodatnih razpoložljivih sredstev za zvišanje razpisane vrednosti, se lahko posluži možnosti podpore z zmanjšanim obsegom sofinanciranja.

Dinamika sofinanciranja posamezne podprte investicije bo določena s pogodbo o sofinanciranju v odvisnosti od finančnega načrta izvajanja investicije in od razpoložljivih pravic porabe oz. proračunskih sredstev. Način morebitnega spreminjanja pogodbene dinamike sofinanciranja se določi s pogodbo o sofinanciranju.

Izplačila ministrstva so odvisna od razpoložljivosti pravic porabe in proračunskih sredstev za ta namen. V kolikor bi bile ukinjene ali zmanjšane pravice porabe na proračunski postavki, lahko ministrstvo razveljavi javni razpis in izdane sklepe o izboru, ali spremeni pogodbeno vrednost ali dinamiko izplačil. Če se končni prejemnik ne strinja s predlogom spremembe, se šteje, da odstopa od vloge oz. od pogodbe o sofinanciranju.

Ministrstvo si pridržuje pravico, da lahko javni razpis kadarkoli do izdaje sklepov o (ne)izboru prekliče ali spremeni, kar stori z objavo v Uradnem listu RS.

## **Obdobje, v katerem morajo biti porabljena dodeljena sredstva**

Obdobje upravičenosti stroškov in izdatkov se prične z oddajo vloge na javni razpis, razen za stroške povezane s pripravo in izdelavo projektne oz. investicijske dokumentacije, pri katerih se obdobje upravičenosti začne 10. 10. 2023. Obdobje upravičenosti stroškov se konča 31. 5. 2026.

Obdobje upravičenosti javnih izdatkov je od dne oddaje vloge na javni razpis do 31. 12 2026.

Vse investicije financirane v okviru zadevnega razpisa morajo biti zaključene najkasneje do 30. 6. 2026.

Za začetek izvajanja investicije se šteje trenutek, ko je sklenjena prva obvezujoča zaveza za začetek dejavnosti v zvezi z investicijo. Začetek del pomeni bodisi začetek gradbenih del v okviru investicije bodisi prvo pravno zavezujočo zavezo za naročilo opreme ali vsako drugo zavezo, zaradi katere investicije ni več mogoče preklicati, če do nje pride pred začetkom gradbenih del, razen nakupa zemljišč, pripravljalnih del, kot so pridobivanje dovoljenj, opravljanje predhodnih študij izvedljivosti, priprava in izdelava projektne oz. investicijske dokumentacije.

Za zaključek investicije se šteje trenutek, ko so izvedena vsa dela na investiciji in dobavljena oprema ter plačani vsi stroški, ki so predmet prijavljene investicije, izvedeno evidentiranje in aktiviranje investicije na ločenem stroškovnem mestu in v poslovnih knjigah prijavitelja ter izvedene aktivnosti, ki omogočajo zagon investicije s pravno formalnega vidika (pridobitev uporabnega dovoljenja, idr.). Investicija mora biti izvedena v višini, obsegu in času, kot bo določeno v pogodbi o sofinanciranju.

Izplačila odobrenih sredstev bo ministrstvo vršilo na osnovi zahtevkov za sofinanciranje v skladu z dinamiko določeno v pogodbi o sofinanciranju. V proračunskem letu 2025 lahko končni prejemnik izstavi največ do dva zahtevka za sofinanciranje. Rok za zadnji zahtevek v proračunskem letu 2025 se določi v pogodbi o sofinanciranju, pri čemer pa mora biti zadnji zahtevek za financiranje predložen najkasneje do 31. 5. 2026[[22]](#footnote-22).

## **Sheme državnih oz. *de minimis* pomoči in splošna pravila postopka v zvezi z shemami državnih oz. *de minimis* pomoči**

Sredstva za sofinanciranje v okviru tega javnega razpisa se bodo za različne aktivnosti projekta / investicije prijavitelja dodeljevala na podlagi in skladno s:

- lokacijo, na kateri bo investicija izvedena,

- velikost prijavitelja, skladno s Prilogo I Uredbe GBER,

- vrsto aktivnosti, ki bodo predmet sofinanciranja,

- ostale zahteve, ki so povezane z veljavnimi pravili s področja državnih ali *de minimis* pomoči.

### **10.1 Sheme državnih oz. *de minimis* pomoči**

Sredstva za sofinanciranje v okviru tega javnega razpisa se bodo dodeljevala za različne aktivnosti projekta / investicije prijavitelja dodeljevala na podlagi in skladno s:

* Shemo državne pomoči »Regionalna shema državnih pomoči – program ukrepov MGTŠ« (št. sheme: BE02-2632616-2024, BE02-2632616-2024/I, potrjena dne 21. 11. 2024), trajanje do 31. 12. 2026,
* Shemo državne pomoči »Program ukrepov MGTŠ za spodbujanje podjetništva in konkurenčnosti v obdobju 2024-2030 - MSP« (št. sheme: BE04-2632616-2024, BE04-2632616-2024/I, potrjena dne 21. 11. 2024), trajanje do 31. 12. 2026,
* Shemo državne pomoči »Program ukrepov MGTŠ za spodbujanje podjetništva in konkurenčnosti v obdobju 2024-2030 – de minimis« (št. sheme: M001-2632616-2024, M001-2632616-2024/I, potrjena dne 21. 11. 2024), trajanje do 31. 12. 2030.

Strokovna komisija v vsakem primeru pregleda seznam upravičenih stroškov, kot jih je predložil prijavitelj, in ga preverja z vidika izpolnjevanja zahtev iz relevantne sheme državne ali *de minimis* pomoči (praviloma tiste sheme, na podlagi katere prijavitelj oddaja vlogo, oz. po drugi shemi državne pomoči, kot je navedeno zgoraj). To pomeni da lahko prijavitelju predlaga izločitev nekaterih stroškov, ki jih prijavitelj uveljavlja kot upravičene, v kolikor le-ti niso upravičeni po relevantni shemi državne ali *de minimis* pomoči ali pa presegajo s tem javnih razpisom oz. razpisno dokumentacijo dovoljeno kvoto (nominalno in v deležu od upravičenih stroškov). Strokovna komisija o svojih ugotovitvah obvesti prijavitelja in ga pozove k izjavi, ali sprejema izločitev nekaterih stroškov ter ali se posledično strinja z nižjo vrednostjo in deležem sofinanciranja. V kolikor prijavitelj odkloni takšno izločitev stroškov, se vloga zavrne. V kolikor pa prijavitelj sprejme takšno izločitev stroškov, pa mora strokovni komisiji podati novo izjavo o zaprti finančni konstrukciji in s tem v zvezi kjer relevantno predložiti tudi ustrezen nov seznam / delitev upravičenih in neupravičenih stroškov investicije.

#### **10.1.1 Določila v zvezi z regionalno shemo in intenzivnost pomoči**

Območja, ki izpolnjujejo pogoje za dodeljevanje regionalnih pomoči, t. im. območja »a« in območja »c«[[23]](#footnote-23), so določena v Uredbi o karti.

Kot območja »a« se določi celotno ozemlje kohezijske regije NUTS 2[[24]](#footnote-24) Vzhodna Slovenija.

Kot območja »c« se določi del ozemlja kohezijske regije NUTS 2 Zahodna Slovenija, ki vključuje

* celotno območje statistične regije (NUTS 3) Goriška,
* območje statistične regije Gorenjska brez Mestne občine Kranj,
* območje statistične regije Obalno-kraška brez Mestne občine Koper in Občine Ankaran ter
* območje statistične regije Osrednjeslovenska, v okviru katere so vključene občine (SKTE 5)**[[25]](#footnote-25)** Dobrepolje, Velike Lašče, Ig, Borovnica in Šmartno pri Litiji.

Predmet pomoči na osnovi priglašene s regionalne sheme so začetne investicije, kot so opredeljene v točki 4.3.1. javnega razpisa oz. razpisne dokumentacije, in sicer v:

1. opredmetena in neopredmetena osnovna sredstva, povezana z:
* vzpostavitvijo novega nastanitvenega obrata,
* razširitvijo zmogljivosti obstoječega nastanitvenega obrata
* diverzifikacijo ponudbe nastanitvenega obrata z uvedbo novega proizvoda oz. storitve, ki ni bila predhodno v ponudbi nastanitvenega obrata
* bistveno spremembo proizvodnega procesa ali proizvoda oz. storitve v obstoječem nastanitvenem obratu, ali
1. pridobitev sredstev, ki pripadajo nastanitvenemu obratu, ki je prenehal delovati ali bi prenehal delovati, če ne bi bil kupljen, in jih kupi investitor, ki ni povezan s prodajalcem.

Na upravičenih območjih »a« po Uredbi o karti lahko prejmejo pomoč za začetne investicije mikro, mala, srednje velika in velika podjetja. Na upravičenih območjih »c« pa lahko prejmejo pomoč za začetne investicije mikro, mala in srednje velika podjetja, velika podjetja pa le za pomoč za nove gospodarske dejavnosti.

Nova gospodarska dejavnost pomeni vzpostavitev novega nastanitvenega obrata ali diverzifikacijo dejavnosti nastanitvenega obrata pod pogojem, da nova dejavnost ni enaka ali podobna dejavnosti, ki jo je podjetje že opravljalo, kar pomeni, da mora biti dejavnost podjetja v novem razredu statistične klasifikacije gospodarskih dejavnosti NACE Rev.2 (tj. druga štirimestna klasifikacija dejavnosti po Uredbi o standardni klasifikaciji dejavnosti (Uradni list RS, št. 69/07, 17/08 in 27/24). Nakup delnic se ne šteje za začetno naložbo, ki ustvarja novo dejavnost.

Pomoč se ne dodeli:

* 1. v sektorju ribištva in akvakulture, kakor ju zajema Uredba (EU) št. 1379/2013 Evropskega parlamenta in Sveta z dne 11. decembra 2013 o skupni ureditvi trgov za ribiške proizvode in proizvode iz ribogojstva in o spremembi uredb Sveta (ES) št. 1184/2006 in (ES) 1224/2009 ter razveljavitvi Uredbe Sveta 104/2000 (UL L št. 354 z dne 28. 12. 2013, s spremembami);
	2. v primarnem sektorju kmetijske proizvodnje;
	3. v sektorju predelave in trženja kmetijskih proizvodov, v primerih:
		1. kadar je znesek pomoči določen na podlagi cene ali količine takih proizvodov, ki so kupljeni od primarnih proizvajalcev ali jih je na trg dalo zadevno podjetje,
		2. kadar je pomoč pogojena s tem, da se delno ali v celoti prenese na primarne proizvajalce;
	4. za sektor premogovništva za lažje zaprtje nekonkurenčnih premogovnikov, kakor jo zajema Sklep Sveta št. 2010/787/EU z dne 10. decembra 2010 (UL L št. 336 z dne 21. 12. 2010, str. 24);
	5. v sektorju jeklarstva, lignita in premogovništva;
	6. v prometnem sektorju in povezani infrastrukturi
	7. za proizvodnjo, shranjevanje, prenos in distribucijo energije in energetsko infrastrukturo;
	8. v sektorju širokopasovnih povezav.

V primeru, da prijavitelj opravlja dejavnost tudi v zgoraj navedenih izključenih sektorjih iz točk a, b ali c, lahko prejme pomoč v povezavi z drugo, neizključeno dejavnostjo. V tem primeru mora, skladno z računovodskimi standardi voditi ločene računovodske evidence in v pojasnilih k računovodskim izkazom razkriti ločene računovodske izkaze za opravljanje dejavnosti, kot bi se to od njih zahtevalo, če bi te dejavnosti opravljala ločena podjetja.

Pomoč ni dovoljena za podjetja v težavah po 18. točki 2. člena Uredbe GBER.

Pomoč ni dovoljena za aktivnosti, povezane z izvozom, ko je pomoč neposredno vezana na izvožene količine, vzpostavitev in delovanje distribucijskega omrežja ali na druge tekoče izdatke, povezane z izvozno aktivnostjo.

Prav tako pomoč ni dovoljena v primerih, ko se uporabi domačega blaga daje prednost pred uporabo uvoženega blaga.

Pomoč tudi ni dovoljena za končne prejemnike, ki so v postopku vračanja neupravičeno prejete državne pomoči, na podlagi odločbe Evropske komisije, ki je prejeto državno pomoč iste države članice razglasila za nezakonito in nezdružljivo s skupnim trgom EU.

Pomoč se lahko kumulira z vsako drugo državno pomočjo v zvezi z istimi upravičenimi stroški, samo če se s tako kumulacijo ne preseže največja intenzivnost pomoči ali znesek pomoči, ki se po Uredbi GBER uporablja za to pomoč.

Pomoč, dodeljena na podlagi te sheme se ne sme združevati s pomočjo, dodeljeno po pravilu *de minimis*, glede na enake upravičene stroške, če bi bile s tem presežene dovoljene meje intenzivnosti državne pomoči. V primeru, da se naknadno ugotovi, da končni prejemnik določila tega odstavka ne spoštuje, je to razlog, da ministrstvo prekine izplačevanje sredstev, odstopi od pogodbe in zahteva vračilo že izplačanih sredstev skupaj s pripadajočimi zakonskimi zamudnimi obrestmi od dneva nakazila do dneva vračila.

Največja intenzivnost pomoči, izražena v bruto ekvivalentu nepovratnih sredstev, ne sme preseči največje intenzivnosti sofinanciranja, določene z uredbo, ki ureja karto regionalne pomoči.

Najvišja dovoljena intenzivnost pomoči sofinanciranja investicij v popolno prenovo oz. rekonstrukcijo (sklop 1) in investicij v izgradnjo novih nastanitvenih obratov (sklop 2), skladno s karto regionalne pomoči, je oz. v nobenem primeru ne sme preseči:

|  |  |  |  |
| --- | --- | --- | --- |
| Občine / Intenzivnost pomoči po regionalni shemi | Velika Podjetja | Srednje velika podjetja | Mikro in mala podjetja |
| **Območje »a«** - celotno ozemlje teritorialne enote NUTS 2 SI03 Vzhodna Slovenija, razen občin, ki se nahajajo na območju Savinjsko-šaleške premogovne regije ter Zasavske premogovne regije. V to območje sodijo naslednje občine (134):Apače, Beltinci, Benedikt, Bistrica ob Sotli, Bloke, Braslovče, Brežice, Cankova, Mestna občina Celje, Cerknica, Cerkvenjak, Cirkulane, Črenšovci, Črna na Koroškem, Črnomelj, Destrnik, Dobje, Dobrna, Dobrovnik, Dolenjske Toplice, Dornava, Dravograd, Duplek, Gorišnica, Gornja Radgona, Gornji Petrovci, Grad, Hajdina, Hoče – Slivnica, Hodoš, Ilirska Bistrica, Juršinci, Kidričevo, Kobilje, Kočevje, Kostanjevica na Krki, Kostel, Kozje, Križevci, Mestna občina Krško, Kungota, Kuzma, Laško, Lenart, Lendava, Ljutomer, Loška dolina, Loški Potok, Lovrenc na Pohorju, Majšperk, Makole, Mestna občina Maribor, Markovci, Metlika, Mežica, Miklavž na Dravskem polju, Mirna, Mirna Peč, Mislinja, Mokronog – Trebelno, Moravske Toplice, Mestna občina Murska Sobota, Muta, Mestna občina Novo mesto, Odranci, Oplotnica, Ormož, Osilnica, Pesnica, Pivka, Podčetrtek, Podlehnik, Podvelka, Poljčane, Polzela, Postojna, Prebold, Prevalje, Mestna občina Ptuj, Puconci, Rače – Fram, Radeče, Radenci, Radlje ob Dravi, Ravne na Koroškem, Razkrižje, Ribnica, Ribnica na Pohorju, Rogaška Slatina, Rogašovci, Rogatec, Ruše, Selnica ob Dravi, Semič, Sevnica, Mestna občina Slovenj Gradec, Slovenska Bistrica, Slovenske Konjice, Sodražica, Središče ob Dravi, Starše, Straža, Sveta Ana, Sveta trojica v Slovenskih goricah, Sveti Andraž v Slovenskih goricah, Sveti Jurij ob Ščavnici, Sveti Jurij v Slovenskih goricah, Sveti Tomaž, Šalovci, Šentilj, Šentjernej, Šentjur, Šentrupert, Škocjan, Šmarje pri Jelšah, Šmarješke Toplice, Štore, Tabor, Tišina, Trebnje, Trnovska vas, Turnišče, , Velika Polana, Veržej, Videm, Vitanje, Vojnik, Vransko, Vuzenica, Zavrč, Žalec, Žetale, Zreče, Žužemberk | 30 % | 40 % | 50 % |
| Za občine iz območja »a«, ki se nahajajo na območju Savinjsko-šaleške premogovne regije ter Zasavske premogovne regije **veljajo povečane stopnje intenzivnosti pomoči.**Na območju občin **Savinjsko-šaleške premogovne regije,** kamor sodijo občine (10): Gornji Grad, Ljubno, Luče, Mozirje, Nazarje, Rečica ob Savinji, Solčava, Šmartno ob Paki, Šoštanj in Mestna občina Velenje Na območju **Zasavske premogovne regije**, kamor sodijo občine (4): Hrastnik, Litija, Trbovlje in Zagorje ob Savi | 40 % | 50 % | 60 % |
| **Območje »c«** - del ozemlja teritorialne enote NUTS 2 SI04 Zahodna Slovenija, ki vključuje ozemlje teritorialne enote NUTS 3 SI044 obalno-kraška statistična regija, kamor sodijo naslednje občine (6):Divača, Hrpelje – Kozina, Izola, Komen, Piran, Sežana | 25 % | 35 % | 45 % |
| **Območje »c«** - del ozemlja teritorialne enote NUTS 2 SI04 Zahodna Slovenija, ki vključuje:- celotno ozemlje teritorialne enote NUTS 3 SI043 goriška statistična regija, kamor sodijo naslednje občine (13):Ajdovščina, Bovec, Brda, Cerkno, Idrija, Kanal, Kobarid, Miren – Kostanjevica, Mestna občina Nova Gorica, Renče – Vogrsko, Šempeter – Vrtojba, Tolmin, Vipava - ozemlje teritorialne enote NUTS 3 SI042 gorenjska statistična regija, kamor sodijo naslednje občine (17):Bled, Bohinj, Cerklje na Gorenjskem, Gorenja vas – Poljane, Gorje, Jesenice, Jezersko, Kranjska Gora, Naklo, Preddvor, Radovljica, Šenčur, Škofja Loka, Tržič, Železniki, Žiri, Žirovnica - ozemlje teritorialne enote NUTS 3 SI041 osrednjeslovenska statistična regija občine (5)Borovnica, Dobrepolje, Ig, Šmartno pri Litiji in Velike Lašče. | 15 % | 25 % | 35 % |

Navedene intenzivnosti predstavljajo zgornjo dovoljeno stopnjo sofinanciranja upravičenih stroškov prijavljene investicije ne glede na to, iz katerih javnih virov so sofinancirani (državni ali občinski viri) ter ne glede na vrsto instrumenta.

Za investicije **velikih podjetij** v občinah: Ajdovščina, Bled, Bohinj, Borovnica, Bovec, Brda, Cerklje na Gorenjskem, Cerkno, Dobrepolje, Gorenja vas – Poljane, Gorje, Idrija, Ig, Jesenice, Jezersko, Kanal, Kobarid, Kranjska Gora, Miren – Kostanjevica, Naklo, Mestna občina Nova Gorica, Preddvor, Radovljica, Renče -Vogrsko, Šempeter – Vrtojba, Šenčur, Škofja Loka, Šmartno pri Litiji, Tolmin, Tržič, Velike Lašče, Vipava, Železniki, Žiri, Žirovnica, se subvencije lahko dodelijo le za **investicije za potrebe nove gospodarske dejavnosti**.

**Po regionalni shemi se financirajo stroški investicij v opredmetena osnovna sredstva (gradnja, nakup opreme) in stroški investicij v neopredmetena osnovna sredstva, ki so podrobneje navedeni v točki 11.2.1 točke 11.2 Upravičeni stroški**. Za ta del mora investicija izkazovati spodbujevalni učinek in nujnost pomoči v skladu s 6. členom Uredbe GBER[[26]](#footnote-26).

#### **10.1.2 Določila v zvezi s shemo MSP in intenzivnost pomoči**

Financiranje investicij **podjetij v občinah**: Ankaran, Brezovica, Dobrova - Polhov Gradec, Dol pri Ljubljani, Domžale, Grosuplje, Horjul, Ivančna Gorica, Kamnik, Komenda, Mestna občina Koper, Mestna občina Kranj, Mestna občina Ljubljana, Log – Dragomer, Logatec, Lukovica, Medvode, Mengeš, Moravče, Škofljica, Trzin, Vodice, Vrhnika (ti kraji predstavljajo t.im. »**bele lise**« po regionalni shemi), **je mogoče financirati le po shemi MSP.**

Investicija, ki je locirana na območjih t.im. »belih lis«, to je na območjih, ki po Uredbi o karti niso upravičena do sofinanciranja, bo v vsakem primeru obravnavana na podlagi in skladno s shemo MSP.

Pomoč se dodeljuje kot pomoč za investicije za MSP. **Velika podjetja po tej shemi niso upravičena do sofinanciranja.**

Pomoč se ne dodeli:

1. v sektorju ribištva in akvakulture, kakor ju zajema Uredba (EU) št. 1379/2013 Evropskega parlamenta in Sveta z dne 11. decembra 2013 o skupni ureditvi trgov za ribiške proizvode in proizvode iz ribogojstva in o spremembi uredb Sveta (ES) št. 1184/2006 in (ES) 1224/2009 ter razveljavitvi Uredbe Sveta 104/2000 (UL L št. 354 z dne 28.12. 2013, s spremembami);
2. v primarnem sektorju kmetijske proizvodnje;
3. v sektorju predelave in trženja kmetijskih proizvodov, v primerih:
	* + kadar je znesek pomoči določen na podlagi cene ali količine takih proizvodov, ki so kupljeni od primarnih proizvajalcev ali jih je na trg dalo zadevno podjetje,
		+ kadar je pomoč pogojena s tem, da se delno ali v celoti prenese na primarne proizvajalce;
4. za sektor premogovništva za lažje zaprtje nekonkurenčnih premogovnikov, kakor jo zajema Sklep Sveta št. 2010/787/EU z dne 10. decembra 2010 (UL L št. 336 z dne 21. 12. 2010, str. 24);

V primeru, da prijavitelj opravlja dejavnost tudi v zgoraj navedenih izključenih sektorjih iz točk a, b ali c, lahko prejme pomoč v povezavi z drugo, neizključeno dejavnostjo. V tem primeru mora, skladno z računovodskimi standardi voditi ločene računovodske evidence in v pojasnilih k računovodskim izkazom razkriti ločene računovodske izkaze za opravljanje dejavnosti, kot bi se to od njih zahtevalo, če bi te dejavnosti opravljala ločena podjetja.

Pomoč ni dovoljena za podjetja v težavah kot to določa 18. točka 2. člena Uredbe GBER.

Pomoč ni dovoljena za aktivnosti, povezane z izvozom, ko je pomoč neposredno vezana na izvožene količine, vzpostavitev in delovanje distribucijskega omrežja ali na druge tekoče izdatke, povezane z izvozno aktivnostjo.

Prav tako pomoč ni dovoljena v primerih, ko se uporabi domačega blaga daje prednost pred uporabo uvoženega blaga.

Pomoč tudi ni dovoljena za končne prejemnike, ki so v postopku vračanja neupravičeno prejete državne pomoči, na podlagi odločbe Evropske komisije, ki je prejeto državno pomoč iste države članice razglasila za nezakonito in nezdružljivo s skupnim trgom EU.

Neopredmetena sredstva se morajo uporabiti izključno v poslovni enoti, ki je prejemnica pomoči, obravnavati se morajo kot sredstva, ki se uporabijo se izključno v poslovni enoti, ki je prejemnica pomoči, obravnavajo se kot sredstva, ki se amortizirajo, odkupiti se morajo po tržnih pogojih od tretje osebe, ki ni povezana s kupcem ter morajo biti vključena v sredstva podjetja vsaj tri leta.

Pomoč se lahko kumulira z vsako drugo državno pomočjo v zvezi z istimi upravičenimi stroški, samo če se s tako kumulacijo ne preseže največja intenzivnost pomoči ali znesek pomoči, ki se po Uredbi GBER uporablja za to pomoč.

Pomoč, dodeljena na podlagi te sheme se ne sme združevati s pomočjo, dodeljeno po pravilu *de minimis*, glede na enake upravičene stroške, če bi bile s tem presežene dovoljene meje intenzivnosti državne pomoči. V primeru, da se naknadno ugotovi, da končni prejemnik določila tega odstavka ne spoštuje, je to razlog, da ministrstvo prekine izplačevanje sredstev, odstopi od pogodbe in zahteva vračilo že izplačanih sredstev skupaj s pripadajočimi zakonskimi zamudnimi obrestmi od dneva nakazila do dneva vračila.

Najvišja dovoljena intenzivnost pomoči sofinanciranja investicij MSP v skladu z Uredbo GBER, je oz. v nobenem primeru ne sme preseči:

|  |  |  |
| --- | --- | --- |
| Občine / Intenzivnost pomoči po shemi MSP | Srednje velika podjetja | Mikro in mala podjetja |
| Območje t.im. »belih lis« vključuje:- na ozemlju teritorialne enote NUTS 3 SI042 gorenjska statistična regija občina (1): Mestna občina Kranj- na ozemlju teritorialne enote NUTS 3 SI044 obalno-kraška statistična regija občini (2): Ankaran in Mestna občina Koper- na ozemlju teritorialne enote NUTS 3 SI041 osrednjeslovenska statistična regija občine (20): Brezovica, Dobrova – Polhov Gradec, Dol pri Ljubljani, Domžale, Grosuplje, Horjul, Ivančna Gorica, Kamnik, Komenda, Mestna občina Ljubljana, Log – Dragomer, Logatec, Lukovica, Medvode, Mengeš, Moravče, Škofljica, Trzin, Vodice, Vrhnika | 10 % | 20 % |

**Po shemi MSP se financirajo stroški investicij v opredmetena osnovna sredstva (gradnja, nakup opreme) in stroški investicij v neopredmetena osnovna sredstva, ki so podrobneje navedeni v točki 11.2.1 točke 11.2 Upravičeni stroški**. Za ta del mora investicija izkazovati spodbujevalni učinek in nujnost pomoči v skladu s 6. členom Uredbe GBER[[27]](#footnote-27).

#### **10.1.3 Določila v zvezi s shemo de minimis in intenzivnost pomoči**

V zvezi s pomočjo *de minimis* velja omejitev višine pomoči, kar pomeni, da skupni znesek pomoči, dodeljen enotnemu podjetju na podlagi pravila *de minimis*, ne sme presegati 300.000,00 EUR v obdobju zadnjih treh (3) let, ne glede na obliko ali namen pomoči ter ne glede na to, ali se pomoč dodeli iz sredstev države, občine ali Unije (pri skupnem znesku pomoči *de minimis* se upošteva tudi predvideno sofinanciranje po tem razpisu).

V kolikor bi z zaprošenim zneskom sofinanciranja prijavitelj presegel dovoljeno višino sredstev po shemi *de minimis* iz prvega ostavka te točke, se vloga prijavitelja ne zavrne, temveč se prijavitelja pozove k opredelitvi, ali lahko razliko v sredstvih zagotovi sam. V kolikor prijavitelj tako zagotovilo poda, se mu za sofinanciranje po shemi *de minimis* lahko dodelijo sredstva v znesku, ki ga glede na omejitev še lahko prejme. V kolikor prijavitelj takega zagotovila ne poda, se vloga zavrne. Če zaradi znižanja višine zaprošenih sredstev pride do neizpolnjevanja katerega koli pogoja javnega razpisa, se vloga zavrne.

Pomoč po pravilu *de minimis* se ne sme kumulirati s pomočjo v zvezi z istimi upravičenimi stroški ali pomočjo za isti ukrep za financiranje tveganja, če bi se s takšno kumulacijo presegla največja dovoljena intenzivnost pomoči ali znesek pomoči.

Pomoč se lahko kumulira s pomočjo po pravilu *de minimis* do dovoljene zgornje meje.

Skladno z Uredbo Komisije 2023/2831 do pomoči niso upravičeni prijavitelji, dejavni v:

1. primarni proizvodnji ribiških proizvodov in proizvodov iz akvakulture, opredeljene v členu 5, točki (a) in (b), Uredbe (EU) št. 1379/2013 Evropskega parlamenta in Sveta z dne 11. decembra 2013 o skupni ureditvi trgov za ribiške proizvode in proizvode iz ribogojstva in o spremembi uredb Sveta (ES) št. 1184/2006 in (ES) 1224/2009 ter razveljavitvi Uredbe Sveta 104/2000,
2. predelavi in trženju ribiških proizvodov in proizvodov iz akvakulture, kadar je znesek pomoči določen na podlagi cene ali količine proizvodov, nabavljenih ali danih na trg,
3. primarni proizvodnji kmetijskih proizvodov,
4. predelavi in trženju kmetijskih proizvodov v naslednjih primerih:
* kadar je znesek pomoči določen na podlagi cene ali količine takih proizvodov, ki so kupljeni od primarnih proizvajalcev ali jih zadevna podjetja dajo na trg,
* kadar je pomoč pogojena s tem, da se delno ali v celoti prenese na primarne proizvajalce.

V primeru, da prijavitelj opravlja dejavnost tudi v enem od zgoraj navedenih sektorjev, obenem pa je dejavno v enem ali več drugih sektorjev, ki niso navedeni zgoraj, ali opravlja še druge dejavnosti v sektorjih, ki niso zgoraj, se pomoč *de minimis* lahko dodeli za nenavedene sektorje ali dejavnosti, pod pogojem, da se z ločevanjem računovodskih izkazov, zagotovi, da dejavnosti v zgoraj navedenih sektorjih niso deležne pomoči *de minimis*.

Pomoč ni dovoljena za podjetja v težavah kot to določajo a, b in e točke 18. točke 2. člena Uredbe GBER.

Pomoč ni dovoljena za aktivnosti, povezane z izvozom, ko je pomoč neposredno vezana na izvožene količine, vzpostavitev in delovanje distribucijskega omrežja ali na druge tekoče izdatke, povezane z izvozno aktivnostjo.

Prav tako pomoč ni dovoljena v primerih, ko se uporabi domačega blaga daje prednost pred uporabo uvoženega blaga.

**Po shemi *de minimis* se financirajo zgolj stroški investicij v opredmetena osnovna sredstva, ki se nanašajo na nakup in vgradnjo naprav za proizvodnjo električne energije iz obnovljivih virov energije in stroški storitev zunanjih izvajalcev, podrobneje navedeni v točki 11.2.2 točke 11.2 Upravičeni stroški, ne glede na sklop prijavljene investicije, lokacijo izvajanja investicije in velikost prijavitelja**.

Najvišja dovoljena intenzivnost pomoči sofinanciranja investicije, določene po shemi *de minimis* v skladu z Uredbo (EU) 2023/2831 je oz. v nobenem primeru ne sme preseči:

|  |  |  |  |
| --- | --- | --- | --- |
| Intenzivnost pomoči po shemi *de minimis* | Velika Podjetja | Srednje velika podjetja | Mikro in mala podjetja |
| Velja za oba sklopa prijavljenih investicij, velikosti podjetij, ne glede na to s katerega območja oz. občine prihajajo.  | 70 % | 70 % | 70 % |

Po shemi *de minimis* se financirajo stroški največ do 10 % vrednosti upravičenih stroškov investicije, kar je več se šteje za neupravičen strošek, za katerega mora prijavitelj zagotoviti lastna sredstva.

Ne glede na opredeljeni delež sofinanciranja, sofinanciranje stroškov storitev zunanjih izvajalcev in naprav za proizvodnjo električne energije iz obnovljivih virov energije ne sme preseči zneska do višine sredstev, s katero končni prejemnik ne presega omejitve iz prvega odstavka te točke javnega razpisa.[[28]](#footnote-28)

Upravičene stroške, ki jih je skladno s tem javnih razpisom dovoljeno sofinancirati po shemi *de minimis*, so upravičeni le v primeru, ko gre za spremljajoče stroške investiciji v osnovna sredstva, kar se sofinancira po eni izmed shem državne pomoči (regionalno shemo ali shemo MSP).

#### **10.1.4 Najvišja višina pomoči**

Najvišja višina pomoči v okviru tega razpisa ne sme presegati deleža pomoči, ki je skladen z relevantno shemo *de minimis* ali državnih pomoči, vendar hkrati najvišji nominalni znesek sofinanciranja oz. pomoči po tem javnem razpisu:

* za sklop 1 (celovita prenova oz. rekonstrukcija nastanitvenih obratov) znaša 1.100.000,00 EUR in
* za sklop 2 (izgradnja novih nastanitvenih obratov) znaša 1.800.000,00 EUR.

Načrtovana vrednost investicije (vsota upravičenih in neupravičenih stroškov) mora znašati najmanj 300.000,00 EUR.

#### **10.1.5 Opredelitev velikosti podjetij in vpliv na vrednost in delež sofinanciranja upravičenih stroškov**

**Ministrstvo v okviru dodatnih informacij / odgovorov na vprašanja potencialnih prijaviteljev (26. točka javnega razpisa) ne tolmači vnaprej velikosti potencialnih prijaviteljev.**

Velikost prijavitelja (in s tem intenzivnost pomoči) se določi v skladu s Prilogo I Uredbe GBER[[29]](#footnote-29).

Prijavitelj v vlogi sam določi svojo velikost, upoštevaje Prilogo I Uredbe GBER. Prijavitelj mora pri določitvi svoje velikosti izhajati iz ustreznih, zadnjih razpoložljivih podatkov in informacij, tudi tistih, ki se navezujejo na lastniške povezave. Pri tem je potrebno upoštevati, da bo ministrstvo preverjalo velikost podjetij v obdobju od oddaje vloge do predvidene izdaje sklepov o izboru, kar pomeni, da morajo prijavitelji upoštevati pri določitvi velikosti tudi vsa že znana dejstva, ki se bodo zgodila do predvidene izdaje sklepov o izboru in ki bodo vplivala na velikost podjetja v navedenem obdobju preverjanja.

Pravilna določitev velikosti prijavitelja in števila zaposlenih je pomembna, ker je od velikosti prijavitelja odvisna uporaba relevatne sheme državne pomoči ter tudi intenzivnost in s tem nominalna vrednost zaprošene državne pomoči.

Strokovna komisija preverja pravilnost navedbe oz. samorazvrstitve prijavitelja v velikostni razred (mikro, malo, srednje, veliko podjetje) skladno s Prilogo I Uredbe GBER. V postopku preverjanja velikosti prijavitelja lahko strokovna komisija ob navedenem preverjanju določi drugačno velikost podjetja, kot pa se je samorazvrstil prijavitelj. Pri tem:

* v primeru ko strokovna komisija oceni, da je velikost prijavitelja manjša od velikosti, kot se je v vlogi samorazvrstil prijavitelj, se vrednost sofinanciranja kljub temu ne more spremeniti navzgor, temveč vrednost zaprošenega sofinanciranja (nominalno in v deležu) ostane takšno, kot je navedeno v vlogi. Z dopolnitvami vloge namreč v nobenem primeru ni možno oz. dovoljeno višati višine zaprošenih sredstev.
* v primeru ko strokovna komisija oceni, da je velikost prijavitelja večja od velikosti, kot se je v vlogi samorazvrstil prijavitelj, kar skladno s pravili o državnih pomočeh znižuje delež in nominalno vrednost dovoljenega sofinanciranja, ter hkrati vloga oz. investicija izpolnjuje vse ostale pogoje in zahteve za odobritev sofinanciranja po isti shemi, na podlagi katere je prijavitelj oddal vlogo, mora strokovna komisija prijavitelja obvestiti o svojih ugotovitvah in prijavitelja pozvati, ali sprejema s strani strokovne komisije določeno (nižjo) velikost podjetja ter ali se posledično strinja z nižjo vrednostjo in deležem sofinanciranja po tej isti shemi državne pomoči in morebiti, kjer in če je relevantno, eventualno tudi z izločitvijo nekaterih stroškov, ki jih prijavitelj v vlogi sicer uveljavlja kot upravičene, pa jih je zaradi ugotovitve večje velikosti potrebno izločiti kot neupravičene ali pa zmanjšati njihovo sofinanciranje. V kolikor prijavitelj odkloni takšno nižje sofinanciranje, se vloga zavrne. V kolikor pa prijavitelj sprejme nižjo vrednost in delež sofinanciranja upravičenih stroškov investicije, mora strokovni komisiji podati novo izjavo o zaprti finančni konstrukciji in s tem v zvezi predložiti tudi ustrezen nov seznam / delitev upravičenih in neupravičenih stroškov investicije.
* v primeru ko prijavitelj vlogo za sofinanciranje investicije v osnovna sredstva oddaja na podlagi in skladno z shemo MSP ter strokovna komisija prijavitelja po velikosti oceni za veliko podjetje, čeprav se je prijavitelj v vlogi samorazvrstil kot MSP, se vloga zavrne, saj do sofinanciranja po shemi MSP niso upravičena velika podjetja.

V kolikor se napačno opredeljena velikost prijavitelja ugotovi po izdaji sklepa o izboru ali po podpisu pogodbe o sofinanciranju, se intenzivnost pomoči v nobenem primeru ne sme povečati (v primeru, ko se ugotovi, da je dejanska velikost končnega prejemnika manjša). V primeru, ko se ugotovi, da je dejanska velikost končnega prejemnika večja, pa se intenzivnost pomoči s spremembo sklepa o izboru oziroma z dodatkom k pogodbi o sofinanciranju zmanjša, v kolikor pa prijavitelj dodatka k pogodbi ne želi podpisati, pa ministrstvo od pogodbe odstopi. Velikost končnega prejemnika se ugotavlja le na podlagi stanja in podatkov, ki so veljali do izdaje sklepa o izboru.

Kasnejša ugotovitev navajanja neresničnih, netočnih in nepopolnih podatkov ima lahko za posledico razveljavitev sklepa o izboru ali odpoved pogodbe o sofinanciranju, ki jo v primeru uspešne kandidature na javnem razpisu skleneta prijavitelj kot končni prejemnik in ministrstvo, ter vračilo vseh nakazanih sredstev skupaj z zakonskimi zamudnimi obrestmi, ki tečejo od dneva nakazila do dneva vračila.

Dolžnost prijavitelja je, da ministrstvu v času od oddaje vloge do izdaje sklepa o izboru poroča o morebitni spremembi velikosti podjetja, vključno s spremembami zaradi lastniških sprememb v podjetju ter drugih relevantnih spremembah.

##  **Upravičeni stroški in način financiranja**

### **11.1 Splošno o stroških**

Stroške prijavitelj vsebinsko in vrednostno podrobno opredeli v vlogi.

Znesek upravičenih stroškov je osnova za izračun zneska sofinanciranja.

Stroški so upravičeni:

* če so neposredno povezani z investicijo,
* če nastanejo in so bili plačani v obdobju upravičenosti (blago dobavljeno oz. storitev opravljena)
* če se računi glasijo na končnega prejemnika,
* če ne presegajo intenzivnosti državnih pomoči, določenih v točki 10.1.1, 10.1.2 in 10.1.3 razpisne dokumentacije,
* če so podprti z dokazili - listinami, ki se glasijo na končnega prejemnika in podprta z dokazili iz četrtega odstavka točke 11.3 javnega razpisa oz. razpisne dokumentacije.

### **11.2 Upravičeni stroški**

Upravičenost stroškov je odvisna predvsem od relevantne sheme državne ali *de minimis* pomoči, ki je podlaga za pripravo vloge oz. za odobritev sofinanciranja in izvajanje investicije. Celotna investicija se skladno s tem javnim razpisom pripravi, odobri in izvaja po največ dveh shemah pomoči:

* kadar prijavitelj v vlogi ne uveljavlja stroškov zunanjih izvajalcev in/ali stroškov nakupa naprav za proizvodnjo električne energije iz obnovljivih virov energije, se investicija izvaja alternativno ali samo po regionalni shemi pomoči ali pa samo po shemi MSP;
* kadar prijavitelj v vlogi poleg investicijskih stroškov v osnovna opredmetena in neopredmetena sredstva uveljavlja tudi strošek zunanjih izvajalcev oz. stroške nakupa naprav za proizvodnjo električne energije iz obnovljivih virov energije, se investicija izvaja alternativno po regionalni shemi pomoči in hkrati po shemi *de minimis* ali pa po shemi MSP in hkrati po shemi *de minimis*.

Ni možno uveljavljanje upravičenih stroškov v osnovna opredmetena in osnovna neopredmetena sredstva hkrati po obeh možnih »investicijskih« shemah državne pomoči (to je po regionalni shemi in shemi MSP), v okviru katerih je skladno s tem javnih razpisom sicer omogočeno sofinanciranje navedene (»investicijske«) kategorije upravičenih stroškov. Iz tega razloga mora prijavitelj v vlogi jasno navesti in pripraviti svojo vlogo na način, da uveljavljane stroške za nakup osnovnih sredstev v vlogi pripravi le na podlagi in skladno z zgolj eno izmed obeh navedenih možnih »investicijskih« shem državne pomoči (ali po regionalni shemi ali po shemi MSP ), ki si jo prijavitelj sam izbere ob upoštevanju določil tega javnega razpisa.

V okviru tega javnega razpisa se lahko uveljavlja naslednje kategorije upravičenih stroškov:

* **Stroški investicij v opredmetena osnovna sredstva (vključno z morebitnimi stroški naprav za proizvodnjo električne energije iz obnovljivih virov energije),**
* **Stroški investicij v neopredmetena osnovna sredstva,**
* **Stroški zunanjih izvajalcev.**

Zaradi lažjega razumevanja, na podlagi katere sheme državne oz. *de minimis* pomoči je prijaviteljem (ob izpolnjevanju dodatnih zahtev iz 11.2 točke javnega razpisa oz. razpisne dokumentacije) omogočeno uveljavljati posamezno izmed zgoraj navedenih kategorij upravičenih stroškov, v spodnji tabeli povzemamo upravičenost stroškov glede na relevantno shemo pomoči:

|  |  |  |  |
| --- | --- | --- | --- |
| Kategorija upravičenega stroška | Upravičenost glede na regionalno shemo pomoči: da / ne | Upravičenost glede na shemo MSP: da / ne | Upravičenost glede na shemo *de minimis*: da / ne |
| Stroški investicij v opredmetena osnovna sredstva | da | da | da(vendar samo v primeru, ko prijavitelj vlaga v osnovna opredmetena sredstva, vezana na nakup in vgradnjo naprav za proizvodnjo električne energije iz obnovljivih virov energije) |
| Stroški investicij v neopredmetena osnovna sredstva | da | da | ne |
| Stroški storitev zunanjih izvajalcev | ne | ne | da |

#### **11.2.1 Upravičeni stroški po regionalni shemi in shemi MSP**

1. **Stroški investicij v opredmetena osnovna sredstva**, ki sledijo sodobnim energetskim in okoljskim standardom za doseganje večje energetske in snovne učinkovitosti ter večjo porabo obnovljivih virov energije in uporabo najboljše razpoložljive tehnološke opreme in so povezani s:
* **stroški gradnje[[30]](#footnote-30)**:
* pripravljalna in zemeljska dela,
* gradbena, obrtniška in inštalacijska dela (GOI dela), zunanja ureditev obrata v okviru funkcionalnega zemljišča objekta, ki je namenjen dejavnostim s katerimi prijavitelj kandidira na javni razpis in se neposredno navezuje na investicijo.
* **stroški nakupa opreme (sem ne sodijo naprave za proizvodnjo električne energije iz obnovljivih virov energije, vključno z dobavo in montažo, saj so te lahko predmet sofinanciranja le po shemi *de minimis*) [[31]](#footnote-31)**:
* gradbeni proizvodi, pohištvo, naprave, stroji, računalniška in IT oprema ter druga oprema v okviru funkcionalnega zemljišča objekta, ki je namenjen dejavnostim s katerimi prijavitelj kandidira na javni razpis in se neposredno navezuje na investicijo (oprema za pripadajoči vrt ali teraso itd.), vse navedeno vključno z dobavo in montažo.
1. **Stroški investicij v neopredmetena osnovna sredstva**, ki so namenjeni za digitalizacijo opreme in procesov dela, komuniciranja z zaposlenimi za izboljšanje delovnih procesov in komuniciranja s ključnimi ciljnimi skupinami z namenom oblikovanja personalizirane ponudbe in za izboljšanje uporabniške izkušnje:
* **stroški, ki nimajo fizične oblike** **in pomenijo prenos tehnologije** z nakupom programov, sistemov, patentnih pravic, blagovnih znamk strokovnega znanja in druge pravice intelektualne lastnine ter podobno

V primeru, da se investicija skladno z določili tega javnega razpisa obravnava kot začetna investicija oz. po regionalni shemi ali MSP shemi pomoči, veljajo dodatne zahteve:

1. v primeru začetne investicije v obliki diverzifikacije ponudbe obrata z uvedbo novega proizvoda oz. storitve, ki ni bila predhodno v ponudbi obrata: upravičeni stroški morajo za najmanj 200 odstotkov presegati knjigovodsko vrednost sredstev, ki se ponovno uporabijo. Upošteva se knjigovodska vrednost sredstev v poslovnem letu pred začetkom del.
2. v primeru začetne investicije velikega podjetja v obliki bistvene spremembe proizvodnih (poslovnih) procesov: upravičeni stroški morajo presegati znesek amortizacije sredstev, povezanih s proizvodnim procesom, ki naj bi se posodobil v zadnjih treh poslovnih letih. Upoštevajo se samo stroški nakupa sredstev od tretjih oseb, ki niso povezane z investitorjem. Vrednost osnovnih sredstev, pridobljenih s pomočjo, dodeljeno pred nakupom, je treba odšteti od upravičenih stroškov.

Opredmetena osnovna sredstva, katerih posamična nabavna vrednost po dobaviteljevem predračunu in/ali računu ne presega 500,00 evrov z vključenim DDV na posamezni kos opreme, so lahko upravičen strošek po tem razpisu le, če ne bodo prikazana skupno kot drobni inventar, temveč tako, kot vsa ostala osnovna sredstva (posamično, se amortizirajo, so evidentirana v knjigi osnovnih sredstev, opremljena z inventarno številko …).

**Pri velikih gospodarskih družbah lahko upravičeni stroški investicij v neopredmetena osnovna sredstva znašajo največ 50 % celotnih upravičenih stroškov investicije (za MSP te omejitve ni)**.

Osnovna sredstva, ki so predmet sofinanciranja se morajo uporabljati izključno pri končnem prejemniku, obravnavati pa jih je potrebno kot sredstva, ki se amortizirajo in so vključena v osnovna sredstva končnega prejemnika (aktiva podjetja) ter vezana na investicijo, za katero so dodeljena sredstva za sofinanciranje. Osnovna sredstva, ki so predmet sofinanciranja morajo ostati na upravičenih območjih in v lasti končnega prejemnika vsaj tri (3) leta v primeru MSP oz. v primeru velikih podjetij pet (5) let po zaključku investicije.

Osnovna sredstva, ki so predmet sofinanciranja, se lahko nadomestijo, če zastarijo ali se pokvarijo pred potekom roka za ohranitev investicije s pogojem, da podjetje nabavi druga osnovna sredstva, ki predstavljajo sodobnejšo tehnologijo za enak namen. Podjetje mora o tem pridobiti predhodno soglasje ministrstva.

Osnovna sredstva je potrebno uporabljati izključno v nastanitvenem obratu, ki je predmet prijave na javni razpis.

Nabavljena osnovna sredstva morajo biti nova in nabavljena po tržnih pogojih od poslovno ali zasebno nepovezanih oseb (nabava je dovoljena od tretjih oseb, ki niso povezana s kupcem). Tretja oseba ne sme biti 25 % ali več kapitalsko povezana s prijaviteljem; lastniški deleži ali glasovalne pravice morajo biti manjše od 25 %. Nakup tudi ni dovoljen med sorodniki prvega, drugega in tretjega dednega reda ali med fizično osebo ustanoviteljem s.p.-ja oz. med lastnikom podjetja in podjetjem ali med povezanimi podjetji, po Uredbi GBER. Omejitve zaradi sorodstvenih povezav se upoštevajo tudi med prodajalcem in prijaviteljem, katerih lastniki so v sorodstvenem razmerju in imajo več kot 25 % lastništvo v pravnih osebah. Nakup rabljenih osnovnih sredstev ni dovoljen oz. v okviru tega javnega razpisa ni upravičen strošek.

#### **11.2.2 Upravičeni stroški po shemi de minimis**

1. **Stroški investicij v opredmetena osnovna sredstva**, ki sledijo sodobnim energetskim in okoljskim standardom za doseganje večje energetske in snovne učinkovitosti ter večjo porabo obnovljivih virov energije in uporabo najboljše razpoložljive tehnološke opreme in so povezani s:
* **stroški nakupa opreme[[32]](#footnote-32)**:
* naprave za proizvodnjo električne energije iz obnovljivih virov energije, vključno z dobavo in montažo.
1. **Stroški storitev zunanjih izvajalcev**
* stroški priprave in izdelave projektne oz. investicijske dokumentacije,
* stroški izdelave energetskih izkaznic oz. elaboratov gradbene fizike,
* stroški gradbenega nadzora,
* stroški pridobitve mednarodno uveljavljenih znakov za nastanitvene obrate,
* stroški programov izobraževanja in usposabljanja (za vodje in zaposlene pri nosilcu investicije),
* stroški zagonskega trženja (stroški vključitve v digitalni rezervacijski in prodajni sistem, stroški vzpostavitve spletne strani).

V okviru te kategorije upravičenih stroškov se lahko sofinancirajo stroški zunanjih izvajalcev, s pomočjo katerih bo prijavitelj izvedel v prejšnjem odstavku navedene upravičene aktivnosti.

Izobraževanje in usposabljanje mora biti izvedeno v sodelovanju z ustrezno certificirano izobraževalno institucijo ali referenčnim izvajalcem na področju najmanj dveh modulov, ki pokrivata kakovost storitev in upravljanja na področju investicije, ki je predmet prijave, in digitalne kompetence.

Pri tržnem komuniciranju je potrebno glede na naravo oglaševanja uporabljati znak in znamko »I Feel Slovenia« ter pri oblikovanju grafične podobe slediti Priročniku celostne grafične podobe znamke Slovenije

(vir: <http://www.ukom.gov.si/si/promocija_slovenije/znamka_slovenije_i_feel_slovenia>) in zahteve glede informiranja in obveščanja iz točke 15. tega razpisa.

Sklepanje podjemnih in avtorskih pogodb s svojimi zaposlenimi ter z osebami, ki pri upravičencu delujejo kot zakoniti zastopnik, člani organov upravljanja ali nadzora je neupravičen strošek.

Stroški storitev zunanjih izvajalcev niso upravičeni, če je:

* zunanji izvajalec s končnim prejemnikom povezana družba po pravilih zakona, ki ureja gospodarske družbe ali
* zakoniti zastopnik končnega prejemnika (lastnika ali najemnika), ali njegov družinski član udeležen kot poslovodja, član poslovodstva ali zakoniti zastopnik zunanjega izvajalca ali
* zakoniti zastopnik končnega prejemnika, ali njegov družinski član neposredno ali preko drugih pravnih oseb v več kot 25 % deležu udeležen pri ustanoviteljskih pravicah, upravljanju ali kapitalu zunanjega izvajalca.

**Stroški, ki so upravičeni do sofinanciranja po shemi *de minimis*, se sofinancirajo v višini do 70 %. Prijavitelj je upravičen do povračila stroškov po shemi *de minimis* v višini največ do 10 % vrednosti upravičenih stroškov investicije (na ravni celotnega projekta). Kar je več od 10 % se šteje za neupravičen strošek, za katerega mora prijavitelj zagotoviti lastna sredstva. Skupni znesek pomoči, dodeljen enotnemu podjetju na podlagi pravila *de minimis*, ne sme presegati 300.000,00 EUR v obdobju zadnjih treh (3) let, pri čemer se v navedeno kvoto upošteva tudi predvideno sofinanciranje po tem javnem razpisu.**

**Splošno pojasnilo** k točki 11.2 Upravičeni stroški

**V okviru investicije mora biti vsaj 50 % upravičenih stroškov investicije namenjenih ukrepom za doseganje večje energetske in snovne učinkovitosti.**

K ukrepom iz prejšnjega odstavka sodijo nakup in vgradnja:

* zunanjega energetsko učinkovitega stavbnega pohištva v stavbi,
* naprav za pridobivanje toplote iz obnovljivih virov,
* naprav za proizvodnjo električne energije iz obnovljivih virov energije (ti stroški se sofinancirajo zgolj po shemi *de minimis*, točka 11.2.2 točke 11.2 Upravičeni stroški),
* energetsko učinkovitejše razsvetljave,
* energetsko učinkovite kurilne naprave,
* energetsko učinkovitega sistema ogrevanja in/ali hlajenja,
* sistema za izkoriščanje odpadne toplote,
* naprav, ki prispevajo k zmanjšanju porabe pitne in sanitarne vode (varčne sanitarne armature, sistem za zbiranje in uporabo deževnice),
* ukrepi za zmanjšanje količin nastalih odpadkov (nakup posod za ločeno zbiranje odpadkov, stiskalnice odpadkov, kompostnik idr.),
* sistemov za nadzor in regulacijo energetskih sistemov in
* toplotne izolacije celotnega zunanjega zidu, strehe, stropa ali tal.

**Kot upravičeni stroški se upoštevajo tudi stroški, ki se nanašajo na dopolnjujočo oz. spremljajočo turistično infrastrukturo, ki predstavlja celovit turistični produkt nastanitvenega obrata** (npr. vlaganja v wellness centre, kongresne kapacitete, otroška igrišča, vinske kleti…), vendar zgolj v primeru, ko je takšna ponudba neposredno povezana z nastanitvenim obratom (znotraj ali tvori celovito enoto z nastanitvenim obratom), ki je predmet prijave na razpis in je pretežno namenjena turistom, ki bivajo v nastanitvenem obratu. Vlaganja v dopolnjujočo oz. spremljajočo turistično infrastrukturo lahko predstavljajo **do vključno 30 % upravičenih stroškov** investicije.

**Neupravičeni stroški:**

* davek na dodano vrednost ter drugi davki ali dajatve,
* bančni stroški za vodenje računov,
* stroški bančnih garancij ali drugih finančnih institucij,
* denarne kazni, penali in stroški sodnih postopkov.
* stroški, katerih povračilo je bilo za isti namen že pridobljeno iz drugih javnih virov (s čimer bi skupna državna pomoč presegla dovoljeno intenziteto sofinanciranja investicije),
* stroški refinanciranja oz. nadomeščanja starih posojil in zakupa (leasinga),
* stroški nabave materiala ali surovin za proizvodnjo,
* stroški nakupa zemljišč in zgradb,
* stroški nakupa v obliki zakupa (leasinga),
* odvetniški honorarji za svetovanje, notarski stroški, stroški za tehnično ali finančno strokovno znanje, računovodski in revizijski stroški, stroški svetovanja in inženiringa, stroški vodenja investicije,
* stroški priprave vloge oz. prijave na javni razpis ter stroški priprave zahtevkov za izplačilo,
* stroški tekočega poslovanja,
* drugi stroški, kot jih določajo regionalna shema, shema MSP in/ali shema *de minimis.*.

V primeru, da bo znesek upravičenih stroškov po zaključku investicije nižji od praga, ki zagotavlja dosego z razpisom določenega najnižjega zneska sofinanciranja, vloga v celoti ne bo upravičena do sofinanciranja in bo ministrstvo zahtevalo vračilo že izplačanih sredstev skupaj z zakonskimi zamudnimi obrestmi od dneva nakazila sredstev na transakcijski račun končnega prejemnika do dneva vračila sredstev v proračunski sklad NOO.

Končni prejemnik je dolžan o morebitnih spremembah investicije obvestiti ministrstvo. V primeru večjih sprememb, ki vplivajo na spremembo posameznih vrst upravičenih stroškov v vrednosti 20 % ali več vrednosti investicije, je potrebno spremembe urediti z dodatkom k pogodbi o sofinanciranju.

### **11.3 Načini financiranja upravičenih stroškov**

Upravičeni stroški se sofinancirajo na podlagi dejansko nastalih in plačanih upravičenih stroškov. Upravičenost posameznega stroška se dokazuje na podlagi posamezne listine (računa oz. druge verodostojne listine). Na listinah mora biti jasno razvidno, kateri strošek oz. v kolikšnem deležu se nanaša na investicijo. K listinam je potrebno priložiti vso spremljajočo dokumentacijo, navedeno v četrtem odstavku te točke. Navedeno pomeni, da bo moral končni prejemnik ob zahtevku za sofinanciranje predložiti vso relevantno dokumentacijo, s katero bo dokazoval 100% vrednost uveljavljenih upravičenih stroškov.

Končni prejemniki morajo izvesti investicijo v skladu z načelom gospodarnosti, učinkovitosti in uspešnosti, zagotavljanja konkurence med ponudniki, transparentnosti, enakopravne obravnave ponudnikov in sorazmernosti ter skladno z določili pogodbe o sofinanciranju. Upoštevanje navedenega se lahko izkazuje le na način, da se celoten postopek ustrezno dokumentira in obrazloži. Končni prejemnik mora zagotoviti gospodarno in učinkovito porabo odobrenih sredstev, tako, da se pogodbeno zastavljeni cilji in načrtovani rezultati investicije uspešno dosežejo.

Financiranje upravičenih stroškov bo potekalo na osnovi izstavljenih zahtevkov za sofinanciranje, kot je opredeljeno v točki 9 razpisne dokumentacije in pogodbi o dodelitvi sredstev. Pri financiranju se upoštevajo tudi ostala določila javnega razpisa oz. razpisne dokumentacije. Vsebina in obličnost zahtevka bo opredeljena s pogodbo o sofinanciranju. Zahtevke o sofinanciranju lahko podpisujejo samo pooblaščene osebe končnega prejemnika.

Za uveljavljanje upravičenih stroškov je potrebno k zahtevku za sofinanciranje predložiti naslednja obvezna dokazila in dokumentacijo, ki izkazuje realizacijo aktivnosti in nastanek upravičenih stroškov in sicer:

* dokumentacijo glede izbora izvajalca,

Končni prejemniki so dolžni pri izbiri izvajalcev upoštevati načela iz drugega odstavka točke 11.3 javnega razpisa oz. razpisne dokumentacije. Praviloma je za oddana naročila potrebno pridobiti najmanj tri (3) primerljive in relevantne ponudbe. V primeru, da ni možno pridobiti zahtevanega števila ponudb, je končni prejemnik dolžan priložiti pisno obrazložitev razlogov, katerih objektivnost bo preverilo ministrstvo. V primeru neupoštevanja te zahteve lahko pride izključitve stroškov, ki se nanašajo za zadevno naročilo. Ustreznost postopka se izkazuje z listinsko dokumentacijo (povpraševanje, prejete ponudbe, zapisnik o izboru najprimernejšega ponudnika), ki se jo predloži zahtevku za sofinanciranje.

* pogodbo ali naročilnico,
* račun oz. gradbeno situacijo, potrjeno s strani vršilca strokovnega nadzora,
* dokazilo o dobavi opreme (za dobave iz EU: npr. dobavnica, tovorni list; v kolikor gre za uvoz: npr. dobavnica, enotna upravna listina (EUL), tovorni list, prevzemi list) oz. dokazilo o opravljeni storitvi,
* za gradbene proizvode, naprave, stroje in opremo, dokazilo, da je kupljena oprema nova (razvidno leto izdelave - garancije, certifikati, tehnične specifikacije, potrdila proizvajalcev),
* fotografije opreme (ki prikazuje opremo v uporabi),
* dokazilo o izvršenem plačilu računa oz. gradbenih situacij,
* poročilo o izvedbi (vsebinsko in finančno) s slikovnim gradivom,
* izpis iz stroškovnega mesta za zadevno investicijo.

Ministrstvo lahko poleg zgoraj navedenega zahteva tudi dodatna dokazila.

## **Roki in način prijave na javni razpis**

Rok za oddajo vlog je 27. 2. 2025.

Navodila za izdelavo popolne vloge so navedena v poglavju V. Navodila za izpolnjevanje dokumentacije.

Vloge je potrebno vložiti na naslov: Ministrstvo za gospodarstvo, turizem in šport, Kotnikova ulica 5, 1000 Ljubljana. Kot pravočasne bodo upoštevane vloge, ki bodo do navedenih rokov osebno oddane v času uradnih ur v vložišče ministrstva (pri recepciji) oz. do navedenih rokov priporočeno oddane na pošti. Upošteval se bo datum razviden iz poštnega žiga, odtisnjenega na ovojnici, ki za obravnavo ne sme biti kasnejši od roka za predložitev vlog. V primeru, da iz ovojnice ne bo razviden datum na poštnem žigu in v primeru neposredne predložitve vloge na sedežu ministrstva, pa velja datum, vpisan na potrdilu ministrstva o prejemu pošiljke, ki prav tako ne sme biti kasnejši od roka za predložitev vlog.

Vloga na razpis mora biti oddana v skladu z navodili, ki so v razpisni dokumentaciji in sicer v zaprti ovojnici z navedbo na sprednji strani, dobesedno in brez okrajšav: »NE ODPIRAJ –VLOGA – Javni razpis za sofinanciranje vlaganj v dvig kakovosti nastanitvenih turističnih kapacitet za trajnostni razvoj slovenskega turizma, in s polnim nazivom in naslovom prijavitelja.

### **12.1 Popolnost vloge**

Vloga in vsi njeni sestavni deli morajo biti izpolnjeni v slovenskem jeziku. Vsi zneski v vlogi morajo biti navedeni v evrih (EUR), zaokroženi na dve decimalni mesti.

Vloga je popolna, če vsebuje:

* vse izpolnjene, podpisane, datirane in ožigosane razpisne obrazce,
* vse zahtevane priloge, ki so sestavni del razpisne dokumentacije,
* dokazilo o lastništvu (zemljiško knjižni izpisek, ki ne sme biti starejši od 1 meseca) oz. drugo ustrezno dokazilo (overjena pogodba o najemu, služnosti in stavbni pravici, koncesijska pogodba, soglasje lastnika oz. solastnika, služnostna pravica za gradnjo ali dokazilo, da je prijavitelj določen za upravljalca nepremičnine),
* veljavno pravnomočno gradbeno dovoljenje, ki se mora glasiti na prijavitelja in investicijo, ki je predmet prijave na javni razpis. V primeru, ko v skladu z veljavno zakonodajo gradbenega dovoljenja ni potrebno pridobiti, prijavitelj priloži izjavo krajevno pristojne Upravne enote, da gradbeno dovoljenje NI potrebno.
* vsa druga ustrezna dovoljenja in soglasja, potrebna za izvedbo investicije (npr. ZVKD, ipd.),
* v primeru, da je prijavitelj nosilec dopolnilne dejavnosti na kmetiji, ki je gostinska dejavnost, mora k vlogi priložiti tudi dovoljenje za izvajanje dopolnilne dejavnosti kmetije z nastanitvijo, ki ga je izdala krajevno pristojna upravna enota,
* Izkaz o energijskih lastnostih stavbe, kot del projektne dokumentacije za izvedbo gradnje (PZI), izdelan skladno z 19. členom PURES-3,
* investicijsko dokumentacijo, ki mora biti izdelana v skladu z Uredbo o enotni metodologiji za pripravo in obravnavo investicijske dokumentacije na področju javnih financ,
* sklep pristojnega organa prijavitelja o potrditvi investicijske dokumentacije oz. izjava odgovorne osebe prijavitelja o potrditvi investicijske dokumentacije (posebej za DIIP, IP in PIZ)
* dokumentacijo o izkazovanju višine stroškov (projektantski popisi, specifikacija opreme (tehnični listi), predračune za nakup posamezne opreme in drugih opredmetenih in neopredmetenih osnovnih sredstev, ki so veljavni na dan oddaje vloge),
* potrdilo poslovne banke, pri kateri ima prijavitelj odprt transakcijski račun, da v obdobju zadnjega leta do datuma oddaje vloge na javni razpis ni imel blokiranega transakcijskega računa. Priložena morajo biti potrdila vseh poslovnih bank, pri katerih ima prijavitelj odprt transakcijski račun.
* izjavo poslovne banke, iz katere izhaja, da ima prijavitelj ustrezno boniteto in ustrezen investicijski načrt (potrjen s strani poslovne banke, ki bo izjavo izdala), na osnovi katerih bo poslovna banka prijavitelju, v primeru odobritev sredstev za sofinanciranje, odobrila kredit (zavezujoča izjava),
* fotografije lokacije investicije, in sicer najmanj tri fotografije sedanjega stanja lokacije, kjer se bo izvajala investicija, na katerih mora biti obvezno razviden datum fotografije (digitalno), ki je lahko največ 3 dni pred oddajo vloge na javni razpis. Fotografije lokacije investicije morajo biti posnete iz različnih zornih kotov, tako, da je jasno razvidno celotno območje, kjer se bo izvajala investicija. V primeru, ko se nastanitveni obrat nahaja v objektu / stavbi, ki je poleg nastanitvam namenjena tudi drugačni namembnosti, mora biti fotografijam predložena tudi grafična razmejitev investicije v objekt. Iz fotografij in razmejitve mora biti jasno in nedvoumno razvidno, s katerimi prostori oz. dejavnostmi prijavitelj kandidira na razpis, ter kateri so drugi prostori in dejavnosti, ki niso predmet vloge na razpis,
* bilanco stanja za leto 2023 oz. kopijo pogodbe o zaposlitvi za vsakega zaposlenega in obrazec M1/M2 v primeru, da je prijavitelj ni zavezan k oddaji letnega poročila na Ajpes,
* v primeru, da je prijavitelj nosilec dopolnilne dejavnosti na kmetiji za zaposlene družinske člane k vlogi priloži še izpisek iz ZZZS (za šifre 51, 52, 007 + 64) in v primeru zaposlitev (zunanjih) delavcev za vsakega zaposlenega kopijo pogodbe o zaposlitvi in obrazec M1/M2,
* drugo dokumentacijo, ki dodatno potrjuje navedbe v vlogi.

## **Odpiranje in pregled vlog za dodelitev sredstev**

Zaradi pričakovanega velikega števila vlog, odpiranje vlog ne bo javno in bo izvedeno v prostorih ministrstva najkasneje v 8 delovnih dneh po datumu za oddajo vlog. Datumi in druge informacije v zvezi z odpiranjem vlog bodo objavljene na spletnih straneh ministrstva: <http://www.gov.si>.

Na odpiranju bo strokovna komisija preverila pravočasnost, pravilno označenost, formalno ter vsebinsko popolnost in ustreznost prispelih vlog.

Neustrezno označene ter nepravočasno prispele vloge na zadnji rok za oddajo vlog, se ne bodo obravnavale in bodo s sklepom zavržene ter vrnjene prijaviteljem. V primeru nepravočasne oddaje vloge na prvi rok ali katerega izmed vmesnih rokov za oddajo, se bo vloga odpirala na prvem naslednjem odprtem roku, o čemer bo prijavitelj pisno obveščen. Prijavitelj lahko vlogo tudi umakne iz obravnave.

Formalna popolnost vloge pomeni, da je vlogi priložena vsa dokumentacija iz točke 12.1. razpisne dokumentacije. Vsebinska popolnost in ustreznost vloge pomeni, da je vloga skladna s pogoji javnega razpisa oz. razpisne dokumentacije. Pogoji morajo biti izpolnjeni na dan oddaje vloge. Pogoji so predmet preverjanja pred začetkom ocenjevanja. V primeru, katerikoli izmed pogojev ni izpolnjen, se izpolnjevanje ostali kriterijev ne bo preverjalo, vloga pa bo zavrnjena. V primeru, da ministrstvo ugotovi, da prijavitelj navaja napačne podatke, se vloga zavrne.

Prijavitelje, katerih vloge niso formalno popolne, bo strokovna komisija v roku 8 dni od odpiranja vlog pisno pozvala k dopolnitvi vloge. Prijavitelji, katerih vloge ne bodo formalno popolne bodo morali vlogo dopolniti najkasneje v roku osmih (8) dni od prejema poziva za dopolnitev. Nepopolne vloge, ki jih prijavitelji v roku ne bodo dopolnili v skladu s pozivom za dopolnitev, bodo s sklepom zavržene. Prijavitelj v dopolnitvi ne sme spreminjati (višati) višine zaprošenih sredstev, tistega dela vloge, ki se veže na tehnične specifikacije predmeta vloge ali tistih elementov vloge, ki vplivajo ali bi lahko vplivali na drugačno razvrstitev njegove vloge glede na preostale vloge, ki jih je ministrstvo prejelo v postopku dodelitve sredstev. Prijavitelj sme ob pisnem soglasju ministrstva popraviti očitne računske napake, ki jih ministrstvo odkrije pri pregledu in ocenjevanju vlog.

Če bo strokovna komisija pri pregledu vlog ugotovila, da vloga ni jasna (da je vsebinsko nepopolna in neustrezna), lahko prijavitelja pozove k pojasnitvi vloge in/ali uskladitvi vloge oziroma dokumentacije in mu določi rok za pojasnitev. V primeru, da prijavitelj vsebinskih pojasnitev ne posreduje v postavljenem roku, jih strokovna komisija pri presoji vloge ne bo upoštevala in bo vlogo presojala glede na navedbe v vlogi brez pojasnitev oziroma uskladitev.

Izpolnjevanje pogojev mora izhajati iz celotne vloge, splošno znanih dejstev in podatkov iz javnih evidenc. Vloge, ki ne izpolnjujejo vseh pogojev in zahtev razpisa in razpisne dokumentacije in niso v skladu s predmetom, namenom in cilji razpisa, se kot neustrezne zavrnejo. Če se to ugotovi po izdaji sklepa o sofinanciranju, se pogodba ne podpiše, sklep pa se razveljavi. Po podpisu pogodbe je to razlog za odstop od pogodbe in zahtevo za vrnitev sredstev.

Vse pravilno označene, pravočasne, formalno popolne ter hkrati vsebinsko ustrezne (izpolnjujejo vse pogoje javnega razpisa) vloge bo strokovna komisija obravnavala (ocenila) v skladu z merili za ocenjevanje iz točke 7 razpisne dokumentacije.

## **Rok, v katerem bodo prijavitelji obveščeni o izidu javnega razpisa**

Prijavitelji bodo o izidu javnega razpisa praviloma obveščeni najkasneje v roku (90) dni od datuma odpiranja vlog. O dodelitvi sredstev bo odločeno s sklepom predstojnika ministrstva.

Prijavitelji bodo na podlagi sklepa o izboru in skladno s pozivom ministrstva pozvani k podpisu pogodbe o dodelitvi sredstev. Prijavitelj lahko umakne vlogo za pridobitev sredstev do pravnomočnosti sklepa o izboru.

Zoper sklep o (ne)izboru, lahko prijavitelj v tridesetih (30) dneh od prejema sklepa sproži upravni spor z vložitvijo tožbe na Upravno sodišče Republike Slovenije. Predmet tožbe ne morejo biti postavljena merila za ocenjevanje vlog. Vložena tožba ne zadrži podpisa pogodb o dodelitvi sredstev z ostalimi (izbranimi) končni prejemniki. V upravnem sporu ni mogoče izpodbijati odločbe, s katero je bilo odločeno o pravici dodelitve sredstev ministrstva drugim osebam, ampak le tisti sklep ali njegov del, s katerim je bilo odločeno o pravici tožnika.

Rezultati predmetnega javnega razpisa so informacije javnega značaja in bodo objavljeni na spletni strani ministrstva.

## **Zahteve glede informiranja in obveščanja**

Končni prejemniki morajo skladno s 34. členom Uredbe (EU) 2021/241 Evropskega parlamenta in Sveta o vzpostavitvi mehanizma za okrevanje in odpornost zagotavljati skladne, učinkovite in sorazmerne informacije različnim ciljnim skupinam, tudi medijem in javnosti, tako, da navedejo izvor in zagotovijo prepoznavnost sredstev Unije, tudi tako, da na vidnem mestu prikažejo emblema Unije in ustrezno izjavo o financiranju z napisom „Financira Evropska unija – NextGenerationEU“ in logotip Načrta za okrevanja in odpornost (NOO), dostopen na: <https://www.gov.si/zbirke/projekti-in-programi/nacrt-za-okrevanje-in-odpornost/dokumenti/>. Emblem in napis naj bosta tudi na gradbiščni tabli. Končni prejemnik namesti trajno tablo (ploščo) ali pano na vidno mesto, takoj ko se začne fizično izvajanje projekta, ki vključuje fizično naložbo, ali ko se namesti kupljena oprema, in pri katerem je finančna podpora enaka ali večja kot 500.000,00 evrov sredstev mehanizma.

Končni prejemniki morajo začeti navajati vir sofinanciranja takoj po sklenitvi pogodbe o sofinanciranju.

Končni prejemnik je dolžan:

* na svoji spletni strani (v kolikor obstaja) ob odobritvi sofinanciranja predstaviti informacijo o investiciji, ki je predmet sofinanciranja (naziv investicije, celotna vrednost investicije ter znesek sofinanciranja iz sklada NOO, datum pričetka in zaključka investicije). Navesti mora tudi informacijo o viru financiranja: Načrt za okrevanje in odpornost, razvojno področje C3: Pametna, trajnostna in vključujoča rast, komponenta K11: Trajnostni razvoj slovenskega turizma, vključno s kulturno dediščino in naložba IB: Trajnostni razvoj slovenske nastanitvene turistične ponudbe za dvig dodane vrednosti turizma. Kratka predstavitev investicije mora vsebovati namen in cilje oz. kazalnike, ki bodo z investicijo doseženi. Ob zaključku investicije se objavijo tudi doseženi rezultati.
* v kolikor uporablja druga spletna komunikacijska orodja (socialna omrežja, video kanale ipd.), predstaviti informacije o investiciji,
* izobesiti na videm mestu plakat ali podobno vizualno vsebino (na primer na mestu izvajanja aktivnosti, pri označevanju dogodka ali na sedežu končnega prejemnika),
* pripraviti informacijo za medije in izvajati sprotno informiranje preko e-informatorja,
* v primeru komuniciranja z javnostmi primerno označiti vsa informativna in komunikacijska gradiva in aktivnosti.

Končni prejemnik zagotovi, da so udeleženci investicije obveščeni o njenem financiranju. V vsak dokument, ki se nanaša na izvajanje investicije in je namenjen javnosti ali udeležencem, vključno s pogodbami o zaposlitvi, aneksi in sklepi, mora biti vključen zgoraj navedeni emblem Unije in navedba. Prav tako morajo biti z emblemom Unije označene pogodbe z zunanjimi izvajalci (pogodbe o medsebojnem sodelovanju, avtorske, podjemne pogodbe ...).

Končni prejemnik je dolžan med izvajanjem investicije ministrstvo obveščati o zahtevanih komunikacijskih aktivnostih.

1. **Zahteve glede hranjenja dokumentacije in spremljanja ter evidentiranja**

Ministrstvo lahko kadarkoli v obdobju 10 (desetih) let po zaključku investicije pooblasti zunanjega izvajalca za izvajanje nadzora nad izvedbo investicije. Končni prejemnik bo dolžan zagotavljati dostopnost in hrambo celotne originalne dokumentacije, vezane na investicijo in zagotavljati ministrstvu, zunanjemu izvajalcu, ki ga ministrstvo pooblasti za izvajanje nadzora, koordinacijskemu organu (Urad MF za okrevanje in odpornost – URSOO), nacionalnemu koordinatorju za revizijo (Urad za nadzor nad proračunom – UNP), nacionalnemu koordinatorju za stroške (Ministrstvo za finance) in/ali drugim domačim ali evropskim nadzornih institucij (v nadaljevanju: nadzorni organi) vpogled v navedeno dokumentacijo za potrebe bodočih preverjanj še 10 (deset) let po zaključku investicije.

Končni prejemnik mora voditi in spremljati porabo sredstev za investicijo, ki je predmet posamezne vloge za sofinanciranje, računovodsko ločeno na posebnem stroškovnem mestu ali po ustrezni računovodski kodi za vse transakcije v zvezi z investicijo, tako da je v vsakem trenutku zagotovljen pregled nad namensko porabo sredstev, ne glede na računovodska pravila Republike Slovenije.

## **Zahteve glede dostopnosti dokumentacije nadzornim organom**

Končni prejemnik mora omogočiti tehnični, administrativni in finančni nadzor nad izvajanjem investicije. Nadzor se izvaja s strani nadzornih organov.

Končni prejemnik bo moral nadzornim organom predložiti vse dokumente, ki izkazujejo resničnost, pravilnost in skladnost upravičenih stroškov sofinancirane investicije. V primeru preverjanja na kraju samem bo končni prejemnik moral omogočil vpogled v računalniške in računovodske programe, listine in postopke v zvezi z izvajanjem investicije ter v rezultate investicije (iz dokumentarnih in informacijskih sistemov). Končni prejemnik bo o izvedbi preverjanja na kraju samem predhodno pisno obveščen, ministrstvo ali drug nadzorni organ pa lahko opravi pregled na terenu brez predhodne najave. Končni prejemnik bo dolžan ukrepati skladno s priporočili iz končnih poročil nadzornih organov in redno obveščati ministrstvo o izvedenih ukrepih.

## **Načelo »ne škoduj bistveno« (DNSH) v smislu člena 17 Uredbe (EU) 2020/852**

Prijavitelj mora pri pripravi investicije upoštevati „načelo, da se ne škoduje bistveno“, kar pomeni, da ne investicija ne dejavnost, na katero se investicija nanaša, ne sme škodovati bistveno kateremu koli od okoljskih ciljev v smislu člena 17 Uredbe (EU) 2020/852 in Tehničnih smernic za uporabo »načela, da se ne škoduje bistveno« v skladu z uredbo o vzpostavitvi mehanizma za okrevanje in odpornost, ki so bile objavljene dne 18. 2. 2021 v UL C št. 58, str. 1, še posebno v zvezi z zaščito biotske raznovrstnosti. Pri tem se upoštevata tako okoljski vpliv same dejavnosti kot okoljski vpliv proizvodov in storitev, ki jih ta dejavnost zagotavlja, v njihovem celotnem življenjskem ciklu, pri čemer se zlasti upošteva proizvodnja, uporaba in konec življenjske dobe teh proizvodov in storitev.

Pri pripravi investicije mora biti prijavitelj pozoren na vprašanje vplivov njihove investicije na okolje.

Šteje se, da dejavnost bistveno škoduje:

(a) blažitvi podnebnih sprememb, kadar dejavnost privede do znatnih emisij toplogrednih plinov;

(b) prilagajanju podnebnim spremembam, kadar dejavnost privede do povečanega škodljivega vpliva na sedanje podnebje in pričakovano prihodnje podnebje, na dejavnost samo ali na ljudi, naravo ali sredstva;

(c) trajnostni uporabi in varstvu vodnih in morskih virov, kadar dejavnost škoduje:

(i) dobremu stanju ali dobremu ekološkem potencialu vodnih teles, vključno s površinskimi in podzemnimi vodami, ali

(ii) dobremu okoljskemu stanju morskih voda;

(d) krožnemu gospodarstvu, vključno s preprečevanjem odpadkov in recikliranjem, kadar:

(i) dejavnost privede do znatne neučinkovitosti pri uporabi materialov ali neposredne ali posredne rabe naravnih virov, kot so neobnovljivi viri energije, surovine, voda in zemlja, v eni ali več fazah življenjskega cikla proizvodov, vključno z vidika trajanja, popravljivosti, nadgradljivosti, možnosti ponovne uporabe ali recikliranja proizvodov;

(ii) dejavnost privede do znatnega povečanja nastajanja, sežiganja ali odlaganja odpadkov, razen sežiganja nevarnih odpadkov, ki jih ni mogoče reciklirati, ali

(iii) lahko dolgoročno odlaganje odpadkov bistveno in dolgoročno škoduje okolju;

(e) preprečevanju in nadzorovanju onesnaževanja, kadar dejavnost privede do znatnega povečanja emisij onesnaževal v zrak, vodo ali zemljo v primerjavi s stanjem pred začetkom izvajanja te dejavnosti;

(f) varstvu in obnovi biotske raznovrstnosti in ekosistemov, kadar je dejavnost:

(i) znatno škodljiva za dobro stanje in odpornost ekosistemov ali

(ii) škodljiva za stanje ohranjenosti habitatov in vrst, vključno s tistimi, ki so v interesu Unije.

## **Zagotavljanje enakih možnosti in trajnostnega razvoja**

Končni prejemnik bo moral zagotoviti spodbujanje enakih možnosti moških in žensk ter preprečiti vsakršno diskriminacijo, zlasti v zvezi z dostopnostjo za invalide, med osebami, ki so oz. bodo vključene v izvajanje aktivnosti v okviru predmetnega javnega razpisa, v skladu z zakonodajo, ki pokriva področje zagotavljanja enakih možnosti in 7. členom Uredbe 1303/2013/EU.

Končni prejemnik bo moral rezultate investicije uresničevati v skladu z načelom trajnostnega razvoja in ob spodbujanju cilja Evropske unije o ohranjanju, varovanju in izboljšanju kakovosti okolja, ob upoštevanju načela onesnaževalec plača v skladu z 8. členom Uredbe 1303/2013/EU.

## **Varovanje osebnih podatkov in poslovna skrivnost**

Skladno z 22. členom Uredbe (EU) 2021/241/EU je potrebno zagotavljati podatke o dejanskih lastnikih končnega prejemnika, pa tudi podatke o dejanskih lastnikih izvajalca/cev in podizvajalca/cev, kadar je končni prejemnik javni naročnik v skladu z Zakonom o javnem naročanju (ZJN-3). Dejanski lastniki so opredeljeni v Zakonu o preprečevanju pranja denarja in financiranja terorizma. Kadar je končni prejemnik zavezan k vpisu podatkov v Register dejanskih lastnikov, ki ga vzdržuje in upravlja AJPES, se šteje, da so podatki o njihovih dejanskih lastnikih razvidni iz omenjenega registra. Za ostale primere pa bo končni prejemnik najkasneje s podpisom pogodbe o dodelitvi sredstev zavezan, da na poziv ministrstva in v roku, postavljenem v pozivu, ministrstvu posreduje podatke o svojih dejanskih lastnikih, katere je ministrstvo kot izvajalec ukrepa dolžno zagotavljati po predpisih, ki urejajo izvajanje Mehanizma za okrevanje in odpornost. Potrebno je zagotavljati naslednje podatke dejanskih lastnikov: ime, priimek, datum rojstva in ID za DDV oziroma davčno številko.

Namen obdelave osebnih podatkov, ki jih ministrstvu posredujejo prijavitelji oz. končni prejemniki, je izvedba javnega razpisa, preverjanje morebitnega konflikta interesov in izvedba postopkov za zaščito finančnih interesov Unije skladno z 22. členom Uredbe (EU) 2021/241, vodenje podatkov, evidenc, analiz in drugih zbirk za ministrstvo in nadzorne organe in sicer o izidu javnega razpisa in o izvajanju pogodbe o sofinanciranju. Nadalje je namen obdelave osebnih podatkov tudi izdelava študij in vrednotenj, sodelovanje in priprava oz. izdelava vlog v postopkih pred pristojnimi organi (postopki pred sodnimi, preiskovalnimi ali drugimi pristojnimi organi). Osebni podatki se bodo obdelovali tudi za namene učinkovitega delovanja informacijskih sistemov ali pripomočkov, ki jih uporablja ali jih je dolžno uporabljati ministrstvo

S prijavo na javni razpis se prijavitelj oz. končni prejemnik strinja, da javni uslužbenci z namenom preverjanja vloge in odločitve o sofinanciranju vpogledajo v vlogo vključno z deli, ki so označeni kot poslovna skrivnost, saj je vpogled v te dele potreben za izdelavo ocene vloge in izpolnjenosti pogojev s strani ministrstva.

Več o varstvu osebnih podatkov in zavezah ministrstva je navedeno v Prilogi št. 2, kot delu razpisne dokumentacije.

## **Zahteve glede spremljanja in vrednotenja doseganja mejnikov, rezultatov in kazalnikov investicije**

Končni prejemnik bo za namen spremljanja in vrednotenja investicije dolžan spremljati in ministrstvu zagotavljati podatke o doseganju ciljev investicije.

Končni prejemnik mora v vlogi realno prikazati načrtovane cilje investicije. Podatki iz vloge za prijavo (prejete dokumentacije) bodo osnova za spremljanje pričakovanih rezultatov in bodo kot takšni tudi priloga pogodbe o dodelitvi sredstev.

V primeru, da med izvajanjem investicije pride do sprememb, ki bi vplivale na oceno vloge tako, da bi se ocena znižala pod prag sofinanciranih investicij, ministrstvo lahko odstopi od pogodbe o dodelitvi sredstev ter zahteva vrnitev izplačanih sredstev skupaj z zakonskimi zamudnimi obrestmi od dneva nakazila sredstev na transakcijski račun končnega prejemnika do dneva vračila sredstev v proračunski sklad NOO.

**Cilji, ki jih mora doseči investicija OB zaključku (najkasneje do 30. 6. 2026)**:

* pridobitev vseh soglasij in dovoljenj za uporabo, vključno z uporabnim dovoljenjem,
* predložitev Izkaza o energijskih lastnostih stavbe, kot del projektne dokumentacije izvedenih del (PID), izdelan skladno z 19. členom PURES-3 z navedenimi načrtovanimi vrednostmi, ki jih je končni prejemnik navedel v vlogi in so tudi del pogodbenih obveznosti (stopnja energetske učinkovitosti v segmentu specifične potrebne toplote za ogrevanje stavbe - Q´H,nd,an (kWh/(m2an)), kazalnik specifične potrebne skupne primarne energije za delovanje TSS v stavbi E'Ptot,an oz. kazalnik korigirane specifične potrebne skupne primarne energije za delovanje stavbe E'Ptot,kor,an, kazalnik specifične potrebne skupne primarne energije za delovanje referenčne stavbe E'Ptot,ref,an , ROVE v primarni energiji, potrebni za delovanje stavbe),
* pridobitev energetske izkaznice vsaj razreda B1,
* doseganje deleža naravnih obnovljivih materialov pri izvedbi investicije,
* izkazano doseganje števila sob oz. nastanitvenih enot (glede na zavezo končnega prejemnika, izhajajoč iz vloge in pogodbe o dodelitvi sredstev),
* evidentiranje v Registru nastanitvenih obratov, ki ga upravlja AJPES,
* doseganje kakovostne ravni kategorizacije (glede na zavezo končnega prejemnika, izhajajoč iz vloge in pogodbe o sofinanciranju),
* evidentiranje v sistemu kategorizacije [www.kategorizacija.si](http://www.kategorizacija.si),
* pridobitev ocene neodvisnega zunanjega ocenjevalca iz seznama ministrstva za pridobljeno ustrezno kategorizacijo nastanitvenega obrata,
* izkazati obratovanje nastanitvenega obrata po zaključeni investiciji (najmanj 10 mesecev na leto,
* vsaj ohranitev števila delovnih mest oz. števila zaposlenih glede na število opravljenih delovnih ur na dan 31. 12. 2023,
* izkazati, da je vsaj 50 % upravičenih stroškov namenjenih ukrepom za doseganje večje energetske in snovne učinkovitosti,
* razvoj novih turističnih produktov (glede na zavezo prejemnika, izhajajoč iz vloge in pogodbe o sofinanciranju),
* investicija mora vključevati elemente digitalizacije,
* izvedba programa usposabljanja in izobraževanja za vodje in zaposlene pri končnemu prejemniku,
* izkazati doseganje ostalih ciljev, ki izhajajo iz vloge prijavitelja in pogodbe o dodelitvi sredstev.

Ob zaključku investicije poda končni prejemnik izjavo, da je z investicijo zaključil in da so finančne obveznosti iz pogodbe o sofinanciranju zaključene. Prav tako mora predložiti relevantna dokazila, da je s končano investicijo dosegel cilje, opredeljene v javnem razpisu in vlogi.

**Izjava z dokazili o ciljih investicije mora biti posredovana na ministrstvo do 30. 6. 2026 (razen dokazil o doseganju ciljev, ki morejo biti na ministrstvo predložena po zaključku investicije). Vsi stroški in dokazila o plačilih, ki so nastali pred oddajo vloge na javni razpis (razen za stroške povezane s pripravo in izdelavo projektne oz. investicijske dokumentacije, pri katerih se obdobje upravičenosti začne 10. 10. 2023) in po 31. 5. 2026, niso veljavni in upravičeni do sofinanciranja.**

Končni prejemnik mora ob zaključku investicije izdelati končno poročilo. Končno poročilo mora vsebovati tudi poglavje, kjer je opredeljena vsebinska in finančna realizacija investicije glede na načrtovani finančni in vsebinski okvir investicije v povezavi z doseganjem mejnikov in ciljev.

V primeru, da končni prejemnik ob zaključku investicije ne bo dokazal uresničitev načrtovanih ciljev v celoti, lahko ministrstvo zahteva vračilo že izplačanih sredstev oz. sorazmernega dela sredstev za nerealizirane aktivnosti, skupaj z zakonskimi zamudnimi obrestmi od dneva nakazila sredstev na transakcijski račun končni prejemnik do dneva vračila sredstev v proračunski sklad NOO.

**Cilji, ki jih mora doseči investicija PO zaključku:**

* pridobitev enega izmed mednarodno uveljavljenih znakov za nastanitvene obrate (v kolikor so znotraj investicije med upravičenimi stroški vključeni tudi stroški, vezani na gostinski prehrambni obrat, mora obrat pridobiti tudi enega izmed mednarodno uveljavljenih znakov za gostinske obrate), ki jih za pridobitev znaka Slovenia Green priznava Zelena shema slovenskega turizma. Prijavitelj mora pridobljeni znak, najkasneje v roku enega leta po zaključku investicije, nadgraditi še s pridobitvijo znaka Slovenia Green v okviru Zelene sheme slovenskega turizma. Nastanitveni obrat mora znake ohranjati vsaj ves čas spremljanja investicije,
* doseganje števila novo zaposlenih (glede na zavezo prejemnika, izhajajoč iz vloge in pogodbe o dodelitvi sredstev),
* povečanje dodane vrednosti na zaposlenega;
* izkazati obratovanje nastanitvenega obrata po zaključeni investiciji (najmanj 10 mesecev na leto),
* za turistične kmetije: v roku dveh let po zaključku investicije prijavitelj v letnem poročilu navede realizacijo povprečne dobe bivanja turistov za leto po zaključku investicije in k temu priloži ustrezno dokazilo, iz katerega bo mogoče preveriti doseganje rezultata povprečne dobe bivanja turistov v letu po zaključku investicije (npr. izpis iz Knjige gostov ali izpis občine o realiziranih prenočitvah in odvedeni turistični taksi),
* izkazati doseganje ostalih ciljev, ki izhajajo iz vloge prijavitelja in pogodbe o dodelitvi sredstev.

Končni prejemnik poroča o doseganju ciljev v letnih poročilih, ki jim priloži ustrezna dokazila, ves čas spremljanja investicije. **Letna poročila za realizirano preteklo leto mora končni prejemnik predložiti vsako leto, najkasneje do 30. 6. tekočega leta za preteklo leto.** V kolikor končni prejemnik dokazil o doseganju ciljev ne bo predložil v predpisanih rokih, lahko ministrstvo odstopi od pogodbe o sofinanciranju in zahteva vračilo že izplačanih sredstev, skupaj z zamudnimi obrestmi, od dneva nakazila do dneva vračila.

## **Posledice, če se ugotovi, da je v postopku potrjevanja investicij ali izvajanja investicij prišlo do resnih napak, nepravilnosti, goljufije ali kršitve obveznosti**

V kolikor se ugotovi, da je v postopku potrjevanja investicij ali izvajanja investicij prišlo do resnih napak, nepravilnosti ali kršitve obveznosti, ali pa končni prejemnik ministrstva ni seznanil z vsemi dejstvi in podatki, ki so mu bili znani ali bi mu morali biti znani oz., da je posredoval neresnične, nepopolne podatke oz. dokumente ali prikril informacije, ki bi jih bil v skladu s tem javnim razpisom dolžan razkriti, ker bi lahko vplivali na odločitev ministrstva o dodelitvi sredstev ali da je neupravičeno pridobil sredstva po tem javnem razpisu, na podlagi ponarejene listine ali kaznivega dejanja, bo ministrstvo odstopilo od pogodbe, končni prejemnik pa bo dolžan vrniti neupravičeno prejeta sredstva skupaj z zakonskimi zamudnimi obrestmi od dneva nakazila sredstev na transakcijski račun končnega prejemnika do dneva vračila sredstev v proračunski sklad NOO.

## **Posledice, če se ugotovi, da aktivnosti investicije niso bile skladne s pravom Unije in pravom Republike Slovenije**

V kolikor se ugotovi, da aktivnosti investicije niso bile skladne s pravom Unije in pravom Republike Slovenije, bo ministrstvo odstopilo od pogodbe, končni prejemnik pa bo dolžan vrniti neupravičeno prejeta sredstva skupaj z zakonskimi zamudnimi obrestmi od dneva nakazila sredstev na transakcijski račun končnega prejemnika do dneva vračila sredstev v proračunski sklad NOO.

## **Posledice, če se ugotovi dvojno financiranje posamezne investicije ali, da je višina financiranja investicije presegla maksimalno dovoljeno stopnjo oz. znesek pomoči**

Dvojno uveljavljanje stroškov in dvojno financiranje izdatkov, ki so že bili povrnjeni iz katerega koli drugega vira, ni dovoljeno. V kolikor se ugotovi dvojno uveljavljanje stroškov ali dvojno financiranje izdatkov, ministrstvo odstopi od pogodbe in zahteva vračilo že izplačanih sredstev skupaj z zakonskimi zamudnimi obrestmi od dneva nakazila sredstev na transakcijski račun končnega prejemnika do dneva vračila sredstev v proračunski sklad NOO. Če je dvojno uveljavljanje stroškov ali dvojno financiranje izdatkov namerno, se bo obravnavalo kot goljufija.

## **Razpoložljivost razpisne dokumentacije**

Vsi potrebni podatki in navodila ki bodo omogočila izdelavo popolne in pravilne vloge za dodelitev sredstev, so navedeni v razpisni dokumentaciji, ki bo od dne objave javnega razpisa dalje objavljena na spletni strani ministrstva <https://www.gov.si/zbirke/javne-objave/?date=&titleref=&publisher%5B%5D=25&type=in> spletni strani URSOO <https://www.gov.si/drzavni-organi/organi-v-sestavi/urad-za-okrevanje-in-odpornost/o-uradu/>.

## **Dodatne informacije**

Dodatne informacije v zvezi s pripravo prijav in pojasnila k razpisni dokumentaciji so prijavitelju dosegljive na podlagi pisnega zaprosila, posredovanega na elektronski naslov gp.mgts@gov.si.

Vprašanja morajo prispeti na zgornji naslov najkasneje tri delovne dni pred iztekom roka za oddajo vloge. Ministrstvo bo objavilo odgovore na vprašanja najkasneje en delovni dan pred iztekom roka za oddajo vloge, pod pogojem, da je bilo vprašanje posredovano pravočasno. Vprašanja, ki ne bodo pravočasna, ne bodo obravnavana. Objavljeni odgovori na vprašanja postanejo sestavni del razpisne dokumentacije. Vprašanja in odgovori bodo javno objavljeni na spletnem naslovu <https://www.gov.si/drzavni-organi/ministrstva/ministrstvo-za-gospodarstvo-turizem-in-sport/javne-objave/>.

Vprašanja in odgovori bodo objavljeni na spletni strani, zato bodite pri postavljanju vprašanj pazljivi, da v njih ne razkrivate morebitnih osebnih podatkov, poslovnih skrivnosti in drugih podatkov, ki ne smejo biti javno objavljeni.

Potencialni prijavitelji bodo o vseh novostih sproti obveščeni preko spletne strani <https://www.gov.si/drzavni-organi/ministrstva/ministrstvo-za-gospodarstvo-turizem-in-sport/javne-objave/>.

# **DEFINICIJE OZ. POJASNITVE POJMOV**

* 1. **Načrt za okrevanje in odpornost**

Načrt za okrevanje in odpornost Republike Slovenije (NOO) je podlaga za koriščenje razpoložljivih sredstev iz Sklada za okrevanje in odpornost (RRF). Gre za finančno najobsežnejši mehanizem iz naslova evropskega svežnja za okrevanje in odpornost »Next Generation EU«.

Slovenija je v NOO opredelila razvojna področja s pripadajočimi reformami in naložbami, ki bodo prispevale k blaženju negativnih gospodarskih in socialnih učinkov epidemije covid-19 ter pripravile državo na izzive, ki jih predstavljata zeleni in digitalni prehod.

1. **Koordinacijski organ**

Koordinacijski organ je odgovoren za usklajevanje in spremljanje izvajanja Načrta za okrevanje in odpornost Republike Slovenije ter spremljanje, preverjanje in potrjevanje doseženih mejnikov in ciljev iz Načrta za okrevanje in odpornost. Vlogo koordinacijskega organa izvaja Urad Republike Slovenije za okrevanje in odpornost (URSOO).

1. **Nosilni organ**

Nosilni organ je ministrstvo ali vladna služba, ki je odgovorna za izvajanje ukrepov iz Načrta za okrevanje in odpornost na način, da bodo doseženi mejniki in cilji.

Ministrstvo za gospodarstvo, turizem in šport pri Javnem razpisu za sofinanciranje vlaganj v dvig kakovosti nastanitvenih turističnih kapacitet za trajnostni razvoj slovenskega turizma nastopa v vlogi nosilnega organa.

1. **Izvajalec ukrepov**

Izvajalec ukrepov je ministrstvo, organ v sestavi ministrstva, vladna služba ali oseba javnega prava, ki pripravlja in izvaja ukrepe iz Načrta za okrevanje in odpornost, skrbi za doseganje mejnikov in ciljev ukrepov iz Načrta za okrevanje in odpornost ter zagotavlja podatke in poroča o izvajanju ukrepov in doseganju mejnikov in ciljev. Ministrstvo za gospodarstvo, turizem in šport nastopa pri Javnem razpisu za sofinanciranje vlaganj v dvig kakovosti nastanitvenih turističnih kapacitet za trajnostni razvoj slovenskega turizma nastopa v vlogi izvajalca ukrepa.

1. **Prijavitelj**

Prijavitelj je gospodarska družba, samostojni podjetnik posameznik in fizična oseba, ki je nosilec dopolnilne dejavnosti turizem na kmetiji in je registriran za gospodarsko dejavnost najkasneje na dan 31. 12. 2022, ima na dan oddaje vloge najmanj dva (2) zaposlena ter registrirano eno izmed naslednjih dejavnosti: SKD I55.100 – Dejavnost hotelov in podobnih nastanitvenih obratov, SKD I55.202 – Turistične kmetije s sobami ali SKD I55.300 – Dejavnost avtokampov, taborov.

1. **Končni prejemnik**

Končni prejemnik je prijavitelj, kateremu je bilo odobreno sofinanciranje investicije s sklepom o izboru in s katerim se skladno z določili razpisa sklene pogodba sofinanciranju.

1. **Investicija**

Investicija je »začetna investicija« v opredmetena in neopredmetena sredstva, ki se nanaša na:

* (1) vzpostavitev nove poslovne enote, ali
* (2) razširitev zmogljivosti obstoječe poslovne enote, ali
* (3) diverzifikacijo proizvodnje poslovne enote na proizvode in storitve, ki jih na zadevnem območju prej ni proizvajala, ali
* (4) bistveno spremembo proizvodnega procesa v obstoječi poslovni enoti.

**Vzpostavitev nove poslovne enote** predstavlja vlaganja v SKLOP 2 (izgradnja novih nastanitvenih obratov, t. j. novogradenj) ali vlaganja v SKLOP 1 (popolna prenova oz. rekonstrukcija), v kolikor se le-ta nanaša na vzpostavitev nastanitvenega obrata v objektu, ki je prej služil drugemu namenu, kar pomeni, da se v takšnem objektu na novo vzpostavlja nastanitveni obrat.

**Razširitev zmogljivosti** obstoječe poslovne enote predstavlja vlaganja v SKLOP 2 (izgradnja novih nastanitvenih obratov, t. j. novogradenj), in sicer v obliki prizidav, nadzidav obstoječega objekta itd. V tem primeru je do sofinanciranja upravičen zgolj del nastanitvenega obrata, ki predstavlja razširitev zmogljivosti.

**Diverzifikacija poslovne enote** na storitve, ki se v okviru nastanitvenega obrata prej niso izvajale, predstavlja vlaganja v SKLOP 1 (popolna prenova oz. rekonstrukcija), in sicer na način, da se nastanitvenemu obratu v okviru popolne prenove/rekonstrukcije dodajajo vsebine/turistični produkti, ki jih prej ni bilo v ponudbi. Primer: dodajo se wellness kapacitete, kongresne kapacitete, drugi tematski turistični produkti (npr. enologija, gastronomija, kultura), kar hkrati predstavlja popolno preobrazbo nastanitvenega obrata v tematski nastanitveni obrat (npr. vinski hotel, wellnes hotel, kongresni hotel), kar **se odraža v vseh bistvenih elementih nastanitvenega obrata.** **Diverzifikacija nastanitvenega obrata, ki poteka na tematski osnovi mora imeti bistven vpliv na spremembo narave/ciljno skupino turistov/tržno pozicioniranje nastanitvenega obrata.** V kolikor prijavitelj ne bo dokazal, da **vlaganja predstavljajo popolno preoblikovanje nastanitvenega obrata v tematsko obarvan nastanitveni obrat** (npr. vinski hotel: zgodba vina od oblikovanja produkta, do trženja, od vstopa v nastanitveni obrat, do sprejema, bivanja (oprema sob), preživljanja časa v skupnih prostorih, vinskih kleti, površin ob hotelu, turističnih produktov, ki so na voljo turistom itd.) in se to ne bo odražalo na njegovem tržnem pozicioniranju, ni upravičen do sofinanciranja. Zgolj vlaganja v del kapacitet nastanitvenega obrata, ki predstavljajo turistični produkt (npr. wellness center, kongresna dvorana, vinska klet) niso upravičena do sofinanciranja.

**Bistvena sprememba v obstoječem nastanitvenem obratu** predstavlja vlaganja v SKLOP 1 (popolna prenova oz. rekonstrukcija), in sicer na način, da se v nastanitvenemu obratu v okviru popolne prenove/rekonstrukcije hkrati zgodijo tudi bistvene spremembe v:

dvigu kakovosti:

nastanitveni obrati z obstoječo kategorizacijo 3\* ali jabolka dvig kakovosti za vsaj 1 zvezdico oz. jabolko;

nastanitveni obrati, ki so hoteli, kampi in glampingi kategorije vsaj 4\* dvig kakovosti vsaj za 1 zvezdico;

nastanitveni obrati najvišje kategorije vsaj pridobitev oznake Superior ali drugega znaka kakovosti ali specializacije za nastanitvene obrate IN

digitalni preobrazbi vseh bistvenih sklopov opremljenosti in storitev IN

trajnostno preoblikovanje nastanitvenega obrata, ki zajema vse procese dela, opremljenosti in storitev, ter vključuje elemente lokalne identitete okolja, kjer se izvaja investicij (le-ti so izdatno vključeni tako v elemente opremljenosti kot storitev).

Bistvena sprememba v nastanitvenem obratu se mora odražati tako v naravi nastanitvenega obrata (dvigu kakovosti, digitalni in trajnostni preobrazbi) kot v ciljnih skupinah in tržnem pozicioniranju nastanitvenega obrata. Spremembe se morajo nanašati na vse zgoraj navedene alineje te točke, biti morajo jasne in predstavljati očitno nadgradnjo vseh procesov dela, strukture in opremljenosti nastanitvenega obrata. Prijavitelj bo moral bistveno spremembo v nastanitvenem obratu dokazati ob vlogi na javni razpis in ob zaključku projekta. V kolikor bistvena sprememba v okviru popolne prenove/rekonstrukcije ni jasno in nedvoumno dokazana, investicija ni upravičena do sofinanciranja.

Kot investicija se ne šteje vložek v lastniški delež, dokapitalizacija, prenos osnovnih sredstev iz povezanih družb prejemnika oziroma stroški, povezani s prevzemom ali drugi investicijski izdatki, povezani z ustanovitvijo gospodarske družbe.

1. **Investicija za potrebe nove gospodarske dejavnosti**

je naložba v opredmetena in neopredmetena sredstva, ki zadevajo diverzifikacijo dejavnosti podjetja, pod pogojem, da nova dejavnost ni enaka ali podobna dejavnosti, ki jo je podjetje že opravljalo.

1. **Zaključek investicije**

Zaključek investicije pomeni, da so izvedena vsa dela na investiciji in dobavljena oprema ter plačani vsi stroški, ki so predmet prijavljene investicije, izvedeno evidentiranje in aktiviranje investicije na ločenem stroškovnem mestu in v poslovnih knjigah prijavitelja ter izvedene aktivnosti, ki omogočajo zagon investicije s pravno formalnega vidika (pridobitev uporabnega dovoljenja, idr.). Investicija mora biti izvedena v višini, obsegu in času, kot bo to določeno v pogodbi sofinanciranju.

1. **Ključne usmeritve strategije turizma 2022-2028:**
2. ZELENO – Slovenija turizem razvija na uravnotežen in odgovoren način, po mednarodnih standardih trajnosti (upoštevanje vseh treh stebrov trajnosti).
3. BUTIČNO – Ustvarjamo kakovostno ponudbo z višjo dodano vrednostjo, po trajnostnih standardih in po meri individualnega odgovornega obiskovalca.
4. Nagovarjamo INDIVIDUALNEGA, ODGOVORNEGA, zahtevnejšega gosta, ki v skladu s trendi novega luksuza išče in ceni avtentična, edinstvena in kakovostna (5-zvezdična) doživetja.
5. Slovenija je destinacija, kjer je NARAVA vedno na dosegu. Narava, ki navdihuje in vabi k aktivnostim. Narava, ki nas uči pomena odgovornega ravnanja.
6. V Sloveniji se človek ustavi in poskrbi za svoje ZDRAVJE in dobro počutje. Stoletja tradicije in edinstvene termo-mineralne vode in naravni zdravilni faktorji.
7. Slovenija na stičišču Alp, Krasa, Mediterana in Panonske nižine nudi raznolika in lahko dostopna KULTURNA DOŽIVETJA z močnim lokalnim AVTENTIČNIM KARAKTERJEM.
8. Varna destinacija, majhne, uravnotežene in gostoljubne lokalne skupnosti.
9. **Načelo DNSH**

pomeni, da investicija ne škoduje bistveno šestim okoljskim ciljem določenim v 17. členu Uredbe (EU) 2020/852.

1. **Znak Slovenia Green**

Zelena shema slovenskega turizma (ZSST) je **nacionalni program in certifikacijska shema**, oblikovan leta 2014, ki pod krovno znamko SLOVENIA GREEN:

* združuje vsa prizadevanja za trajnostni razvoj turizma v Sloveniji,
* destinacijam in ponudnikom ponuja konkretna orodja za oceno in izboljšanje trajnostnega delovanja,
* skozi znamko Slovenia Green to zeleno delovanje tudi promovira.

Več informacij je na voljo na spletni strani STO: <https://www.slovenia.info/sl/poslovne-strani/zelena-shema-slovenskega-turizma>.

1. **Naravni obnovljivi viri**

Naravni obnovljivi materiali so materiali, ki v naravnem življenjskem ciklu s pomočjo fotosinteze gradijo biomaso, v kateri se za obdobje njegove uporabe veže CO2 (les, konoplja, slama itd.).

1. **Energetska izkaznica**

Energetska izkaznica se pridobi na podlagi Zakona o učinkoviti rabi energije (ZURE) (Uradni list RS, št. [158/20](http://www.uradni-list.si/1/objava.jsp?sop=2020-01-2762)). Energetska izkaznica je javna listina s podatki o energetski učinkovitosti stavbe ali dela stavbe s priporočili za povečanje energetske učinkovitosti. Energetska izkaznica se izdela na podlagi Pravilnika o metodologiji izdelave in izdaji energetskih izkaznic stavb (Uradni list RS, št. 4/23), ki v 6. členu določa, da se energijski kazalnik potrebna toplota za ogrevanje, ki predstavlja specifično potrebno toploto za ogrevanje stavbe na leto Q'H,nd,an (kWh/(m2a)) razvrsti v naslednje razrede:

– A1: od 0 do vključno 10 kWh/(m2a),

– A2: nad 10 do vključno 15 kWh/(m2a),

– B1: nad 15 do vključno 25 kWh/(m2a),

– B2: nad 25 do vključno 35 kWh/(m2a),

– C: nad 35 do vključno 60 kWh/(m2a),

– D: nad 60 do vključno 105 kWh/(m2a),

– E: nad 105 do vključno 150 kWh/(m2a),

– F: nad 150 do vključno 210 kWh/(m2a),

– G: nad 210 kWh/(m2a).

1. **Obmejna problemska območja**

Obmejna problemska območja se v skladu z Uredbo o določitvi obmejnih problemskih območij (Uradni list RS, št. [22/11](http://www.uradni-list.si/1/objava.jsp?sop=2011-01-0954), [97/12](http://www.uradni-list.si/1/objava.jsp?sop=2012-01-3705), [24/15](http://www.uradni-list.si/1/objava.jsp?sop=2015-01-0993), [35/17](http://www.uradni-list.si/1/objava.jsp?sop=2017-01-1928), [101/20](http://www.uradni-list.si/1/objava.jsp?sop=2020-01-1909), 112/22 in 92/24) uvrščajo naslednje občine:Ajdovščina, Apače, Bistrica ob Sotli, Bohinj, Bovec, Brda, Brežice, Cankova, Cerkno, Cirkulane, Črenšovci, Črna na Koroškem, Črnomelj, Divača, Dobrovnik, Dolenjske Toplice, Dornava, Dravograd, Gorje, Gornji Petrovci, Grad, Hodoš, Hrpelje - Kozina, Ilirska Bistrica, Jezersko, Kanal, Kobarid, Kobilje, Kočevje, Komen, Kostanjevica na Krki, Kostel, Kozje, Kranjska Gora, Kungota, Kuzma, Lendava, Loška dolina, Loški Potok, Lovrenc na Pohorju, Luče, Majšperk, Metlika, Mežica, Miren - Kostanjevica, Moravske Toplice, Muta, Ormož, Osilnica, Pesnica, Pivka, Podčetrtek, Podlehnik, Podvelka, Poljčane, Postojna, Preddvor, Prevalje, Puconci, Radlje ob Dravi, Ravne na Koroškem, Renče - Vogrsko, Ribnica na Pohorju, Rogašovci, Rogatec, Ruše, Selnica ob Dravi, Semič, Sežana, Slovenj Gradec, Solčava, Središče ob Dravi, Sveta Ana, Sveti Tomaž, Šalovci, Šentjernej, Šmarje pri Jelšah, Tišina, Tolmin, Tržič, Velika Polana, Videm, Vipava, Vuzenica, Zavrč, Žetale.

1. **Območje Triglavskega narodnega parka (TNP)**

Območje TNP je opredeljeno v Zakonu o Triglavskem narodnem parku (ZTNP-1) (Uradni list RS, št. [52/10](http://www.uradni-list.si/1/objava.jsp?sop=2010-01-2821), [46/14](http://www.uradni-list.si/1/objava.jsp?sop=2014-01-1918) – ZON-C, [60/17](http://www.uradni-list.si/1/objava.jsp?sop=2017-01-2881), [82/20](http://www.uradni-list.si/1/objava.jsp?sop=2020-01-1234) in 18/23 – ZDU-10). Območje TNP zajema občine: Bovec, Bohinj, Kranjska Gora, Bled, Tolmin, Kobarid, Gorje in Jesenice.

# **DOKAZILA IN NAČIN PREVERJANJA POGOJEV TER VSEBINA VLOGE**

V javnem razpisu navedeni pogoji morajo biti izpolnjeni in so predmet preverjanja. V primeru, da katerikoli od navedenih pogojev ni izpolnjen, se ocenjevanje po merilih ne izvede, vloga pa se zavrne. V primeru, da ministrstvo ugotovi, da prijavitelj v vlogi navaja napačne podatke ali da je podpisal lažno izjavo v Obrazcu 2, se vloga zavrne.

Če ministrstvo v fazi preverjanja ne ugotovi, da so podatki, ki jih navaja prijavitelj, napačni, ali v primeru, če prijavitelj ne izpolnjuje pogojev za kandidiranje, pa to ministrstvo ugotovi po izdaji sklepa o izboru, se pogodba o sofinanciranju ne podpiše. V primeru, da je pogodba o sofinanciranju že podpisana, pa ministrstvo od nje odstopi in od končnega prejemnika zahteva vračilo že prejetih sredstev, v skladu s pogodbo, ki je Priloga št. 1 te razpisne dokumentacije.

1. **Dokazila vezana na izpolnjevanje vstopnih pogojev in način preverjanja**

Priloge in dokazila se priložijo k vlogi na ta javni razpis, v primeru, ko je to spodaj navedeno.

|  |  |  |
| --- | --- | --- |
|  | **POGOJI** | **DOKAZILO IN NAČIN PREVERJANJA** |
|  | **SPLOŠNI POGOJI ZA PRIJAVITELJE** |  |
| 1 | Prijavitelj mora izpolnjevati vse pogoje glede velikosti, upravičenosti in opravljanja dejavnosti ter ostalih pogojev, ki so navedeni v točki 4 Namen, cilji in predmet javnega razpisa ter upravičeno območje in 5. Prijavitelji oz. končni prejemniki. | Baza AJPES in vlogaV kolikor podatki v AJPESU ne bodo dosegljivi oz. bodo nepopolni ali neustrezni, jih bo moral prijavitelj predložiti sam. |
| 2 | Prijavitelj je moral imeti na dan 31. 12. 2022 sedež / poslovno enoto / podružnico na območju Republike Slovenije. | Izpisek iz sodnega registra |
| 3 | V kolikor je prijavitelj podjetje s sedežem v katerikoli drugi državi članici Evropske unije je moral imeti najkasneje do 31. 12. 2022 ustanovljeno podjetje (podružnico ali hčerinsko podjetje) v Republiki Sloveniji in to dokazati z izpiskom iz Sodnega registra. | Izpisek iz sodnega registra |
| 4 | Prijavitelj na dan oddaje vloge nima neporavnanih zapadlih finančnih obveznosti v višini 50,00 eurov ali več do ministrstva oz. njegovih izvajalskih institucij: Slovenskega podjetniškega sklada in Javne agencije Republike Slovenije za spodbujanje investicij, podjetništva in internacionalizacije, pri čemer neporavnane obveznosti izhajajo iz naslova pogodb o sofinanciranju iz javnih sredstev in so bile kot neporavnane in zapadle spoznane v pravnomočni odločbi pristojnega organa. | Preverljivo v evidencah ministrstva in izvajalskih organov |
| 5 | Prijavitelj na dan oddaje vloge nima neporavnanih zapadlih finančnih obveznosti iz naslova obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ (v višini 50,00 eurov ali več na dan oddaje vloge); šteje se, da prijavitelj, ki je gospodarski subjekt, ne izpolnjuje obveznosti tudi, če na dan oddaje vloge ni imel predloženih vseh obračunov davčnih odtegljajev za dohodke iz delovnega razmerja za obdobje zadnjega leta do dne oddaje vloge.  | Preverljivo pri Finančni upravi Republike Slovenije (FURS)V primeru negativnega odgovora FURS se pridobi dodatno pojasnilo prijavitelja in FURS.Prijavitelj poda ministrstvu pooblastilo, s katerim dovoljuje ministrstvu pridobitev zahtevanih podatkov, med katere spadajo tudi podatki iz davčnega registra, ki se smatrajo kot davčna tajnost. |
| 6 | Zoper prijavitelja na dan oddaje vloge ne tečejo postopki zaradi insolventnosti in ni v postopku prisilnega v skladu z določbami Zakona o finančnem poslovanju, postopkih zaradi insolventnosti in prisilnem prenehanju (Uradni list RS, št. 176/21 – uradno prečiščeno besedilo, 178/21 – popr. in 196/21 – odl. US, 196/21 – odl. US, 157/22 – odl. US, 35/23 – odl. US, 57/23 – odl US in 102/23) oziroma s posli prijavitelja iz drugih razlogov ne upravlja sodišče oziroma ni opustil svoje poslovne dejavnosti. | Preverljivo v AJPES (eINSOLV) |
| 7 | Prijavitelj v obdobju zadnjega leta do datuma oddaje vloge nima blokiranega transakcijskega računa. Navedeno velja za vse transakcijske račune prijavitelja. V takšnih primerih, odprtje novega transakcijskega računa za potrebe prijave na javni razpis NI dovoljeno.  | Potrdilo poslovne banke, pri kateri ima prijavitelj odprt transakcijski račun. Priložena morajo biti potrdila vseh poslovnih bank, pri katerih ima prijavitelj odprt transakcijski račun. |
| 8 | Prijavitelj ne prejema in ni v postopku pridobivanja državnih pomoči za reševanje in prestrukturiranje podjetij v težavah po Zakonu o pomoči za reševanje in prestrukturiranje gospodarskih družb in zadrug v težavah (Uradni list RS, št. 5/17) in ni podjetje v težavah skladno z 18. točko 2. člena Uredbe GBER.  | Obrazec 2 - Izjava prijavitelja o izpolnjevanju in sprejemanju razpisnih pogojev in preverba v evidencah ministrstva in evidencah AJPES |
| 9 | Za prijavitelja ni podana prepoved poslovanja v razmerju do ministrstva v obsegu, kot izhaja iz 35. in 36. člena ZIntPK. | Preverljivo na spletni strani (<http://erar.si/omejitve>) |
| 10 | Prijavitelj ni v postopku vračanja neupravičeno prejete državne pomoči na podlagi odločbe Evropske komisije, ki je prejeto državno pomoč razglasila za nezakonito in nezdružljivo s skupnim trgom Skupnosti. | Obrazec 2 - Izjava prijavitelja o izpolnjevanju in sprejemanju razpisnih pogojevPreverljivo na spletni strani: <https://ec.europa.eu/competition-policy/state-aid/procedures/recovery-unlawful-aid_en>  |
| 11 | Za iste že povrnjene upravičene stroške in aktivnosti, ki so predmet sofinanciranja v tem razpisu, prijavitelj ni in ne bo pridobil sredstev iz drugih javnih virov (sredstev evropskega, državnega ali lokalnega proračuna) (prepoved dvojnega financiranja). | Obrazec 2 - Izjava prijavitelja o izpolnjevanju in sprejemanju razpisnih pogojev in preverjanje prejetih državnih pomoči v evidencah MF ter ERAR |
| 12 | Dejanski lastnik(i) podjetja v skladu Zakonom o preprečevanju pranja denarja in financiranja terorizma (Uradni list RS, št. 48/22 in 145/22) ni(so) vpleten(i) v postopke pranja denarja in financiranja terorizma. Prijavitelj je skladno z navedenim zakonom zavezan k vpisu podatkov v Register dejanskih lastnikov, ki ga upravlja Agencija Republike Slovenije za javnopravne evidence in storitve. | Preverljivo v evidencah AJPES  |
| 13 | Prijavitelj mora upoštevati pravilo kumulacije državnih pomoči - skupna višina državne pomoči za investicijo v zvezi z istimi upravičenimi stroški ne sme presegati največje intenzivnosti pomoči ali zneska državne pomoči, kot jih določajo sheme državnih pomoči, po katerih se izvaja predmetni javni razpis. | Preverljivo iz vloge in evidence pristojnega ministrstva |
| 14 | Prijavitelj nima neporavnanega vračila preveč izplačane pomoči po pravilu *de minimis* ali državne pomoči na podlagi predhodnega poziva ministrstva, pristojnega za finance. | Preverljivo iz vloge prijavitelja Evidenca MF, dostopna na spletni strani <https://jodp.mf.gov.si/Domov>  |
|  | **POSEBNI POGOJI ZA INVESTICIJO** |  |
| 1 | Investicija mora biti skladna z namenom, cilji in s predmetom javnega razpisa. | Preverljivo iz vlogeObrazec 4: Predstavitev investicije |
| 2 | Za investicijo je izkazan spodbujevalni učinek in nujnost pomoči v skladu s 6. členom Uredbe GBER, kar pomeni, da se investicija ni smela začeti pred dnem oddaje vloge na javni razpis. Investicije, ki so se pričele izvajati pred oddajo vloge na javni razpis niso upravičene do sofinanciranja. Začetek izvajanja investicije pomeni bodisi začetek gradbenih del v okviru investicije bodisi prvo pravno zavezujoče naročilo ali vsako drugo zavezo, zaradi katere investicije ni več mogoče preklicati (podpis/sklenitev pogodbe, predplačila, are, izdaja avansnih računov, izdaja računov, se lahko izvrši šele po datumu oddaje vloge na ta razpis). Za začetek del se ne šteje nakup zemljišč, pridobivanje dovoljenj, opravljanje predhodnih študij in analiz izvedljivosti, ki se lahko izvršijo oz. izdelajo pred oddajo vloge. Za začetek del se ne šteje tudi priprava in izdelava projektne in investicijske dokumentacije, ki se lahko prav tako izdela pred oddajo vloge na javni razpis, vendar ne pred 10. 10. 2023, v kolikor želi prijavitelj stroške priprave in izdelave projektne in investicijske dokumentacije uveljavljati kot upravičen strošek investicije.  | Preverljivo iz vloge Obrazec 1: Prijavni obrazecObrazec 2: Izjava prijavitelja o izpolnjevanju in sprejemanju razpisnih pogojev |
| 3 | Investicija, ki je predmet prijave na razpis, mora biti zaključena najkasneje do 30. 6. 2026. Zaključek investicije pomeni, da so dela končana in je investicija izvedena v višini, obsegu in času, kot bo določeno v pogodbi o dodelitvi sredstev ter da so pridobljena vsa soglasja in dovoljenja za uporabo, vključno z uporabnim dovoljenjem.  | Obrazec 1: Prijavni obrazec Obrazec 4: Predstavitev investicijeObrazec 5: Terminski in finančni načrt  |
| 4 | Načrtovana vrednost investicije (vsota upravičenih in neupravičenih stroškov) mora znašati najmanj 300.000,00 EUR. Višina sofinanciranja upravičenih stroškov investicije ne sme presegati deleža pomoči, ki je skladen z relevantno shemo državnih ali *de minimis* pomoči, vendar pa hkrati sofinanciranje celotne investicije, ki je predmet vloge, lahko nominalno znaša največ 1.100.000,00 EUR za popolne prenove oz. rekonstrukcije (sklop 1) ter 1.800.000,00 EUR za novogradnje (sklop 2). | Obrazec 1: Prijavni obrazec Obrazec 5: Terminski in finančni načrt |
| 5 | Iz vloge mora izhajati, da ima prijavitelj zaprto finančno konstrukcijo. Zaprta finančna konstrukcija pomeni, da ima prijavitelj za prijavljeno investicijo v celoti zagotovljene vire financiranja oz. da so v celoti zagotovljena sredstva za zaprtje finančne konstrukcije za celotno vrednost investicije, vključno z DDV, ki je neupravičen strošek. Pri tem se poleg lastnih sredstev (sredstva prijavitelja na transakcijskem računu in krediti, pridobljeni pod tržnimi pogoji) upošteva tudi pričakovana sredstva iz naslova tega javnega razpisa. Prijavitelj v finančnem načrtu investicije navede vire in vrednosti financiranja iz vseh virov financiranja. Prijavitelj vlogi priloži izjavo o zaprtosti finančne konstrukcije. V primeru, da je odobreno sofinanciranje nižje od pričakovanega iz prvotne vloge, bo prijavitelj pozvan, da poda Izjavo, s katero tudi ob odobrenem znesku zagotavlja zaprto finančno konstrukcijo ter da predloži spremenjeno finančno konstrukcijo, iz katere bo izhajalo, da so v celoti zagotovljeni viri za financiranje investicije in da sprejema nižje sofinanciranje. Financiranje oz. zapiranje finančne konstrukcije sofinanciranih stroškov z lizingom ni dovoljeno.  | Obrazec 2: Izjava prijavitelja o izpolnjevanju razpisnih pogojev Obrazec 5: Terminski in finančni načrt Obrazec 10: Izjava o zaprti finančni konstrukciji |
| 6 | Prijavitelj mora za izvedbo investicije zagotoviti vsaj 25 % lastnih sredstev[[33]](#footnote-33), ki ne smejo vsebovati javnih sredstev. V ta odstotek se štejejo tudi krediti, pridobljeni pod tržnimi pogoji. Prijavitelj mora k vlogi priložiti izjavo poslovne banke, iz katere izhaja, da ima ustrezno boniteto in ustrezen investicijski načrt (potrjen s strani poslovne banke, ki bo izjavo izdala), na osnovi katerih mu bo poslovna banka, v primeru odobritve sredstev za sofinanciranje, odobrila kredit (zavezujoča izjava). V primeru odobritve sredstev sofinanciranja bo prejemnik dolžan, v roku 30 dni po podpisu pogodbe o dodelitvi sredstev, ministrstvu predložiti podpisano pogodbo s poslovno banko, ki mu je odobrila kredit. Pogodba bo morala biti predložena za celotno vrednost predvidenega kredita za zaprtje finančne konstrukcije. | Obrazec 5: Terminski in finančni načrtIzjava poslovne banke, ki bo odobrila kredit |
| 7 | Investicija ni in ne bo do prejetja sklepa o izboru predmet prijave na katerega izmed javnih razpisov za pridobitev javnih sredstev za isti namen. | Obrazec 2: Izjava prijavitelja o izpolnjevanju razpisnih pogojev  |
| 8 | Vloga mora vsebovati terminski plan z razdelanimi aktivnostmi za izvedbo investicije. | Obrazec 5: Terminski in finančni načrt |
| 9 | Vlogi mora biti priložena investicijska dokumentacija, ki mora biti izdelana v skladu z Uredbo o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16), in sicer:* + za investicijske projekte z ocenjeno vrednostjo do 500.000,00 EUR najmanj dokument identifikacije investicijskega projekta (DIIP);
	+ za projekte nad vrednostjo 500.000,00 EUR dokument identifikacije investicijskega projekta (DIIP) in investicijski program (IP);
	+ za projekte nad vrednostjo 2,5 mio EUR dokument identifikacije investicijskega projekta (DIIP), predinvesticijska zasnova (PIZ) in investicijski program (IP).

Prijavitelj mora vlogi priložiti sklep pristojnega organa prijavitelja o potrditvi investicijske dokumentacije. V kolikor prijavitelj takega organa nima, priloži izjavo odgovorne osebe prijavitelja o potrditvi investicijske dokumentacije (posebej za DIIP, IP in PIZ).  | Obvezna priloga vlogeSklep pristojnega organa prijavitelja o potrditvi investicijske dokumentacije oz. izjava odgovorne osebe prijavitelja o potrditvi investicijske dokumentacije (posebej za DIIP, IP in PIZ). |
| 10 | Naziv, predmet, zneski in viri financiranja prijavljene investicije morajo biti v investicijski dokumentaciji skladni z nazivom, predmetom, zneski in viri financiranja prijavljene investicije, navedenimi v vlogi oziroma obrazcih vloge na javni razpis. | Preverljivo iz vloge |
| 11 | Na področju državnih pomoči, kjer gre za nakup osnovnih sredstev, morajo investicije izpolnjevati vse zahteve iz točke 4 javnega razpisa oz. razpisne dokumentacije. Investicije, ki bodo predvidevale koriščenje sredstev iz regionalne sheme, morajo dodatno upoštevati vsa določila iz točke 10.1.1 javnega razpisa oz. razpisne dokumentacije. Investicije, ki bodo predvidevale koriščenje sredstev iz sheme MSP, morajo dodatno upoštevati vsa določila iz točke 10.1.2 javnega razpisa oz. razpisne dokumentacije. Investicije, ki bodo predvidevale koriščenje sredstev iz sheme de minimis, pa morajo biti upoštevana vsa določila iz točke 10.1.3 javnega razpisa oz. razpisne dokumentacije.  | Obrazec 1: Prijavni obrazec Obrazec 2: Izjava prijavitelja o izpolnjevanju in sprejemanju razpisnih pogojevObrazec 4: Predstavitev investicijeObrazec 5: Terminski in finančni načrt in Obrazec 8: Spisek že odobrenih državnih pomoči oz. pomoči *de minimis* |
| 12 | V okviru investicije mora biti vsaj 50 % upravičenih stroškov investicije namenjenih ukrepom za doseganje višje energetske in snovne učinkovitosti. Prijavitelj vlogi priloži prikaz izračuna stroškov, ki se nanašajo na ukrepe za doseganje večje energetske in snovne učinkovitosti, podpisan tudi s strani odgovornega projektanta. | Obrazec. 5: Terminski in finančni načrt, tabela 5.5 Seznam ponudb / predračunov, namenjenih ukrepom za doseganje večje energetske učinkovitostiPodatki iz vloge |
| 13 | Investicija mora v okviru meril, ki se nanašajo na prispevek investicije k zelenemu prehodu dosegati najmanj 40 % vseh možnih točk pri merilih od 8 do 14. | Preverljivo iz vlogeObrazec 2: Izjava prijavitelja o izpolnjevanju in sprejemanju razpisnih pogojevIzpolnjevanje pogoja se preveri naknadno na osnovi izvedenega ocenjevanja vloge |
| 14 | Investicija mora biti izvedena v skladu z načelom »Do No Significant Harm« oz. »načelom, da se ne škoduje bistveno« okoljskim ciljem Evropske unije (načelo DNSH) in biti skladna s »Tehničnimi smernicami za uporabo »načela, da se ne škoduje bistveno« v skladu z uredbo o vzpostavitvi mehanizma za okrevanje in odpornost«. Iz navedenega izhaja, da spodbude niso dovoljene za investicijo in dejavnost, na katero se investicija nanaša, ki škodujejo enemu izmed šestih okoljskih ciljev: 1. da bistveno škoduje blažitvi podnebnih sprememb, kadar vodi do znatnih emisij toplogrednih plinov;
2. da bistveno škoduje prilagajanju podnebnim spremembam, kadar vodi do povečanega škodljivega vpliva na podnebje (na sedanje in pričakovano stanje);
3. da bistveno škoduje trajnostni rabi in varstvu vodnih in morskih virov, kadar škoduje dobremu stanju ali dobremu ekološkemu potencialu vodnih teles, vključno s površinskimi in podzemnimi vodami, ali dobremu okoljskemu stanju morskih voda;
4. da bistveno škoduje krožnemu gospodarstvu (vključno s preprečevanjem odpadkov in recikliranjem), kadar vodi do znatne neučinkovitosti pri uporabi materialov ali neposredne ali posredne rabe naravnih virov ali do znatnega povečanja nastajanja, sežiganja ali odlaganja odpadkov ali kadar lahko dolgoročno odlaganje odpadkov bistveno in dolgoročno škoduje okolju;
5. da bistveno škoduje preprečevanju in nadzorovanju onesnaževanja, kadar vodi do znatnega povečanja emisij onesnaževal v zrak, vodo ali zemljo;
6. da bistveno škoduje varstvu in obnovi biotske raznovrstnosti in ekosistemov, kadar je bistveno škodljiva za dobro stanje in odpornost ekosistemov ali škodljiva za stanje ohranjenosti habitatov in vrst, vključno s tistimi, ki so v interesu Evropske unije.
 | Obrazec 2: Izjava prijavitelja o izpolnjevanju in sprejemanju razpisnih pogojev Obrazec 4: Predstavitev investicije  |
| 15 | Investicija mora biti skladna s predpisi s področja ohranjanja narave, varstva okolja in voda, upoštevati mora pogoje zavarovanega območja Natura 2000 in drugega varovanega območja, v kolikor se investicija nahaja na tem območju. | Obrazec 2: Izjava prijavitelja o izpolnjevanju in sprejemanju razpisnih pogojev |
| 16 | Nastanitveni obrat mora ob zaključku investicije pridobiti enega izmed mednarodno uveljavljenih znakov za nastanitvene obrate (v kolikor so znotraj investicije med upravičenimi stroški vključeni tudi stroški, vezani na gostinski prehrambni obrat, mora obrat pridobiti tudi enega izmed mednarodno uveljavljenih znakov za gostinske obrate), ki jih za pridobitev znaka Slovenia Green priznava Zelena shema slovenskega turizma. Prijavitelj mora pridobljeni znak, najkasneje v roku enega leta po zaključku investicije, nadgraditi še s pridobitvijo znaka Slovenia Green v okviru Zelene sheme slovenskega turizma. Nastanitveni obrat mora znake ohranjati vsaj ves čas spremljanja investicije. | Obrazec 2: Izjava prijavitelja o izpolnjevanju in sprejemanju razpisnih pogojev  |
| 17 | Vsi nastanitveni obrati, vključno z nastanitvenimi enotami (sobe in/oz. apartmaji in/oz. druge enote), ki so predmet prijave na javni razpis, bodo morali po zaključeni investiciji obratovati skozi celo leto oz. najmanj 10 mesecev na leto. | Obrazec 2: Izjava prijavitelja o izpolnjevanju in sprejemanju razpisnih pogojev |
| 18 | Za investicije v popolno prenovo ali rekonstrukcijo ali novogradnjo glampingov se za namen tega razpisa upoštevajo minimalni standardi, navedeni v prilogi 3, ki je del razpisne dokumentacije.  | Preverljivo iz vloge Obrazec 2: Izjava prijavitelja o izpolnjevanju in sprejemanju razpisnih pogojev |
| 19 | Investicija mora vključevati elemente digitalizacije, in sicer najmanj v obliki javno dostopne digitalne predstavitve ponudbe investicije ter vključenosti v najmanj en digitalni rezervacijski in prodajni sistem z zagotavljanjem digitalnega informiranja gostov o ponudbi s strani prijavitelja kot ponudnika. | Preverljivo iz vloge Obrazec 2: Izjava prijavitelja o izpolnjevanju in sprejemanju razpisnih pogojevObrazec 4: Predstavitev investicije  |
| 20 | Investicija mora vključevati program usposabljanja in izobraževanja za vodje in zaposlene pri prijavitelju. | Obrazec 2: Izjava prijavitelja o izpolnjevanju in sprejemanju razpisnih pogojevObrazec 4: Predstavitev investicije |
| 21 | Investicija se v delu stroškov, ki se nanašajo na stroške po shemi *de minimis* (stroški investicij v opredmetena osnovna sredstva, vezana zgolj na nakup in vgradnjo naprav za proizvodnjo električne energije iz obnovljivih virov energije in stroški storitev zunanjih izvajalcev), navedeni v točki 11.2.2, sofinancira po pravilu *de minimis*, kar pomeni, da skupni znesek pomoči, dodeljen enotnemu podjetju[[34]](#footnote-34), ne sme preseči 300.000,00 EUR *de minimis* pomoči v obdobju zadnjih treh (3) let, ne glede na obliko ali namen pomoči ter ne glede na to, ali se pomoč dodeli iz sredstev države, občine ali Unije (pri skupnem znesku pomoči *de minimis* se upošteva tudi predvideno sofinanciranje po tem razpisu).  | Obrazec 2: Izjava prijavitelja o izpolnjevanju in sprejemanju razpisnih pogojev Obrazec 8: Spisek že odobrenih državnih pomoči oz. pomoči *de minimis*Evidenca MF, dostopna na spletni strani <https://jodp.mf.gov.si/Domov> |
| 22 | Investicija mora biti izvedena skladno z GZ-1 in PURES-3, pri čemer se kazalniki energetske učinkovitosti določajo po računski metodi, ki je določena v PURES-3.  | Obrazec 2 Izjava prijavitelja o izpolnjevanju in sprejemanju razpisnih pogojevPURES-3 - Priloga 2 |
|  | **DODATNI POSEBNI POGOJI ZA INVESTICIJO** |  |
| 1 | Stopnja energetske učinkovitosti v segmentu specifične potrebne toplote za ogrevanje stavbe Q´H,nd,an (kWh/(m2an)) izvedene investicije mora znašati:- Q´H,nd,an  ≤ 25 kWh/(m2an) pri sklopu 1 (popolna prenova oz. rekonstrukcija);- Q´H,nd,an  ≤ 20 kWh/(m2an) pri sklopu 2 (izgradnja novih nastanitvenih obratov). | Izkaz o energijskih lastnostih stavbe, kot del projektne dokumentacije za izvedbo gradnje (PZI), izdelan skladno z 19. členom PURES-3. Če je predmet investicije energetsko nezahtevna stavba, mora prijavitelj v Izkazu o energijskih lastnostih stavbe izpolniti vse podatke, ki jih je potrebno izpolniti v delu, ki se nanaša na energijsko učinkovitost energetsko manj zahtevne stavbe – za področje TSS. Ob zaključku projekta prijavitelj predloži Izkaz o energijskih lastnostih stavbe, kot del projektne dokumentacije izvedenih del (PID). |
| 2 | Nastanitveni obrat mora po izvedeni investiciji dosegati najmanj naslednje razrede skladno s Pravilnikom o metodologiji izdelave in izdaji energetskih izkaznic stavb (Uradni list RS, št. 92/14, 47/19 in 158/20 – ZURE; v nadaljevanju: PMIIEI):- razred najmanj B1 pri sklopu 1 (popolna prenova oz. rekonstrukcija);- razred najmanj B1 pri sklopu 2 (izgradnja novih nastanitvenih obratov). | Energetska izkaznica, ki jo prijavitelj predloži ob zaključku investicije |
| 3 | Kazalnik specifične potrebne skupne primarne energije za delovanje TSS (E'Ptot,an ) izvedene investicije mora znašati:- E'Ptot,an ≤ 75 kWh/(m2an) pri energetsko nezahtevnih in pri energetsko manj zahtevnih stavbah oz. E'Ptot,kor,an ≤ E'Ptot,ref,an pri energetsko zahtevnih stavbah, vse pri sklopu 1 (popolna prenova oz. rekonstrukcija);- E'Ptot,an ≤ 60 kWh/(m2an) pri energetsko nezahtevnih in pri energetsko manj zahtevnih stavbah oz. E'Ptot,kor,an ≤ E'Ptot,ref,an X 0,8 pri energetsko zahtevnih stavbah, vse pri sklopu 2 (izgradnja novih nastanitvenih obratov). | Izkaz o energijskih lastnostih stavbe, kot del projektne dokumentacije za izvedbo gradnje (PZI), izdelan skladno z 19. členom PURES-3. Če je predmet investicije energetsko nezahtevna stavba, mora prijavitelj v Izkazu o energijskih lastnostih stavbe izpolniti vse podatke, ki jih je potrebno izpolniti v delu, ki se nanaša na energijsko učinkovitost energetsko manj zahtevne stavbe – za področje TSS. Ob zaključku projekta prijavitelj predloži Izkaz o energijskih lastnostih stavbe, kot del projektne dokumentacije izvedenih del (PID). |
| 4 | Razmernik OVE (ROVE) - razmerje med potrebno obnovljivo primarno energijo energentov, proizvedenih v, na, ob stavbi ali v njeni neposredni bližini ali dovedenih v stavbo iz oddaljenih sistemov (E'Pren,an), glede na skupno potrebno primarno energijo za delovanje TSS v enem letu (E'Ptot,an) mora znašati:- ROVE ≥ 50 % pri sklopu 1 (popolna prenova oz. rekonstrukcija);- ROVE ≥ 60 % pri sklopu 2 (izgradnja novih nastanitvenih obratov). | Izkaz o energijskih lastnostih stavbe, kot del projektne dokumentacije za izvedbo gradnje (PZI), izdelan skladno z 19. členom PURES-3. Če je predmet investicije energetsko nezahtevna stavba, mora prijavitelj v Izkazu o energijskih lastnostih stavbe izpolniti vse podatke, ki jih je potrebno izpolniti v delu, ki se nanaša na energijsko učinkovitost energetsko manj zahtevne stavbe – za področje TSS. Ob zaključku projekta prijavitelj predloži Izkaz o energijskih lastnostih stavbe, kot del projektne dokumentacije izvedenih del (PID). |
| 5 | Nastanitveni obrat mora biti najkasneje ob zaključku investicije evidentiran v Registru nastanitvenih obratov, ki ga upravlja AJPES, in kategoriziran v sistemu kategorizacije [www.kategorizacija.si](http://www.kategorizacija.si), pri sklopu 1 (popolna prenova oz. rekonstrukcija) pa mora biti nastanitveni obrat, ki bo predmet investicije, že na dan oddaje vloge na javni razpis evidentiran v Registru nastanitvenih obratov in kategoriziran v sistemu kategorizacije [www.kategorizacija.si](http://www.kategorizacija.si) (z izjemo glampingov (glede kategorizacije)), razen v primeru, ko se popolna prenova oz. rekonstrukcija nanaša na vzpostavitev novega nastanitvenega obrata v objektu, kjer se na dan oddaje vloge ni izvajala nastanitvena dejavnost (v tem primeru mora biti nastanitveni obrat ob zaključku investicije evidentiran v Registru nastanitvenih obratov in kategoriziran v sistemu kategorizacije [www.kategorizacija.si](http://www.kategorizacija.si)). Nastanitveni obrat mora pridobiti najmanj kategorijo 3\* oz. jabolka oz. v primeru kampov in 4\* v primeru glampingov, pri čemer mora biti ocenitev opravljena s strani zunanjega neodvisnega ocenjevalca nastanitvenih obratov s seznama ocenjevalcev, objavljenega na spletni strani [www.kategorizacija.si](http://www.kategorizacija.si).  | Preverljivo v AJPES-ovem registru nastanitvenih obratov in sistem kategorizacijeGlampingi (obstoječi) predložijo dokazilo o kategorizaciji po mednarodno uveljavljenem sistemu kategorizacije |
|  | **POSEBNI POGOJI ZA PRIJAVITELJE** |  |
| 1 | Prijavitelj mora imeti nepremičnino ob oddaji vloge v svoji lasti, oz. mora imeti služnostno oz. stavbno pravico na nepremičnini še najmanj pet (5) let po zaključku investicije v primeru velikih podjetij oz. najmanj tri (3) leta v primeru MSP, kar bo ministrstvo preverilo z vpogledom v zemljiško knjigo. V kolikor prijavitelj tega ne izpolnjuje, mora k vlogi priložiti overjeno pogodbo o najemu, koncesijsko pogodbo, sklenjeno med prijaviteljem in lastnikom nepremičnine, vse s trajanjem še najmanj pet (5) let po zaključku investicije v primeru velikih podjetij oz. najmanj tri (3) leta v primeru MSP. V primeru, da ima prijavitelj služnostno ali stavbno pravico na nepremičnini, mora predložiti tudi pogodbo o ustanovitvi služnosti oz. pogodbo o ustanovitvi stavbne pravice.  | Zemljiškoknjižni izpisek, ki ne sme biti starejši od enega (1) meseca.Zemljiško knjižna evidenca, dostopna na spletni strani <https://www.sodisce.si/javne_knjige/zemljiska_knjiga/>Dokazilo o lastništvu oz. drugo ustrezno dokazilo (overjena pogodba o najemu, služnosti in stavbni pravici, koncesijska pogodba, soglasje lastnika oz. solastnika, služnostna pravic za gradnjo ali dokazilo, da je kot prijavitelj določen za upravljalca nepremičnine) |
| 2 | Prijavitelj mora imeti pravico graditi oz. posegati v prostor v skladu z veljavno gradbeno zakonodajo. Pridobljena mora imeti vsa ustrezna dovoljenja in soglasja za izvedbo investicije, upoštevaje, da mora biti veljavno pravnomočno gradbeno dovoljenje priloženo k vlogi na javni razpis. Pravnomočno gradbeno dovoljenje se mora glasiti na prijavitelja in investicijo, ki je predmet prijave na javni razpis V primeru, ko v skladu z veljavno zakonodajo gradbenega dovoljenja ni potrebno pridobiti, prijavitelj priloži izjavo krajevno pristojne upravne enote, da gradbeno dovoljenje NI potrebno. | Pravnomočno gradbeno dovoljenjeV kolikor gradbeno dovoljenje ni potrebno, izjava krajevno pristojne upravne enote, da gradbeno dovoljenje NI potrebno. |
| 3 | Prijavitelj, ki je nosilec dopolnilne dejavnosti na kmetiji, ki je gostinska dejavnost, mora k vlogi priložiti tudi dovoljenje za izvajanje dopolnilne dejavnosti kmetije z nastanitvijo, ki ga je izdala krajevno pristojna upravna enota. | Dovoljenje za izvajanje dopolnilne dejavnosti kmetije z nastanitvijo, ki ga je izdala krajevno pristojna upravna enota. |
| 4 | Prijavitelj mora ob zaključku investicije, najkasneje do 30. 6. 2026, pridobiti in ministrstvu predložiti uporabno dovoljenje, če se v skladu z veljavno zakonodajo zahteva njegova pridobitev. | Uporabno dovoljenje, ki ga prijavitelj predloži ob zaključku investicije |
| 5 | Prijavitelj mora predložiti fotografije lokacije investicije, in sicer najmanj tri fotografije sedanjega stanja lokacije, kjer se bo izvajala investicija, na katerih mora biti obvezno viden datum fotografije (digitalno), ki je lahko največ 3 dni pred oddajo vloge na javni razpis. Fotografije lokacije investicije morajo biti posnete iz različnih zornih kotov, tako, da je jasno razvidno celotno območje, kjer se bo izvajala investicija. V primeru, ko se nastanitveni obrat nahaja v objektu / stavbi, ki je poleg nastanitvam namenjena tudi drugačni namembnosti, mora prijavitelj fotografijam predložiti tudi grafično razmejitev investicije v objekt. Iz fotografij in razmejitve mora biti jasno in nedvoumno razvidno, s katerimi prostori oz. dejavnostmi prijavitelj kandidira na razpis, ter kateri so drugi prostori in dejavnosti, ki niso predmet vloge na razpis.  | Fotografije lokacije investicije in grafična razmejitev investicije v objekt |
| 6 | Prijavitelji ne smejo biti podjetja v javni lasti. Za podjetje v javni lasti se štejejo podjetja, kjer:* ima država ali lokalna skupnost 30 % ali več

kot 30 % kapitala ali glasovalnih pravic – velja za podjetja, ki se na razpis prijavljajo na podlagi regionalne sheme oziroma * ima država ali lokalna skupnost 25 % ali več

kot 25 % kapitala ali glasovalnih pravic – velja za podjetja, ki se na razpis prijavljajo na podlagi sheme MSP. Lastniški deleži se določajo v skladu s Prilogo I. Uredbe GBER.  | Obrazec 2 - Izjava prijavitelja o izpolnjevanju in sprejemanju razpisnih pogojev Javno dostopne evidence |
| 7 | Prijavitelj mora tekom celotnega izvajanja investicije upoštevati načela gospodarnosti, učinkovitosti in uspešnosti, zagotavljanja konkurence med ponudniki, transparentnosti, enakopravne obravnave ponudnikov in sorazmernosti.  | Obrazec 2 - Izjava prijavitelja o izpolnjevanju in sprejemanju razpisnih pogojev |
| 8 | Prijavitelj ni kapitalsko ali kakorkoli drugače lastniško, upravljavsko ali sorodstveno povezan z izbranim zunanjim izvajalcem. | Obrazec 2 - Izjava prijavitelja o izpolnjevanju in sprejemanju razpisnih pogojev |
| 9 | Prijavitelj mora investicijo, ki je predmet vloge, (tako upravičene kot neupravičene stroške investicije) voditi na posebnem ločenem stroškovnem mestu, imeti ločeno knjigovodsko evidenco stroškov, skladno s točko 16 tega javnega razpisa. | Obrazec 2 - Izjava prijavitelja o izpolnjevanju in sprejemanju razpisnih pogojev |
| 10 | Iz vloge mora biti razvidna najmanj ohranitev števila zaposlenih v obdobju do zaključka spremljanja investicije (tri (3) leta po zaključku investicije v primeru MSP in pet (5) let po zaključku investicije v primeru velikih podjetij), na osnovi stanja zaposlitev iz evidence Ajpes na dan 31. 12. 2023 glede na število opravljenih delovnih ur[[35]](#footnote-35). Prijavitelji, ki niso zavezani k oddaji letnega poročila na Ajpes morajo ob oddaji vloge za vsakega zaposlenega predložiti kopijo pogodbe o zaposlitvi in obrazec M1/M2 z dnem 31. 12. 2023. Prijavitelji, ki so nosilci dopolnilne dejavnosti Turizem na kmetiji za zaposlene družinske člane k vlogi priložijo izpisek iz ZZZS (za naslednje šifre[[36]](#footnote-36) glede na vrsto zavarovanja, ki pomeni podlago v pokojninsko in invalidsko ter zdravstveno zavarovanje, zavarovanje za starševsko varstvo in zavarovanje za primer brezposelnosti: 51, 52, 007 + 64) in v primeru zaposlitev (zunanjih) delavcev za vsakega zaposlenega kopijo pogodbe o zaposlitvi in obrazec M1/M2.  | Obrazec 2 - Izjava prijavitelja o izpolnjevanju in sprejemanju razpisnih pogojev iObrazec št. 4: Predstavitev investicijeKopije pogodbe o zaposlitvi in obrazec M1/M2 za vsakega zaposlenega, v primeru turističnih kmetij pa za zaposlene družinske člane izpisek iz ZZZS (za šifre 51, 52, 007 + 64).  |

V kolikor predloženi podatki ne bodo dosegljivi iz javnih evidenc oz. bodo nepopolni ali neustrezni, jih bo moral prijavitelj po pozivu predložiti sam.

Ministrstvo bo poleg navedenih dokazil od prijavitelja lahko zahtevalo tudi dodatna pojasnila in/ali dokazila ter bo lahko pogoje za kandidiranje preverjalo še na druge načine.

# **NAVODILA ZA IZPOLNJEVANJE DOKUMENTACIJE**

Prijavitelj do predpisanega roka za oddajo vlog v javnem razpisu predloži pravilno označeno ovojnico (Priloga št. 4: Oprema ovojnice) in v celoti, skladno z navodili, izpolnjene ter med seboj vsebinsko in vrednostno usklajene obrazce oz. drugo spremljajočo dokumentacijo.

Obrazci morajo vsebovati vse elemente v skladu s podanimi zahtevami in pojasnili. Obrazce je potrebno podpisati in ožigosati, kjer je potrebno, pa tudi parafirati. Obrazci so sestavni del vloge prijavitelja in jih je potrebno priložiti k vlogi po vrstnem redu v skladu seznamom, navedenim v spodnjem kontrolnem listu. Drugo dokumentacijo, ki jo je potrebno priložiti vlogi, prijavitelj izdela ali pridobi sam in je obvezni sestavni del vloge.

Brisanje in dodajanje vsebine obrazcev (že vnesenih navodil in usmeritev) ni dovoljeno. V preglednicah obrazcev se lahko po potrebi dodajo in odstranijo vrstice (kjer je to potrebno).

Obseg posameznih rubrik v obrazcih se lahko razširi v primeru, kjer zahtevane vsebine dejansko ne bo možno podati v predpisanem obsegu.

V primeru dodatnih utemeljitev posameznih zahtevanih vsebin, za katere prijavitelj meni, da so nujno potrebne za popolno predstavitev investicije, se le-te lahko podajo kot priloga k Obrazcu št. 4 – Predstavitev investicije.

Pri izpolnjevanju obrazcev je pomembno, da se prijavitelj **osredotoči na podajanje informacij, ki omogočajo objektivno ocenjevanje** ter podpirajo odločitev za izbor investicije v skladu z namenom in cilji javnega razpisa, in ne na aktivnosti, ki s tem niso neposredno povezane. **Vaši opisi in utemeljitve naj bodo jasne, razumljive in naj se nanašajo le na posamezno rubriko (točko, vprašanje,…).**

Stroški investicije in ostali finančni izračuni morajo biti **v evrih (EUR), prikazani na dve decimalni mesti**.

**Pri izpolnjevanju obrazcev bodite pozorni oz. izhajajte tudi iz vsebine podrobnejših meril za ocenjevanje!**

**V primeru, če obrazce vloge podpiše oseba po pooblastilu zakonitega zastopnika, priložite tudi pooblastilo.**

Prijavitelj mora sestaviti en izvod popolne vloge v fizični obliki. Poleg tega je potrebno, skupaj s prijavo, na USB vmesniku posredovati kopijo celotne dokumentacije, tako v word kot pdf. obliki.

Vloga je formalno popolna v primeru, da vsebuje vse v celoti izpolnjene obrazce in priloge ter drugo spremljajočo dokumentacijo, navedeno v spodnjem kontrolnem listu in v točki 12.1 razpisne dokumentacije. V kolikor vloga ni formalno popolna oz. le-ta tudi po pozivu za dopolnitev vloge ne bo obsegala vseh navedenih sestavin (obrazcev in drugo spremljajočo dokumentacijo), bo vloga zavržena in se vsebinsko ne bo obravnavala.

**Pred oddajo vloge preverite popolnost dokumentacije s spodaj navedenim kontrolnim listom!**

**KONTROLNI LIST ZA POPOLNOST DOKUMENTACIJE**

**VSEBINA VLOGE:**

|  |  |
| --- | --- |
| **OBRAZCI, ki so sestavni del vloge:** |  |
| OBRAZEC 1: Prijavni obrazec  | [ ]  |
| OBRAZEC 2: Izjava prijavitelja o izpolnjevanju in sprejemanju razpisnih pogojev  | [ ]  |
| OBRAZEC 3: Pooblastilo za pridobitev podatkov od Finančne uprave Republike Slovenije | [ ]  |
| OBRAZEC 4: Predstavitev investicije | [ ]  |
| OBRAZEC 5: Terminski in finančni načrt | [ ]  |
| OBRAZEC 6: Izjava glede pridobivanja podatkov o dejanskih lastnikih  | [ ]  |
| OBRAZEC 7: Izjava v zvezi z določanjem velikosti podjetja | [ ]  |
| OBRAZEC 8: Spisek že odobrenih državnih pomoči oz. pomoči *de minimis* | [ ]  |
| OBRAZEC 9: Izjava, da prijavitelj ne posluje z žigom | [ ]  |
| OBRAZEC 10: Potrdilo banke o višini sredstev na transakcijskem računu prijavitelja | [ ]  |
| OBRAZEC 11: Izjava o zaprti finančni konstrukciji | [ ]  |

|  |  |
| --- | --- |
| **PRILOGE, ki so sestavni del vloge (ni potrebno priložiti vlogi, imajo informativni značaj):** |  |
| PRILOGA 1: Pogodba o sofinanciranju – vzorec[[37]](#footnote-37) | [ ]  |
| PRILOGA 2: Varovanje osebnih podatkov in poslovnih skrivnosti  | [ ]  |
| PRILOGA 3: Minimalni standardi za glampinge | [ ]  |

|  |  |
| --- | --- |
| **DRUGA DOKUMENTACIJA, ki jih je potrebno priložiti razpisni dokumentaciji:** |  |
| Dokazilo o lastništvu (zemljiško knjižni izpisek, ki ne sme biti starejši od 1 meseca) oz. drugo ustrezno dokazilo (overjena pogodba o najemu, služnosti in stavbni pravici, koncesijska pogodba, soglasje lastnika oz. solastnika, služnostna pravica za gradnjo ali dokazilo, da je prijavitelj določen za upravljalca nepremičnine).  | [ ]  |
| Veljavno pravnomočno gradbeno dovoljenje, ki se mora gasiti na prijavitelja in investicijo, ki je predmet prijave na javni razpis oz. v kolikor gradbeno dovoljenje ni potrebno, izjava krajevno pristojne Upravne enote, da gradbeno dovoljenje NI potrebno | [ ]  |
| Druga ustrezna dovoljenja in soglasja, potrebna za izvedbo investicije (npr. ZVKD, ipd.) | [ ]  |
| Dovoljenje za izvajanje dopolnilne dejavnosti na kmetiji z nastanitvijo, ki ga je izdala krajevno pristojna upravna enota (samo za prijavitelje, ki so nosilci dopolnilne dejavnosti Turizem na kmetiji) | [ ]  |
| Izkaz o energijskih lastnostih stavbe, kot del projektne dokumentacije za izvedbo gradnje (PZI), izdelan skladno z 19. členom PURES-3 | [ ]  |
| Investicijska dokumentacija, izdelana v skladu z Uredbo o enotni metodologiji za pripravo in obravnavo investicijske dokumentacije na področju javnih financ | [ ]  |
| Sklep pristojnega organa prijavitelja o potrditvi investicijske dokumentacije oz. izjava odgovorne osebe prijavitelja o potrditvi investicijske dokumentacije (posebej za DIIP, IP in PIZ)  | [ ]  |
| Dokumentacija o izkazovanju višine stroškov (projektantski popisi, specifikacija opreme (tehnični listi), predračune za nakup posamezne opreme in drugih opredmetenih in neopredmetenih osnovnih sredstev, ki so veljavni na dan oddaje vloge) | [ ]  |
| Potrdilo poslovne banke, pri kateri ima prijavitelj odprt transakcijski račun, da v obdobju zadnjega leta do datuma oddaje vloge na javni razpis ni imel blokiranega transakcijskega računa. Priložena morajo biti potrdila vseh poslovnih bank, pri katerih ima prijavitelj odprt transakcijski račun | [ ]  |
| Izjava poslovne banke, iz katere izhaja, da ima prijavitelj ustrezno boniteto in ustrezen investicijski načrt (potrjen s strani poslovne banke, ki bo izjavo izdala), na osnovi katerih bo poslovna banka prijavitelju, v primeru odobritev sredstev za sofinanciranje, odobrila kredit (zavezujoča izjava) | [ ]  |
| Fotografije lokacije investicije, in sicer najmanj tri fotografije sedanjega stanja lokacije, kjer se bo izvajala investicija, na katerih mora biti obvezno razviden datum fotografije (digitalno), ki je lahko največ 3 dni pred oddajo vloge na javni razpis. Fotografije lokacije investicije so posnete iz različnih zornih kotov, tako, da je jasno razvidno celotno območje, kjer se bo izvajala investicija. V primeru, ko se nastanitveni obrat nahaja v objektu / stavbi, ki je poleg nastanitvam namenjena tudi drugačni namembnosti, je fotografijam predložena tudi grafična razmejitev investicije v objekt. Iz fotografij in razmejitve je jasno in nedvoumno razvidno, s katerimi prostori oz. dejavnostmi prijavitelj kandidira na razpis, ter kateri so drugi prostori in dejavnosti, ki niso predmet vloge na razpis | [ ]  |
| Bilanca stanja za leto 2023 oz. kopija pogodbe o zaposlitvi za vsakega zaposlenega in obrazec M1/M2 v primeru, da prijavitelj ni zavezan k oddajo letnega poročila na Ajpes.  | [ ]  |
| Izpisek iz ZZZS za zaposlene družinske člane (za šifre 51, 52, 007 + 64) in v primeru zaposlitev (zunanjih) delavcev za vsakega zaposlenega kopijo pogodbe o zaposlitvi in obrazec M1/M2 (samo za prijavitelje, ki so nosilci dopolnilne dejavnosti Turizem na kmetiji, ki je gostinska dejavnost) | [ ]  |
| Druga dokumentacija, ki dodatno potrjuje navedbe v vlogi | [ ]  |
| USB vmesnik, na katerem mora biti kopija celotne dokumentacije, tako v word kot pdf. obliki (podpisana) | [ ]  |

1. Velja za vse naštete vrste nastanitvenih obratov (hotele in motele). [↑](#footnote-ref-1)
2. Velja za vse naštete vrste nastanitvenih obratov (hotele in motele). [↑](#footnote-ref-2)
3. Velja za vse naštete vrste nastanitvenih obratov (penzione in gostišča). [↑](#footnote-ref-3)
4. Podprte investicije bodo morale ob zaključku investicije dosegati kakovostno raven kategorizacije nastanitvenega obrata najmanj 3\* oz. 3 jabolka , oz. 4\* v primeru kampov in glampingov po Pravilniku o kategorizaciji nastanitvenih obratov. V letu 2025 bo ministrstvo sprejelo nov Pravilnik o kategorizaciji nastanitvenih obratov, ki bo vključeval tudi kriterije za kategorizacijo glampingov. [↑](#footnote-ref-4)
5. Pojasnila pojmov iz spodaj navedenih alinej, ki se nanašajo na pojem »začetna investicija« so za namene tega javnega razpisa podana v razpisni dokumentaciji, v poglavju III. Definicije oz. pojasnitve pojmov. [↑](#footnote-ref-5)
6. Pojasnila pojmov iz spodaj navedenih alinej, ki se nanašajo na pojem »Začetna investicija« so za namene tega javnega razpisa podana v razpisni dokumentaciji, v poglavju III. Definicije oz. pojasnitve pojmov. [↑](#footnote-ref-6)
7. Enaka ali podobna dejavnost je dejavnost, zajeta v istem razredu (štirimestni številčni šifri) statistične klasifikacije gospodarskih dejavnosti NACE Revizija 2, kakor je določena v Uredbi (ES) št. 1893/2006 Evropskega parlamenta in Sveta z dne 20. decembra 2006 o uvedbi statistične klasifikacije gospodarskih dejavnosti NACE Revizija 2 in o spremembi Uredbe Sveta (EGS) št. 3037/90 kakor tudi nekaterih uredb ES o posebnih statističnih področjih (UL L št. 393 z dne 30. 12. 2006, str. 1), zadnjič spremenjeni z Delegirano uredbo Komisije (EU) 2023/137 z dne 10. oktobra 2022 o spremembi Uredbe (ES) št. 1893/2006 Evropskega parlamenta in Sveta o uvedbi statistične klasifikacije gospodarskih dejavnosti NACE Revizija 2 (UL L št. 19 z dne 20. 1. 2023 , str. 5). [↑](#footnote-ref-7)
8. Datum sprejema Spremembe Načrta za okrevanje in odpornost Republike Slovenije, potrjene na Vladi RS s sklepom št. 4100-8/2023/2 z dne 10. 7. 2023 in potrjena z Izvedbenim sklepom Sveta EU o spremembi izvedbenega sklepa z dne 28. julija 2021 o odobritvi ocene načrta za okrevanje in odpornost za Slovenijo z dne 10. 10. 2023. [↑](#footnote-ref-8)
9. Lastna sredstva so sredstva, ki niso povezana z nobeno državno pomočjo, niti s pomočjo *de minimis*. [↑](#footnote-ref-9)
10. V letu 2025 bo ministrstvo sprejelo nov Pravilnik o kategorizaciji nastanitvenih obratov, ki bo vključeval tudi kriterije za kategorizacijo glampingov kategorije 1\* - 5\*. Upravičenci bodo zavezani h kategorizaciji sofinanciranih glampingov kategorije 4\* oz. 5\*, pri čemer bo morala biti ocenitev opravljena s strani zunanjega neodvisnega ocenjevalca nastanitvenih obratov s seznama ocenjevalcev, objavljenega na spletni strani [www.kategorizacija.si](http://www.kategorizacija.si). [↑](#footnote-ref-10)
11. Skladno z Uredbo (EU) 2023/2831 se upošteva definicija enotnega podjetja. Enotno podjetje je definirano kot vsa podjetja, ki so med seboj najmanj v enem od naslednjih razmerij:

	1. podjetje ima večino glasovalnih pravic delničarjev ali družbenikov drugega podjetja;
	2. podjetje ima pravico imenovati ali odpoklicati večino članov upravnega, poslovodskega ali nadzornega organa drugega podjetja;
	3. podjetje ima pravico izvrševati prevladujoč vpliv na drugo podjetje na podlagi pogodbe, sklenjene z navedenim podjetjem, ali določbe v njegovi družbeni pogodbi ali statutu;
	4. podjetje, ki je delničar ali družbenik drugega podjetja, na podlagi dogovora z drugimi delničarji ali družbeniki navedenega podjetja sámo nadzoruje večino glasovalnih pravic delničarjev ali družbenikov navedenega podjetja.Podjetja, ki so v katerem koli razmerju iz točk (a) do (d) preko enega ali več drugih podjetij, prav tako veljajo za enotno podjetje. [↑](#footnote-ref-11)
12. Vsi izrazi, uporabljeni v tej točki, pomenijo enako kot so definirani v PURES-3. [↑](#footnote-ref-12)
13. Kazalnik korigirane specifične potrebne skupne primarne energije za delovanje stavbe E'Ptot,kor,an (kWh/(m2an)) mora biti vsaj za 20 % nižji od specifične potrebne skupne primarne energije za delovanje referenčne stavbe E'Ptot,ref,an (kWh/(m2an)). [↑](#footnote-ref-13)
14. Število zaposlenih ustreza številu letnih delovnih enot (LDE), tj. številu zaposlenih za polni delovni čas, ki so delali v zadevnem podjetju ali v imenu tega podjetja celo obravnavano leto. Delo oseb, ki niso delale celo leto, delo s krajšim delovnim časom ne glede na trajanje dela ter delo sezonskih delavcev se upošteva kot del LDE. [↑](#footnote-ref-14)
15. Šifre so navedene v Metodološkem gradivu prijava podatkov v pokojninsko in invalidsko ter zdravstveno zavarovanje, zavarovanje za starševsko varstvo, zavarovanje za primer brezposelnosti in o sklenitvi delovnega razmerja (m-1, m-2, m-1a, m-3, m-3a, m-dč), MDDSZ, Metodološko gradivo št. 1/87, 2004, dostopno na: <https://www.stat.si/doc/pub/metod_gradivo_1-87.pdf>. [↑](#footnote-ref-15)
16. Število zaposlenih ustreza številu letnih delovnih enot (LDE), tj. številu zaposlenih za polni delovni čas, ki so delali v zadevnem podjetju ali v imenu tega podjetja celo obravnavano leto. Delo oseb, ki niso delale celo leto, delo s krajšim delovnim časom ne glede na trajanje dela ter delo sezonskih delavcev se upošteva kot del LDE [↑](#footnote-ref-16)
17. Šifre so navedene v Metodološkem gradivu prijava podatkov v pokojninsko in invalidsko ter zdravstveno zavarovanje, zavarovanje za starševsko varstvo, zavarovanje za primer brezposelnosti in o sklenitvi delovnega razmerja (m-1, m-2, m-1a, m-3, m-3a, m-dč), MDDSZ, Metodološko gradivo št. 1/87, 2004. [↑](#footnote-ref-17)
18. Šifre so navedene v Metodološkem gradivu prijava podatkov v pokojninsko in invalidsko ter zdravstveno zavarovanje, zavarovanje za starševsko varstvo, zavarovanje za primer brezposelnosti in o sklenitvi delovnega razmerja (m-1, m-2, m-1a, m-3, m-3a, m-dč), MDDSZ, Metodološko gradivo št. 1/87, 2004. [↑](#footnote-ref-18)
19. Izhodiščno stanje povprečja dodane vrednosti v upravičenih dejavnostih 55.100 – Dejavnost hotelov in podobnih nastanitvenih obratov in 55.300 – Dejavnost avtokampov, taborov je glede na organiziranost prijavitelja (gospodarske družbe ali samostojni podjetniki posamezniki) objavljeno kot priloga razpisne dokumentacije. [↑](#footnote-ref-19)
20. Cilj NOO ukrepa »Trajnostni razvoj slovenske nastanitvene turistične ponudbe za dvig dodane vrednosti turizma« je, da je povprečna velikost projektov na Sklopu 1 najmanj 30 nastanitvenih enot in na Sklopu 2 najmanj 20 nastanitvenih enot. Priloga k predlogu Izvedbenega sklepa EU o spremembi Izvedbenega sklepa Sveta EU z dne 28. julija 2021 o odobritvi ocene načrta za okrevanje in odpornost za Slovenijo z dne 10. 10. 2023 (<https://eur-lex.europa.eu/legal-content/SL/TXT/PDF/?uri=CONSIL:ST_13615_2023_ADD_1_REV_1&qid=1699438832765>). [↑](#footnote-ref-20)
21. [↑](#footnote-ref-21)
22. 31. 5. 2026 je rok za predložitev zadnjega zahtevka za izplačilo, vključno s končnim poročilom ter zahtevanimi dokazili.. [↑](#footnote-ref-22)
23. Območja ‚a‘“ pomeni območja, določena na karti regionalne pomoči v skladu s členom 107(3)(a) Pogodbe. Območja ‚c‘“ pa pomeni območja, določena na karti regionalne pomoči v skladu s členom 107(3)(c) Pogodbe. [↑](#footnote-ref-23)
24. Statistično klasifikacijo teritorialnih enot določa Uredba (ES) št. 1059/2003 Evropskega parlamenta in Sveta z dne 26. maja 2003 o oblikovanju skupne klasifikacije statističnih teritorialnih enot (NUTS: »Nomenclature des Unités Territoriales Statistiques«) (UL L št. 154 z dne 21. 6. 2003, str. 1, z vsemi spremembami) (v nadaljevanju: Uredba NUTS). [↑](#footnote-ref-24)
25. Standardna klasifikacija teritorialnih enot (SKTE) je obvezen nacionalni standard, ki se uporablja pri evidentiranju, zbiranju, obdelovanju, analiziranju, posredovanju in izkazovanju podatkov o teritorialni razdelitvi Republike Slovenije. Občine imajo v Standardni klasifikaciji teritorialnih enot oznako SKTE 5. V evropskem statističnem sistemu imajo občine oznako LAU 2, vendar niso del Uredbe NUTS. [↑](#footnote-ref-25)
26. Prijavitelj ne sme začeti izvajati aktivnosti investicije pred dnem oddaje vloge na javni razpis, razen za aktivnosti, vezane na pripravo in izdelavo projektne in investicijske dokumentacije, ki se lahko izdela pred oddajo vloge na javni razpis, vendar ne pred 10. 10. 2023. [↑](#footnote-ref-26)
27. Prijavitelj ne sme začeti izvajati aktivnosti investicije pred dnem oddaje vloge na javni razpis, razen za aktivnosti, vezane na pripravo in izdelavo projektne in investicijske dokumentacije, ki se lahko izdela pred oddajo vloge na javni razpis, vendar ne pred 10. 10. 2023. [↑](#footnote-ref-27)
28. 300.000,00 EUR v obdobju zadnjih treh (3) let. [↑](#footnote-ref-28)
29. <https://eur-lex.europa.eu/legal-content/SL/TXT/PDF/?uri=CELEX:02014R0651-20210801&from=EN> [↑](#footnote-ref-29)
30. Stroški morajo biti v skladu s pravili Slovenskih računovodskih standardov knjiženi kot osnovna sredstva, in sicer na način, da povečujejo vrednost nabavljenega osnovnega sredstva. [↑](#footnote-ref-30)
31. Stroški morajo biti v skladu s pravili Slovenskih računovodskih standardov knjiženi kot osnovna sredstva, in sicer na način, da povečujejo vrednost nabavljenega osnovnega sredstva. [↑](#footnote-ref-31)
32. Stroški morajo biti v skladu s pravili Slovenskih računovodskih standardov knjiženi kot osnovna sredstva, in sicer na način, da povečujejo vrednost nabavljenega osnovnega sredstva. [↑](#footnote-ref-32)
33. Lastna sredstva so sredstva, ki niso povezana z nobeno državno pomočjo, niti s pomočjo *de minimis*. [↑](#footnote-ref-33)
34. Skladno z Uredbo (EU) 2023/2831 se upošteva definicija enotnega podjetja. Enotno podjetje je definirano kot vsa podjetja, ki so med seboj najmanj v enem od naslednjih razmerij:

	1. podjetje ima večino glasovalnih pravic delničarjev ali družbenikov drugega podjetja;
	2. podjetje ima pravico imenovati ali odpoklicati večino članov upravnega, poslovodskega ali nadzornega organa drugega podjetja;
	3. podjetje ima pravico izvrševati prevladujoč vpliv na drugo podjetje na podlagi pogodbe, sklenjene z navedenim podjetjem, ali določbe v njegovi družbeni pogodbi ali statutu;
	4. podjetje, ki je delničar ali družbenik drugega podjetja, na podlagi dogovora z drugimi delničarji ali družbeniki navedenega podjetja sámo nadzoruje večino glasovalnih pravic delničarjev ali družbenikov navedenega podjetja.Podjetja, ki so v katerem koli razmerju iz točk (a) do (d) preko enega ali več drugih podjetij, prav tako veljajo za enotno podjetje. [↑](#footnote-ref-34)
35. Število zaposlenih ustreza številu letnih delovnih enot (LDE), tj. številu zaposlenih za polni delovni čas, ki so delali v zadevnem podjetju ali v imenu tega podjetja celo obravnavano leto. Delo oseb, ki niso delale celo leto, delo s krajšim delovnim časom ne glede na trajanje dela ter delo sezonskih delavcev se upošteva kot del LDE. [↑](#footnote-ref-35)
36. Šifre so navedene v Metodološkem gradivu prijava podatkov v pokojninsko in invalidsko ter zdravstveno zavarovanje, zavarovanje za starševsko varstvo, zavarovanje za primer brezposelnosti in o sklenitvi delovnega razmerja (m-1, m-2, m-1a, m-3, m-3a, m-dč), MDDSZ, Metodološko gradivo št. 1/87, 2004, dostopno na: <https://www.stat.si/doc/pub/metod_gradivo_1-87.pdf>. [↑](#footnote-ref-36)
37. Vzorec pogodbe je sestavni del razpisne dokumentacije in je informativnega značaja. Prijavitelj ga **ne izpolnjuje oz. prilaga k vlogi.** Enako velja tudi za priloge k pogodbi. Ministrstvo si pridržuje pravico spremembe ali dopolnitve priloženega vzorca pogodbe pred podpisom pogodbe. Končna verzija pogodbe bo vsebovala vse pogoje in obveznosti končnega prejemnika, ki so zavezujoči v okviru predmetnega javnega razpisa, slovenske zakonodaje in pravil za črpanje sredstev iz Mehanizma za okrevanje in odpornost, ter tudi pogodbene zaveze, ki so povezane z doseganjem napovedi iz vloge, ki so bile osnova za prejem točk v postopku ocenjevanja vloge. [↑](#footnote-ref-37)